id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
8ffcc7b3-ddc2-487a-94b0-20d1c6a785bf | ក្រសួងសេដ្ឋកិច្ច ចេញសេចក្តីសម្រេចបង្កើតអនុគណៈកម្មការ ចំពោះកិច្ចសម្រាប់ការចាក់វ៉ាក់សាំងការពារជំងឺកូវីដ-១៩ ជូនបុគ្គលិកមន្ត្រីរាជការ | ក្រសួងសេដ្ឋកិច្ច និងហិរញ្ញវត្ថុ នៅថ្ងៃទី២៤ ខែមីនា ឆ្នាំ២០២១នេះ បានចេញសេចក្ដីសម្រេច ស្ដីពី ការបង្កើតអនុគណៈកម្មការ ចំពោះកិច្ចសម្រាប់ ការចាក់វ៉ាក់សាំងការពារជំងឺកូវីដ-១៩ ជូនបុគ្គលិកមន្ត្រីរាជការ ក្រសួងសេដ្ឋកិច្ច។ សេចក្ដីសម្រេច ដែលបណ្ដាញព័ត៌មាន Fresh News ទទួលបាននៅថ្ងៃនេះ បានបញ្ជាក់ថា លោកបណ្ឌិតសភាចារ្យ ហ៊ាន សាហ៊ីប រដ្ឋលេខាធិការក្រសួង ជាប្រធាន, លោក មាស សុខសេនសា អគ្គលេខាធិការក្រសួង និងលោក ហួត ពុំ អនុរដ្ឋលេខាធិការ ជាអនុប្រធាន ព្រមទាំងសមាជិកជាច្រើននាក់ផ្សេងទៀត៕ | 2021-03-24T22:02:00+07:00 | freshnewsasia.com | https://m.freshnewsasia.com/index.php/en/localnews/190694-2021-03-24-08-02-19.html |
ecd3f44c-2d1c-4cea-8052-f46d168bdd31 | ប្រពន្ធលោកគ្រូ ស្តើង ជា ឆ្លងជំងឺកូវីដ១៩ បន្ទាប់ពីប្ដីស្លាប់ កាលពីសប្តាហ៍មុន | ប្រពន្ធលោកគ្រូ ស្តើង ជា អាយុ៧៧ឆ្នាំ និងស្រ្តីវ័យចំណាស់ម្នាក់ទៀតអាយុ៦៩ឆ្នាំនៅក្បែរផ្ទះគ្នា ក៏ផ្ទុកកូវីដ១៩ដែរ។ លោក ស្តើង ជា ជាមន្រ្តីពេទ្យចូលនិវត្តន៍ ជាទី៣របស់កម្ពុជាបានស្លាប់ដោយសារជំងឺកូវីដ១៩កាលពីសប្តាហ៍មុន ក្រោយឆ្លងជំងឺនេះ ហើយបានមកសម្រាកព្យាបាលនៅមន្ទីរពេទ្យបានប៉ុន្មានថ្ងៃ ៕ | 2021-03-24T21:26:00+07:00 | dap-news.com | https://dap-news.com/national/2021/03/24/129477/ |
b98aa39d-1514-441c-91ad-37f9cdf7c6b2 | រកឃើញយោធិនម្នាក់ ចាក់វ៉ាក់សាំងកូវីដ១៩ រួចរាល់ទាំង២លើក ឆ្លងជំងឺកូវីដ | រូបគេបានធ្វើសំណាកមានវិជ្ជមានកូវីដ១៩ នៅថ្ងៃ២២ មីនា ។ យោធិនខាងលើបានមកចាក់វ៉ាក់សាំងចំនួន២លើក ។ បច្ចុប្បន្នរូបគេកំពុងសម្រាកព្យាបាលនៅសណ្ឋាគារមួយកន្លែងឈ្មោះសាកាណា ស្ថិតនៅសង្កាត់លេខ៣ ក្រុងព្រះសីហនុ ។ ករណីនេះ មូលដ្ឋានសមុទ្របានត្រួតពិនិត្យ និងស្រាវជ្រាវរកអ្នកប៉ះពាល់ឃើញ៥នាក់ដែលបានបញ្ជូនពួកគេ ទៅព្យាបាលនៅមន្ទីរពេទ្យបង្អែកខេត្តព្រះសីហនុ។ សូមបញ្ជាក់ថា កន្លងមក មានកងទ័ព៥រូបដែលខ្លះធ្លាប់ចាក់វ៉ាក់សាំង១លើកឬ២លើក បានឆ្លងជំងឺកូវីដ១៩ ៕ | 2021-03-24T21:17:00+07:00 | dap-news.com | https://dap-news.com/national/2021/03/24/129473/ |
b073296f-aa33-484c-a624-7dfc33eb1110 | ការស្រាវជ្រាវ៖ ថ្នាំអាស្ពីរីនកម្រិតទាប អាចកាត់បន្ថយហានិភ័យ មិនឱ្យអ្នកជំងឺកូវីដឈឺធ្ងន់ឬស្លាប់បាន | ការស្រាវជ្រាវថ្មីមួយបង្ហាញថា ការប្រើថ្នាំអាស្ពីរីនអាចបន្ថយហានិភ័យនៃអ្នកជំងឺ COVID-19 មិនឱ្យធ្លាក់ខ្លួនកាន់តែធ្ងន់ធ្ងរឬស្លាប់បាន។ ក្រុមអ្នកស្រាវជ្រាវបានរកឃើញថា ថ្នាំគ្រាប់ក្នុងកម្រិតទាបប្រចាំថ្ងៃអាចជួយកាត់បន្ថយអត្រាប្រើបំពង់អុកស៊ីហ្សែន ឬចៀសបានការចូលក្នុងបន្ទប់ ICU រហូតដល់ជាង ៤០ ភាគរយ។ លើសពីនេះទៅទៀតវាកាត់បន្ថយហានិភ័យនៃការស្លាប់ពីការឆ្លងបានជិតពាក់កណ្តាល បើប្រៀបធៀបនឹងមនុស្សដែលមិនបានប្រើថ្នាំ។ ក្រុមដែលដឹកនាំដោយសាលាវេជ្ជសាស្រ្តនៃសាកលវិទ្យាល័យ ចច វ៉ាស៊ីនតោន (George Washington) សហរដ្ឋអាមេរិក និយាយថា ការស្រាវជ្រាវបង្ហាញថា ថ្នាំអាស្ពីរីនអាចជាការព្យាបាលលឿន ងាយស្រួល និងថោកជាងថ្នាំដទៃទៀត។ ដោយឡែក លោកវេជ្ជបណ្ឌិត Jonathan Chow មានប្រសាសន៍ថា “មូលហេតុដែលយើងចាប់ផ្តើមប្រើថ្នាំអាស្ពីរីនជាមួយអ្នកជំងឺកូវីដ-១៩ ដោយសារតែអ្នកជំងឺភាគច្រើននឹងចាប់ផ្តើមមានផលវិបាកនៃការថប់ដង្ហើមនៅរដូវក្ដៅ”។ ស្របពេលគ្នាដែរ ក្រុមអ្នកជំនាញជឿជាក់ថា សមត្ថភាពរបស់ថ្នាំអាស្ពីរីនក្នុងការការពារការកកឈាមអាចមានអត្ថប្រយោជន៍ចំពោះអ្នកជំងឺកូវីដ។ ការស្រាវជ្រាវដែលចុះផ្សាយនៅក្នុងទិនានុប្បវត្តិ Anesthesia & Analgesia បានធ្វើឡើងចំពោះអ្នកជំងឺ COVID-19 ចំនួន ៤១២ នាក់ដែលចូលមន្ទីរពេទ្យនៅសហរដ្ឋអាមេរិកចន្លោះខែមីនា ២០២០ និងខែកក្កដា ឆ្នាំ ២០២០។ ក្នុងនោះអ្នកជំងឺ ៣១៤ នាក់ (៧៦,៣%) មិនបានទទួលថ្នាំអាស្ពីរីន រីឯអ្នកជំងឺ ៩៨ នាក់ (២៣,៧ ) ទៀតដែលនៅសល់ បានទទួលថ្នាំក្នុងរយៈពេល ២៤ ម៉ោងបន្ទាប់ពីចូលសម្រាកព្យាបាល។ លទ្ធផលបានបង្ហាញថា អ្នកជំងឺដែលលេបថ្នាំអាស្ពីរីនមិនសូវត្រូវការខ្យល់អុកស៊ីហ្សែនមាន ៤៤% ហើយ ៤៣% មិនមានហានិភ័យត្រូវចូលក្នុងបន្ទប់ ICU ទេ។ លើសពីនេះទៅទៀត អ្នកដែលត្រូវបានគេផ្តល់ថ្នាំមាន ៤៧% ហាក់ដូចជាមិនស្លាប់ដោយសារជំងឺ COVID-19 នៅក្នុងមន្ទីរពេទ្យឡើយ។ អ្នកនិពន្ធបានសរុបថា “ការប្រើប្រាស់ថ្នាំអាស្ពីរីនអាចធ្វើឱ្យអ្នកជំងឺទទួលបានលទ្ធផលប្រសើរឡើងពេលដែលកំពុងសម្រាកព្យាបាលនៅមន្ទីរពេទ្យ” ។ ទន្ទឹមនឹងនេះ ការសិក្សាមួយទៀតបានរកឃើញថា ថ្នាំអាស្ពីរីនមួយគ្រាប់ក្នុងមួយថ្ងៃអាចកាត់បន្ថយហានិភ័យនៃការឆ្លងវីរុសកូវីដ-១៩ បានដល់ ២៩ ភាគរយ៕ ចុចអាន៖ ចុចអាន៖ | 2021-03-24T21:12:00+07:00 | kampucheathmey.com | https://www.kampucheathmey.com/health/88446 |
faa94031-b8c1-4222-b93b-31e59494ef47 | រដ្ឋមន្រ្តីមុខងារសាធារណៈ ស្នើគ្រប់ក្រសួង ស្ថាប័ន ផ្ដល់ស្ថិតិជាបន្ទាន់នូវថ្នាក់ដឹកនាំ មន្ត្រីរាជការ និងមន្ត្រីជាប់កិច្ចសន្យា មិនទាន់ចាក់វ៉ាក់សាំងកូវីដ | No Content | 2021-03-24T21:05:00+07:00 | dap-news.com | https://dap-news.com/national/2021/03/24/129469/ |
12499b47-3570-4b12-a71d-2aec2960fe41 | វត្តអារាមទូទាំងខេត្តស្វាយរៀង បានចូលរួមវាយគង ជួង រគាំង ទូងស្គរ និងចម្រើនព្រះបរិត្ត ដើម្បីចូលរួមទប់ស្កាត់ការរាលដាលនៃជំងឺកូវីដ-១៩ ក្នុងសហគមន៍នៃព្រឹត្តិការណ៍ ២០កុម្ភៈ | ខេត្តស្វាយរៀង ៖ ដោយអនុវត្តតាមការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា វត្តអារាមទូទាំងខេត្តស្វាយរៀង បានចូលរួមវាយគង ជួង រគាំង ទូងស្គរ មួយថ្ងៃ៥ដង ជាសាររំលឹកពលរដ្ឋឱ្យចូលរួមប្រយុទ្ធ និងទប់ស្កាត់ជំងឺកូវីដ១៩ ជាក់ស្តែងនាព្រឹកថ្ងៃទី២៤ ខែមីនា ឆ្នាំ២០២១ វេលាម៉ោង ៥និង០០នាទី វត្តអារាមទូទាំងខេត្តស្វាយរៀង បានចូលរួមវាយគង ជួង រគាំង ទូងស្គរ និងចម្រើនព្រះបរិត្ត ដើម្បីចូលរួមទប់ស្កាត់ការរាលដាលនៃជំងឺកូវីដ-១៩ ក្នុងសហគមន៍នៃព្រឹត្តិការណ៍ ២០កុម្ភៈ។ លោក ទីវ សុភា ប្រធានមន្ទីរធម្មការនឹងសាសនាខេត្តស្វាយរៀង បានឲ្យដឹងថា ការអនុវត្តសកម្មភាពខាងលើ ធ្វើឡើងដោយយោងតាមអនុសាសន៍ណែនាំដ៏ខ្ពង់ខ្ពង់របស់សម្ដេចតេជោ ហ៊ុន សែន និងយោងតាមសារាចរណែនាំរបស់ក្រសួងធម្មការ និងសាសនា ចុះថ្ងៃទី២៣ ខែមីនា ឆ្នាំ២០២១ ដែលណែនាំដល់គ្រប់វត្តអារាមទាំងអស់នៅទូទាំងប្រទេសឲ្យវាយគង ជួង រគាំង ទូងស្គរព្រមគ្នាទាំងអស់ជាសញ្ញាផ្សព្វផ្សាយព័ត៌មាន ដល់ប្រជាពលរដ្ឋពុទ្ធបរិស័ទឲ្យបង្កើនការប្រុងប្រយ័ត្ន ដោយអនុវត្តវិធានការ ៣ ការពារ និង ៣កុំ របស់ប្រមុខរដ្ឋាភិបាល និងតាមការណែនាំរបស់ក្រសួងសុខាភិបាល រហូតចប់ព្រឹត្តិការណ៍២០កុម្ភៈ ឲ្យបាន ៥ដងក្នុងមួយថ្ងៃ។ លោកបានបញ្ជាក់ថា «នៅវេលាម៉ោង ៥និង០០នាទីព្រឹកថ្ងៃទី២៤ ខែមីនា ឆ្នាំ២០២១នេះ គ្រប់វត្តអារាមនៅទូទាំងខេត្តស្វាយរៀង បានធ្វើឡើងយ៉ាងផុសផុល ព្រះសង្ឃឡើងសូត្រមន្តសុំសេចក្តីសុខ និងទូងស្គរផ្តល់ដំណឹងដល់ ប្រជាពលរដ្ឋ ពុទ្ធបរិស័ទឲ្យបង្កើនការប្រុងប្រយ័ត្ន និងការពារខ្លួនមិនឲ្យឆ្លងជំងឺកូវីដ-១៩ ដែលកំពុងរាតត្បាតឆ្លងចូលសហគមន៍»។ លោក ទីវ សុភា បានរំពឹងថាវាយគង ជួង រគាំង ទូងស្គរ និងចម្រើនព្រះបរិត្ត ដើម្បីចូលរួមទប់ស្កាត់ការរាលដាលនៃជំងឺកូវីដ-១៩ ក្នុងសហគមន៍ នៃព្រឹត្តិការណ៍ ២០ កុម្ភៈនាពេលនេះ គឺជាការពញ្ញាក់អារម្មណ៍ប្រជាពលរដ្ឋឲ្យភ្ញាក់រលឹកឡើងបានមួយកម្រឹតទៀត ក្នុងការចេះការពារខ្លួនឲ្យរួចផុតពីការឆ្លងជំងឺដ៏កាចសាហាវនេះផងដែរ។ សូមជម្រាបថា សម្តចតេជោ ហ៊ុន សែន បានណែនាំឱ្យគ្រប់វត្តអារាមនៅទូទាំងប្រទេសវាយគង ជួង រគាំង ទូងស្គរមួយថ្ងៃ ៥ដង ដើម្បីជាសាររំលឹកប្រជាពលរដ្ឋឱ្យចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ១៩ នៅក្នុងសហគមន៍។ ការណែនាំនេះ ត្រូវបានបញ្ជាក់តាមរយៈសារាចរណ៍ណែនាំមួយ របស់លោក ឈិត សុខុន នៅថ្ងៃទី២៣ ខែមីនា ឆ្នាំ២០២១ ហើយក្នុងសារាចរណ៍ណែនាំនេះ បញ្ជាក់ទៀតថា ការវាយគង ជួង រគាំង ទូងស្គរនេះ ធ្វើឡើងនៅម៉ោង ៥ព្រឹក, ម៉ោង ១១ព្រឹក, ម៉ោង ២រសៀល, ម៉ោង៥ល្ងាច និងម៉ោង ៨យប់ ៕ រក្សាសិទ្ធិដោយ៖វ៉ៃកូ | 2021-03-24T19:57:55+07:00 | cen.com.kh | https://cen.com.kh/archives/313056.html |
ab3194cd-03e6-4ee4-a930-66bb672dce92 | វត្តអារាមទូទាំងខេត្តស្វាយរៀង ចូលរួមវាយគង ជួង រគាំង ទូងស្គរ មួយថ្ងៃ៥ដង ជាសាររំលឹកពលរដ្ឋឱ្យចូលរួមប្រយុទ្ធ និងទប់ស្កាត់ជំងឺកូវីដ១៩ (Video inside) | អនុវត្តតាមការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា វត្តអារាមទូទាំងខេត្តស្វាយរៀង បានចូលរួមវាយគង ជួង រគាំង ទូងស្គរ មួយថ្ងៃ៥ដង ជាសាររំលឹកពលរដ្ឋឱ្យចូលរួមប្រយុទ្ធ និងទប់ស្កាត់ជំងឺកូវីដ១៩។ ជាក់ស្តែងនាព្រឹកថ្ងៃទី២៤ ខែមីនា ឆ្នាំ២០២១ វេលាម៉ោង ៥៖០០នាទីនេះ វត្តអារាមទូទាំងខេត្តស្វាយរៀង បានចូលរួមវាយគង ជួង រគាំង ទូងស្គរ និងចម្រើនព្រះបរិត្ត ដើម្បីចូលរួមទប់ស្កាត់ការរាលដាលនៃជំងឺកូវីដ-១៩ ក្នុងសហគមន៍នៃព្រឹត្តិការណ៍ ២០កុម្ភៈ។ នេះបើតាមលោក ទីវ សុភា ប្រធានប្រធានមន្ទីរធម្មការ និងសាសនាខេត្តស្វាយរៀង បានប្រាប់ភ្នាក់ងារ Fresh News។ លោក ទីវ សុភា បានឲ្យដឹងថា ការអនុវត្តសកម្មភាពខាងលើ ធ្វើឡើងដោយយោងតាមអនុសាសន៍ណែនាំ របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងយោងតាមសារាចរណែនាំរបស់ក្រសួងធម្មការ និងសាសនា ចុះថ្ងៃទី២៣ ខែមីនា ឆ្នាំ២០២១ ដែលណែនាំដល់គ្រប់វត្តអារាមទាំងអស់នៅទូទាំងប្រទេសឲ្យវាយគង ជួង រគាំង ទូងស្គរព្រមគ្នាទាំងអស់ជាសញ្ញាផ្សព្វផ្សាយព័ត៌មាន ដល់ប្រជាពលរដ្ឋពុទ្ធបរិស័ទឲ្យបង្កើនការប្រុងប្រយ័ត្ន ដោយអនុវត្តវិធានការ ៣ ការពារ និង ៣កុំ របស់ប្រមុខរដ្ឋាភិបាល និងតាមការណែនាំរបស់ក្រសួងសុខាភិបាល រហូតចប់ព្រឹត្តិការណ៍២០កុម្ភៈ ឲ្យបាន ៥ដងក្នុងមួយថ្ងៃ។ លោកបានបញ្ជាក់ថា ។ លោក ទីវ សុភា បានរំពឹងថាវាយគង ជួង រគាំង ទូងស្គរ និងចម្រើនព្រះបរិត្ត ដើម្បីចូលរួមទប់ស្កាត់ការរាលដាលនៃជំងឺកូវីដ-១៩ ក្នុងសហគមន៍ នៃព្រឹត្តិការណ៍ ២០ កុម្ភៈនាពេលនេះ គឺជាការពញ្ញាក់អារម្មណ៍ប្រជាពលរដ្ឋឲ្យភ្ញាក់រលឹកឡើងបានមួយកម្រឹតទៀត ក្នុងការចេះការពារខ្លួនឲ្យរួចផុតពីការឆ្លងជំងឺដ៏កាចសាហាវនេះផងដែរ។ សូមជម្រាបថា សម្តចតេជោ ហ៊ុន សែន បានណែនាំឱ្យគ្រប់វត្តអារាមនៅទូទាំងប្រទេសវាយគង ជួង រគាំង ទូងស្គរមួយថ្ងៃ ៥ដង ដើម្បីជាសាររំលឹកប្រជាពលរដ្ឋឱ្យចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ១៩ នៅក្នុងសហគមន៍។ ការណែនាំនេះ ត្រូវបានបញ្ជាក់តាមរយៈសារាចរណ៍ណែនាំមួយ របស់លោក ឈិត សុខុន នៅថ្ងៃទី២៣ ខែមីនា ឆ្នាំ២០២១ ហើយក្នុងសារាចរណ៍ណែនាំនេះ បញ្ជាក់ទៀតថា ការវាយគង ជួង រគាំង ទូងស្គរនេះ ធ្វើឡើងនៅម៉ោង ៥ព្រឹក, ម៉ោង ១១ព្រឹក, ម៉ោង ២រសៀល, ម៉ោង៥ល្ងាច និងម៉ោង ៨យប់។ កម្ពុជាកំពុងជួបប្រទះករណីឆ្លងកូវីដ១៩ យ៉ាងធ្ងន់ធ្ងរមិនធ្លាប់មាន ជាព្រឹត្តិការណ៍សហគមន៍ ២០កុម្ភៈ។ គិតត្រឹមម៉ោង ៧៖០០នាទីព្រឹកថ្ងៃទី២៤ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៨១៧នាក់ ក្នុងនោះអ្នកជាសះស្បើយចំនួន ១០៣៣នាក់, អ្នកកំពុងសម្រាកព្យាបាលជំងឺ ចំនួន ៧៧៧នាក់, ស្លាប់ចំនួន៥នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-24T19:31:00+07:00 | freshnewsasia.com | https://m.freshnewsasia.com/index.php/en/localnews/190678-2021-03-24-05-31-56.html |
7830f0ba-9cd9-40cb-b5b6-a4ec5aa69e76 | ស្នងការខេត្តកណ្ដាល ជំរុញកងកម្លាំងពង្រឹងការការពារបន្ថែមនៅតាមមណ្ឌលចត្តាឡីស័ក ដើម្បីទប់ស្កាត់ការឆ្លងរាលដាលជំងឺកូវីដ-១៩ | លោកឧត្តមសេនីយ៍ទោ ឈឿន សុចិត្ត ស្នងការនគរបាលខេត្តកណ្ដាល បានជំរុញដល់កងកម្លាំងទាំងអស់ធ្វើការពង្រឹង និងបន្តយកចិត្តទុកដាក់ឲ្យកាន់តែខ្លាំង អំពីការការពារសន្តិសុខ សណ្តាប់ធ្នាប់នៅតាមមណ្ឌលចត្តាឡីស័ក ក៏ដូចជាការប្រុងប្រយ័ត្ននិងការពារខ្លួន ដើម្បីចៀសវាងនិងទប់ស្កាត់ការឆ្លងរាលដាលនៃជំងឺកូវីដ-១៩។ លោកឧត្តមសេនីយ៍ទោ ឈឿន សុចិត្ត បានថ្លែងជំរុញដូចនេះនៅព្រឹកថ្ងៃទី២៤ ខែមីនា ឆ្នាំ២០២១នេះ នៅក្នុងកិច្ចប្រជុំនៅស្នងការដ្ឋាននគរបាលខេត្តកណ្ដាល ដោយមាន លោក-លោកស្រីស្នងការរង, លោកនាយការិយាល័យទាំង៣១, លោកអធិការនគរបាលទាំង១១ស្រុក/ក្រុង, លោកមេបញ្ជាការវរៈ៦០៥, លោកប្រធានប៉ុស្តិ៍នគរបាល ច្រកទ្វារអន្តរជាតិជ្រៃធំ ជាច្រើនរូប បានចូលរួមផងដែរ។ លោកឧត្តមសេនីយ៍ទោ ឈឿន សុចិត្ត បន្តថា ដើម្បីពង្រឹងសន្តិសុខនៅមណ្ឌលចត្តាឡីស័កនានាទូទាំងខេត្តកណ្ដាល កងកម្លាំងទាំងអស់ត្រូវធ្វើការយកចិត្តទុកដាក់ នៅក្នុងកិច្ចការរបស់ខ្លួន និងផ្លាស់វេនគ្នាឲ្យបានត្រឹមត្រូវ ពិសេសតាមដានមើលការចង់បង្កបញ្ហាណាមួយ ធ្វើយ៉ាងណាបង្កើតកុំឱ្យមានករណីបញ្ហាកើតឡើង ណាមួយឲ្យសោះ។ លោកស្នងការ ក៏បានជំរុញឱ្យកងកម្លាំងទាំងអស់ត្រូវចូលរួមទាំងគ្នាជួយផ្សព្វផ្សាយក៏ដូចជាការចូលរួមអនុវត្តវិធានការណ៍ « ៣កុំ ៣ការពារ » ឱ្យមានប្រសិទ្ធភាពធ្វើយ៉ាង ណាចូលរួមទប់ស្កាត់ការឆ្លងរីករាលដាលជំងឺកូវីដ១៩នេះ កុំឲ្យមានការរីកសាយភាយ ក្នុងទិសដៅដើម្បីលុបបំបាត់កម្ចាត់ជំងឺកូវីដ១៩នេះ ចេញពីប្រទេសកម្ពុជា។ ជាមួយគ្នានេះដែរ លោកស្នងការនគរបាលខេត្តកណ្ដាល ក៏បានប្រគល់ប័ណ្ណសរសើរដល់តាមបណ្តាអធិការដ្ឋាននគរបាល គ្រប់ស្រុក/ក្រុង សម្រាប់ផ្តល់ ជូនប៉ុស្តិ៍នគរបាលរដ្ឋបាល ដែលទទួលបានជ័យលាភីក្នុងការអនុវត្តគោលនយោបាយភូមិ-ឃុំ មានសុវត្ថិភាព សម្រាប់ឆ្នាំ២០២០ផងដែរ៕ | 2021-03-24T19:19:00+07:00 | freshnewsasia.com | https://m.freshnewsasia.com/index.php/en/localnews/190676-2021-03-24-05-19-30.html |
7643bd4b-9e91-4c92-b4fe-d40fea5bb4bc | រកឃើញមនុស្ស២នាក់ទៀត កើតជំងឺកូវីដ-១៩ ដែលពាក់ព័ន្ធជាមួយលោកវេជ្ជបណ្ឌិត ស្ដើង ជា, ម្នាក់ជាប្រពន្ធរបស់គាត់អាយុ ៧៧ឆ្នាំ | នៅព្រឹកថ្ងៃទី២៤ ខែមីនា ឆ្នាំ២០២១នេះ ក្រុមគ្រូពេទ្យទៅយកមនុស្ស ២នាក់ទៀត ដែលវិជ្ជមានជំងឺកូវីដ-១៩ ក្រោយប៉ះពាល់ដោយផ្ទាល់ជាមួយលោកវេជ្ជបណ្ឌិត ស្ដើង ជា ដែលទទួលមរណភាពនាពេលថ្មីៗនេះ ដោយសារជំងឺកូវីដ-១៩។ មន្ដ្រីសុខាភិបាលបានបញ្ជាក់មកកាន់បណ្ដាញព័ត៌មាន Fresh News នៅមុននេះបន្ដិចថា ស្ដ្រីទាំង២នាក់ ដែលទើបរកឃើញវិជ្ជមានជំងឺកូវីដ-១៩នេះ មានម្នាក់អាយុ៧៧ឆ្នាំ ត្រូវជាប្រពន្ធរបស់លោកវេជ្ជបណ្ឌិត ស្ដើង ជា និងម្នាក់ទៀត អាយុ៦៩ឆ្នាំ ដែលរស់នៅផ្ទះជាមួយគ្នា ស្ថិតក្នុងសង្កាត់កាកាប១ ខណ្ឌពោធិ៍សែនជ័យ។ ប៉ុន្ដែជាមួយគ្នានេះ មន្ដ្រីសុខាភិបាលបានអះអាងថា នៅមានមនុស្សម្នាក់ទៀតដែលឧស្សាហ៍ចេញចូលផ្ទះរបស់លោក ស្ដើង ជា ដែលនៅផ្ទះក្បែរនោះ ហើយមន្ដ្រីជំនាញកំពុងធ្វើការងារនេះ។ សូមបញ្ជាក់ថា លោកវេជ្ជបណ្ដិត ស្ដើង ជា បានទទួលមរណភាពនៅព្រឹកថ្ងៃទី២២ ខែមីនា ឆ្នាំ២០២១ ដោយសារឆ្លងជំងឺកូវីដ-១៩ នៅមន្ទីរពេទ្យមិត្តភាពខ្មែរ-សូវៀត (ហៅពេទ្យរុស្សី)។ លោកគឺជាជនរងគ្រោះទី៤ ដែលបានស្លាប់ដោយសារជំងឺកូវីដ-១៩ នៅក្នុងប្រទេសកម្ពុជា ហើយមកទល់ពេលនេះ ជនរងគ្រោះសរុប៥នាក់ដែលស្លាប់ដោយសារជំងឺនេះ។ សម្រាប់មូលដ្ឋានខណ្ឌពោធិ៍សែនជ័យ គិតត្រឹមព្រឹកថ្ងៃទី២៤ ខែមីនា ឆ្នាំ២០២១នេះ មានអ្នកកើតជំងឺកូវីដ-១៩ ចំនួន៤២នាក់ ក្នុងនោះស្រី១៥នាក់។ ដោយឡែក ទីតាំងចំនួន២៤ដែលបានពាក់ព័ន្ធ ខណៈមនុស្សចំនួន១,១៦៥នាក់ ត្រូវបានកំណត់ឲ្យធ្វើចត្តាឡីស័ក៕ | 2021-03-24T19:18:00+07:00 | freshnewsasia.com | https://m.freshnewsasia.com/index.php/en/localnews/190675-2021-03-24-05-18-16.html |
901825f7-8cba-4a7e-b3a0-0887b585fdfe | ត្រឹមរយៈពេល១០ថ្ងៃ ពេលនេះ អន្ទិត កក្កដា សុភ័ណ្ឌ បានជាសះស្បើយពីជំងឺកូវីដហើយ | មុននេះបន្តិចយោងតាមការបង្ហោះរបស់ផេកសិល្បករកម្ពុជា បានឲ្យដឹងថា សូមអបអរសាទរ ប្អូន កក្កដា សុភ័ណ្ឌ បានជាសះស្បើយពីជំងឺកូវិត១៩ហើយថ្ងៃនេះ តែត្រូវបន្តរ ទៅធ្វើចត្តាឡីស័ក នៅមន្ទីចត្តាឡីស័ករាជធានីភ្នំពេញ ព្រែកភ្នៅបន្តរទៀត ។ អូន កក្កដា សុភ័ណ្ឌ ក៏សូមថ្លែងអំណរគុណដល់សម្តេចតេជោហ៊ុនសែន នាយករដ្ឋមន្រ្តីនៃព្រះរាជាណាចក្រកកម្ពុជាដែលបានយកចិត្តទុក្ខដាក់ដល់សុខទុក្ខរបស់ប្រជាពលរដ្ឋក្នុងប្រទេសកម្ពុជា ដោយសម្តេចមិនខ្លាចការនឿយហត់ឡើយ ។ កក្កដា សុភ័ណ្ឌ បានបន្តរទៀតថា មួយទៀតគឺសូមថ្លែងអំណរគុណដល់ក្រុមគ្រូពេទ្យ ទាហ៊ានអាវសរទាំងអស់ដែលខិតខំយកចិត្តទុកដាក់ជួយព្យាបាលអោយខ្ញុំបានជាសះស្បើយ ៕ | 2021-03-24T19:04:47+07:00 | kbnnews.com | https://kbn.news/archives/213329 |
dbf1b282-f4bf-4770-9950-b8805a92e911 | សម្តេចតេជោ ហ៊ុន សែន ថ្លែងអំណរគុណជនរួមជាតិ ដែលអនុវត្តតាមការណែនាំរបស់ក្រសួងសុខាភិបាល ក្នុងការទប់ស្កាត់ជំងឺកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី២៤ ខែមីនា ឆ្នាំ២០២១នេះ បានផ្ញើសារថ្លែងអំណរគុណដល់ជនរួមជាតិនានា ដែលអនុវត្តតាមការណែនាំរបស់ ក្រសួងសុខាភិបាល ក្នុងការទប់ស្កាត់ការរីករាលដាលជំងឺកូវីដ១៩ នៅក្នុងប្រទេសកម្ពុជា។ តាមរយៈបណ្តាញសង្គម Facebook សម្តេចតេជោ ហ៊ុន សែន បានលើកឡើងយ៉ាងដូច្នេះថា៖ ។ ដោយសារពេលនេះជំងឺកូវីដ-១៩ កំពុងវាយលុកក្នុងសហគមន៍ សម្តេចតេជោ ហ៊ុន សែន បានស្នើដល់ប្រជាពលរដ្ឋកុំចេញក្រៅផ្ទះប្រសិនបើគ្មានការចាំបាច់។ ទន្ទឹមនឹងនេះ ពលរដ្ឋត្រូវតែពាក់ម៉ាសដាច់ខាត និងត្រូវឧស្សាហ៍ដុសលាងសម្អាតដៃជាមួយសាប៊ូ, ជែល ឬទឹកអាកុល។ ប្រសិនបើចាំបាច់ត្រូវជួបមនុស្សនៅខាងក្រៅ ត្រូវរក្សាគម្លាតឱ្យឆ្ងាយពីគ្នាយ៉ាងហោចណាស់ ១ម៉ែត្រកន្លះ។ ចំពោះអ្នកធ្វើចត្តាឡីស័កគឺត្រូវធ្វើឱ្យបានត្រឹមត្រូវហ្មត់ចត់បំផុតតាមការណែនាំរបស់ក្រសួងសុខាភិបាល។ សម្តេចតេជោ ហ៊ុន សែន ក៏បានជូនពរដល់ជនរួមជាតិចៀសផុតពីជំងឺឆ្លងកូវីដ-១៩ ហើយសូមបន្តអនុវត្តតាមវិធានការ ៣ការពារ និង ៣កុំឱ្យបានត្រឹមត្រូវខ្ជាប់ខ្ជួន។ ក្រៅពីខិតខំស្វែងរកវ៉ាក់សាំងដើម្បីចាក់ជូនប្រជាពលរដ្ឋដោយឥតគិតថ្លៃ រាជរដ្ឋាភិបាលកម្ពុជា ដាក់ចេញនូវវិធានការ៣កុំ និង៣ការពារ ដើម្បីទប់ស្កាត់ជំងឺកូវីដ១៩ ប្រកបដោយប្រសិទ្ធភាព។ «៣កុំ» មានន័យថា៖ ទី១៖ កុំចាប់ដៃគ្នាដោយងាកមកប្រើវប្បធម៌សំពះរបស់ខ្មែរយើងជាជំនួសវិញ។ ទី២៖ កុំទៅកន្លែងណា ដែលមានមនុស្សច្រើន និងទី៣៖ កុំនៅក្នុងបន្ទប់បិទជិត គ្មានខ្យល់ចេញចូល ជាពិសេសបន្ទប់ដែលមានម៉ាស៊ីនត្រជាក់។ ចំណែក«៣ការពារ»គឺ ៖ ទី១៖ ត្រូវនាំគ្នាពាក់ម៉ាស់ឲ្យបានគ្រប់គ្នា និងគ្រប់ទីកន្លែង ជាពិសេសនៅតាមទីកន្លែងសាធារណៈ។ ទី២៖ ត្រូវលាងសម្អាតដៃជាមួយអាល់កុល ឬជែលជាប្រចាំ និងឲ្យបានញឹកញាប់ ជាពិសេសមុនពេល បរិភោគអាហារ និងក្រោយពេលបានប៉ះពាល់វត្ថុផ្សេងៗ និងទី៣៖ ត្រូវរក្សាគម្លាតសុវត្ថិភាពបុគ្គល ដោយត្រូវនៅឃ្លាតពីគ្នាយ៉ាងតិចមួយម៉ែត្រកន្លះជាដើម៕ | 2021-03-24T18:48:00+07:00 | freshnewsasia.com | https://m.freshnewsasia.com/index.php/en/localnews/190671-2021-03-24-04-48-42.html |
8ef51416-6757-40b9-be84-942f2e37a35d | នាយករដ្ឋមន្ដ្រីកម្ពុជា អំពាវនាវកុំឲ្យពលរដ្ឋ ចេញក្រៅផ្ទះ បើគ្មានការចាំបាច់ ដោយសារជំងឺកូវីដ១៩ កំពុងវាយលុកក្នុងសហគមន៍ | តាមរយៈបណ្ដាញទំនាក់ទំនង សង្គមហ្វេសប៊ុក នាថ្ងៃទី២៤ ខែមីនា ឆ្នាំ២០២១ សម្ដេចតេជោបានថ្លែង អំណរគុណប្រជាពលរដ្ឋ ដែលបានធ្វើតាមការណែនាំ របស់ក្រសួងសុខាភិបាល ក្នុងការទប់ស្កាត់ជំងឺឆ្លងរាតត្បាតកូវីដ-១៩ និងអរគុណចំពោះការយោគយល់ របស់ប្រជាពលរដ្ឋ ក្នុងពេលដែលប្រទេសជាតិ កំពុងស្ថិតក្នុងស្ថាន ភាពប្រុងប្រយ័ត្នខ្ពស់។ សម្ដេចតេជោបញ្ជាក់យ៉ាងដូច្នេះថា សម្ដេចតេជោបានជូនពរ ប្រជាពលរដ្ឋខ្មែរ ចៀសផុតពីជំងឺឆ្លងកូវីដ-១៩ ហើយបន្តអនុវត្តន៍តាមវិធានការ ៣ការពារ និង ៣កុំ ឲ្យបានត្រឹមត្រូវខ្ជាប់ខ្ជួន។ សូមរំលឹកថា គិតត្រឹមថ្ងៃទី២៤ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ ចំនួន១៨១៧នាក់ ក្នុងនោះ អ្នកជាសះស្បើយ ចំនួន១០៣៣នាក់, អ្នកកំពុងសម្រាកព្យាបាលជំងឺ ចំនួន ៧៧៧នាក់, ស្លាប់ចំនួន ៥នាក់ ៕ | 2021-03-24T18:47:00+07:00 | dap-news.com | https://dap-news.com/national/2021/03/24/129405/ |
211601f6-71fc-46bd-b778-60db6bcd3769 | សម្តេចពិជ័យសេនា ទៀ បាញ់ អំពាវនាវដល់កងទ័ព និងប្រជាពលរដ្ឋ ចូលរួមការពារទប់ស្កាត់ជំងឺកូវីដ១៩ | ភ្នំពេញ ៖ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានធ្វើការអំពាវនាវទៅដល់កងទ័ព ក៏ដូចជាប្រជាពលរដ្ឋទាំងអស់អនុវត្តវិធានការណ៍របស់ក្រសួងសុខាភិបាល ក៏ដូចជារាជរដ្ឋាភិបាល ក្នុងការការពារ និងទប់ស្កាត់ការឆ្លងជំងឺកូវីដ១៩ កុំឲ្យឆ្លងរីករាលដាលចូលទៅក្នុងសហគមន៍ ពីព្រោះនាពេលបច្ចុប្បន្ននេះ ការឆ្លងរីករាលដាលដ៏ខ្លាំងនៃជំងឺកូវី១៩ ចូលទៅក្នុងសហគមន៍។ ការអំពាវនាវរបស់សម្តេចពិជ័យសេនា ទៀ បាញ់ គឺស្របពេលដែលក្រសួងសុខាភិបាល បានចេញសេចក្តីជូនដំណឹង ស្តីពីភូមិសាស្ត្ររាជធានីភ្នំពេញ ខេត្តព្រះសីហនុ ខេត្តកណ្តាល ខេត្តព្រៃវែង និងខេត្តសៀមរាប ត្រូវបានកំណត់យកជាភូមិសាស្ត្រដែលមានការឆ្លងរាលដាលនៃជំងឺកូវីដ-១៩ ក្នុងព្រឹត្តិការណ៍ សហគមន៍ ២០ កុម្ភៈ ដែលតម្រូវឱ្យមានការអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ចាប់ពីថ្ងៃទី២៤ ខែមីនា ឆ្នាំ២០២១ នេតទៅ។ ចំពោះការមិនគោរពតាមសេចក្តីជូនដំណឹងនេះ នឹងត្រូវពិន័យជាប្រាក់ចាប់ពីពេលនេះតទៅ។ សម្តេចពិជ័យសេនា ទៀ បាញ់ បានមានប្រសាសន៍បញ្ជាក់ប្រាប់ CEN ថា ការអំពាវនាវនេះ គឺបានធ្វើជាបន្តបន្ទាប់គ្រប់ទីកន្លែងទាំងអស់ មិនថាតែនៅក្នុងកងទ័ព និងប្រជាពលរដ្ឋទេ គឺបានធ្វើគ្រប់ទីកន្លែងទាំងអស់ រួមទាំងប្រព័ន្ធសារព័ត៍មានក៏បានចូលរួមយ៉ាងសកម្មក្នុងការណែនាំ និងការផ្សព្វផ្សាយជាបន្តបន្ទាប់ពីសំណាក់ក្រសួងសុខាភិបាល ពីព្រោះនៅកម្ពុជាកំពុងតែមានការរីករាលដាលជំងឺកូវីដ១៩ ដ៏ខ្លាំអនៅក្នុងសហគមន៍។ ក្រសួងសុខាភិបាលបានឲ្យដឹងថា គិតត្រឹមព្រឹកថ្ងៃទី២៤ ខែមីនា ឆ្នាំ២០២១ មានអ្នកឆ្លងជំងឺកូវីដ១៩ សរុបចំនួន ១៨១៧នាក់ អ្នកជាសះស្បើយមានចំនួន ១០៣៣នាក់ អ្នកកំពុងព្យាបាលមានចំនួន ៧៧៧ នាក់ និងអ្នកស្លាប់មានចំនួន ០៥នាក់៕ រក្សាសិទ្ធិដោយ៖ ចេស្តារ | 2021-03-24T18:40:35+07:00 | cen.com.kh | https://cen.com.kh/archives/313015.html |
e21c3a89-94e7-4355-8d4d-b3c6d5fbc673 | បុគ្គលិកក្លឹបហាត់ប្រាណ Fit Zone នៅភ្នំពេញផ្ទុកកូវីដ១៩ បានមកលេងម្ដាយ នៅស្វាយរៀង ដោយប៉ះពាល់មនុស្សផ្ទាល់ និងប្រយោលជាង ២០០នាក់ | កាលពីថ្ងៃទី២៨ មីនានាយកដ្ឋាន ប្រយុទ្ធនឹងជំងឺឆ្លង (CDC) នៃក្រសួងសុខាភិបាលកម្ពុជា បានប្រកាសថា មានអ្នកវិជ្ជមានកូវីដ១៩ បានចូលក្លឹបហាត់ប្រាណ ហ្វឹតហ្សូន (Fit Zone) នៅលើផ្លូវ ៤៥០ បឹងត្របែក ភ្នំពេញ ចន្លោះពីថ្ងៃទី១ ដល់ទី១២ ខែមីនា ឆ្នាំ២០២១ ដូច្នេះអ្នកពាក់ព័ន្ធ ដែលធ្លាប់ចូលទីនោះ ត្រូវទៅធ្វើតេស្តជាបន្ទាន់ នៅមន្ទីរពេទ្យ ដែលបានកំណត់អនុញ្ញាត ក្នុងរាជធានីភ្នំពេញ ឬខេត្តរបស់អ្នក និងពាក់ម៉ាស់ជាប្រចាំ ។ យោងតាមសេចក្ដីប្រកាសព័ត៌មាន របស់រដ្ឋបាលខេត្តស្វាយរៀង ថ្ងៃទី២៣ មីនា បានឲ្យដឹងថា ក្រោយទទួលបានព័ត៌មានថា មានប្រជាពលរដ្ឋក្នុង ខេត្តស្វាយរៀង ជាប់ពាក់ព័ន្ធនឹង អ្នកមានវិជ្ជមាន ជំងឺកូវីដ-១៩ រដ្ឋបាលខេត្ត បានចាត់ក្រុមការងារ ស្រាវជ្រាវ និងតាមដានបុគ្គល សង្ស័យមានផ្ទុកជំងឺកូវីដ-១៩ខេត្ត សហការជាមួយអាជ្ញាធរមូលដ្ឋានចុះស្រាវជ្រាវបន្ទាន់ ដោយបានរកឃើញបុរស ជនជាតិខ្មែរម្នាក់ អាយុ ៣១ឆ្នាំ មុខរបរបុគ្គលិក ក្លឹបហាត់ប្រាណ Fit Zone រាជធានីភ្នំពេញ បានធ្វើតេស្តរកឃើញ វិជ្ជមានកូវីដ-១៩ និងបានមកលេងផ្ទះម្តាយ ដែលមានបងប្អូនបង្កើតចំនួន៦នាក់ ស្ថិតនៅភូមិទួលខ្ពស់ ឃុំចំបក់ ស្រុកស្វាយជ្រំ និងមានអ្នកប៉ះពាល់ដោយផ្ទាល់ ចំនួន ៩នាក់ និង អ្នកប៉ះពាល់ដោយប្រយោលមានចំនួន ២១១ នាក់ ។ រដ្ឋបាលខេត្តបញ្ជាក់ថា ក្រុមការងារស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ-១៩ខេត្ត សហការ ជាមួយក្រុមការងារឆ្លើយតបបន្ទាន់ ចុះទៅយកវត្ថុវិភាគសំណាកអ្នកប៉ះពាល់ផ្ទាល់ចំនួន ៩នាក់ ទៅធ្វើតេស្តរកមេរោគជំងឺកូវីដ-១៩ នៅវិទ្យាស្ថានប៉ាស្ទ័រកម្ពុជា ជាលទ្ធផលលើកទី១ គឺអវិជ្ជមានជំងឺកូវីដ-១៩ និងត្រូវបន្តធ្វើចត្តាឡីស័ករយៈពេល ១៤ថ្ងៃ រង់ចាំយកសំណាកវត្ថុវិភាគ ធ្វើតេស្តលើកទី២ បន្តទៀត។ ចំពោះអ្នកប៉ះពាល់ ដោយប្រយោលចំនួន ២១១ នាក់ ត្រូវបានអាជ្ញាធរខេត្ត ដាក់ខ្លួនឲ្យនៅដាច់ដោយ ឡែករយៈពេល ១៤ថ្ងៃ នៅតាមផ្ទះដោយត្រូវអនុវត្តវិធានការសុខាភិបាល និងរង់ចាំលទ្ធផលធ្វើតេស្តជាលើកទី២ របស់អ្នកប៉ះផ្ទាល់ចំនួន ៩ នាក់ដើម្បីមានវិធានការបន្ត ។ រដ្ឋលបាលខេត្ត ក៏បានអំពាវនាវអ្នកពាក់ព័ន្ធ ឬដឹងថាខ្លួនបានប៉ះពាល់ដោយផ្ទាល់ និងដោយប្រយោលជាមួយបុរសខាងលើ ត្រូវដាក់ខ្លួនឲ្យនៅដាច់ដោយឡែករយៈពេល ១៤ថ្ងៃ និងចូលរួមអនុវត្តបានម៉ឺងម៉ាត់ តាមការណែនាំរបស់ក្រសួងសុខាភិបាល ។ សូមបញ្ជាក់ថា គិតត្រឹមព្រឹកថ្ងៃ២៤ មីនានេះ កម្ពុជាមានអ្នកឆ្លងសរុបចំនួន ១៨១៧នាក់ អ្នកជាសះស្បើយចំនួន១០៣៣ នាក់ អ្នកកំពុងព្យាបាលចំនួន ៧៧៧នាក់ និងអ្នកស្លាប់ ៥នាក់៕ | 2021-03-24T18:40:00+07:00 | dap-news.com | https://dap-news.com/national/2021/03/24/129399/ |
f65cbcde-3a40-43d6-b0f5-3eb7e5528458 | បុរសម្នាក់ជាប់ពាក់ព័ន្ធនឹងអ្នកជំងឺកូវីដ១៩ បានរត់គេចពីភ្នំពេញ ហើយមិនសហការជាមួយសមត្ថកិច្ច ត្រូវអាជ្ញាធរខេត្តពោធិ៍សាត់ឃាត់ខ្លួន | បុរសម្នាក់ដែលមានជាប់ពាក់ព័ន្ធនឹងអ្នកជំងឺកូវីដ-១៩ ហើយបានគេចពីភ្នំពេញ ត្រូវបានអាជ្ញាធរខេត្តពោធិ៍សាត់ឃាត់ខ្លួនបាននៅវេលាម៉ោង ៨៖៣០នាទីព្រឹក ថ្ងៃទី២៤ ខែមីនា ឆ្នាំ២០២១នេះ ក្នុងភូមិដំណាក់អំពិលក្រោម សង្កាត់លលកស ក្រុងពោធិ៍សាត់ ខេត្តពោធិ៍សាត់ ក្រោយជននេះមិនបានសហការជាមួយសមត្ថកិច្ច រហូតជេរប្រមាថសមត្ថកិច្ចទៀតផង។ ប្រតិបត្តិការខាងលើធ្វើឡើងដោយបានការបញ្ជាផ្ទាល់ពីសំណាក់លោក ម៉ៅ ធនិន អភិបាលខេត្តពោធិ៍សាត់ និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ-១៩។ បើតាមប្រភពពីមន្ត្រីយោធា នៃស្នាក់ការសន្តិសុខ B05 ប្រចាំការនៅខេត្តពោធិ៍សាត់ បានឱ្យដឹងថា បុរសគេច និងមិនសហការជាមួយសមត្ថកិច្ចនោះមានឈ្មោះ មួន សុភាន់ អាយុ៣៥ឆ្នាំ បច្ចុប្បន្នរស់នៅភូមិក្រោម ឃុំព្រែកអញ្ចាញ ស្រុកមុខកំពូល ខេត្តកណ្តាល។ ជនសង្ស័យបានគេចចេញពីភ្នំពេញ មកខេត្តពោធិ៍សាត់ ចំនួន២យប់ និង៣ថ្ងៃ ហើយបានចូលទៅស្នាក់នៅផ្ទះសំណាក់អង្គរមាស ចំនួន២យប់ នៅបន្ទប់១០១, ចូលទៅស្រស់ស្រូបអាហារនៅភោជនីយដ្ឋាន ឡាំ ស៊ីវអេង, ចូលទៅកាត់សក់នៅហាងពេញចិត្ត ចុងកោះ និងចូលផឹកស៊ីនៅសំនៀងសុខសាន្ត និងអាចចូលទៅកន្លែងផ្សេងៗទៀត។ ប្រភពបានបន្តថា រៀងរាល់ចុះទៅទីតាំងនីមួយៗ គឺមានម៉ូតូឌុបចំនួន២នាក់ ជាអ្នកផ្លាស់ប្តូរគ្នាដឹកជញ្ជូន។ ក្នុងប្រតិបត្តិការស្រាវជ្រាវខាងលើ កម្លាំងចម្រុះក៏បានធ្វើការឃាត់ខ្លួន ម៉ូតូឌុប២នាក់ និងប្រពន្ធម៉ូតូឌុប១នាក់បន្ថែមទៀត ដែលសរុបរួមទាំងជនសង្ស័យមានចំនួន៤នាក់ ដើម្បីមកពិនិត្យសំណាក រងចាំការធ្វើតេស្ត ពិនិត្យជំងឺកូវីដ-១៩ ថាមានវិជ្ជមាន ឬអវិជ្ជមាន។ ចំពោះទីតាំងខាងលើ ដែលជនសង្ស័យនោះទៅ បច្ចុប្បន្នសមត្ថកិច្ច បាននឹងកំពុងហ៊ុព័ន្ធ និងធ្វើការផ្អាកដំណើរការជាបណ្តោះអាសន្ន៕ | 2021-03-24T18:37:00+07:00 | freshnewsasia.com | https://m.freshnewsasia.com/index.php/en/localnews/190670-2021-03-24-04-37-01.html |
3055ec62-3755-4dc7-b81c-59de11bb422b | គួរឲ្យបារម្ភណាស់! ខេត្តកំពង់ឆ្នាំង រកឃើញអ្នកពាក់ព័ន្ធអ្នកឆ្លងកូវីដ១៩ កើនដល់២១៤នាក់ ហើយ | ក្នុងខេត្តកំពង់ឆ្នាំង គិតត្រឹមល្ងាចថ្ងៃទី២៤ ខែមីនា ឆ្នាំ២០២១នេះ អាជ្ញាធរបានស្វែងរកអ្នកពាក់ព័ន្ធនឹងអ្នកឆ្លងកូវីដ១៩ ចំនួន ១៤៦នាក់បន្ថែមទៀត ធ្វើឲ្យអ្នកពាក់ព័ន្ធសរុបកើនរហូតដល់ ២១៤នាក់។ ទោះជាយ៉ាងនេះក្តី អ្នកពាក់ព័ន្ធទាំងអស់ ត្រូវបានយកសំណាកទៅធ្វើតេស្ត នៅវិទ្យាស្ថានប៉ាស្ទ័រ ឯរាជធានីភ្នំពេញ រួចរាល់ហើយ។ លោក ប្រាក់ វ៉ុន ប្រធានមន្ទីរសុខាភិបាលខេត្តកំពង់ឆ្នាំង បានបញ្ជាក់ប្រាប់បណ្តាញព័ត៌មាន Fresh News នៅល្ងាចថ្ងៃទី២៤ ខែមីនា ឆ្នាំ២០២១នេះថា កាលពីថ្ងៃទី២៣ ខែមីនា អាជ្ញាធរបានរកឃើញអ្នកពាក់ព័ន្ធនឹងអ្នកឆ្លងកូវីដ១៩ ចំនួន ៦៨នាក់ ហើយគិតត្រឹមល្ងាចថ្ងៃទី២៤ ខែមីនានេះ អាជ្ញាធរបានរកឃើញអ្នកពាក់ព័ន្ធ ១៤៦នាក់ទៀត ធ្វើឲ្យអ្នកពាក់ព័ន្ធកើនដល់ ២១៤នាក់ហើយ។ លោកបានបញ្ជាក់យ៉ាងដូច្នេះថា៖ ។ សូមជម្រាបថា ព្រឹត្តិការណ៍ស្វែងរកអ្នកពាក់ព័ន្ធនឹងអ្នកឆ្លងកូវីដ១៩ បានធ្វើឡើងបន្ទាប់ពី កាលពីយប់ថ្ងៃទី១៩ ខែមីនា ឆ្នាំ២០២១ មានពលរដ្ឋ ២នាក់ប្ដីប្រពន្ធ មកពីរាជធានីភ្នំពេញ បានមើលចំការរបស់ពួកគេ ស្ថិតនៅក្នុងភូមិទ័ពត្បែង ឃុំពង្រ ស្រុករលាប្អៀរ ដោយពួកគេទាំង២ នាក់មានផ្ទុកមេរោគកូវីត-១៩ រួចទៅហើយ។ អ្នកទាំងពីរ មានទីលំនៅផ្ទះលេខ 91F ផ្លូវ ២០៨ បុរីវិមានភ្នំពេញ ស្ថិតក្នុងភូមិច្រាំងចំរេះ សង្កាត់ច្រាំងចំរេះ ខណ្ឌឫស្សីកែវ រាជធានីភ្នំពេញ ត្រូវក្រសួងសុខាភិបាលប្រកាសថា ឆ្លងកូវីដ១៩ កាលពីថ្ងៃទី២៣ ខែមីនា ឆ្នាំ២០២១។ លោក ប្រាក់ វ៉ុន បានឲ្យបណ្តាញព័ត៌មានឲ្យដឹងថា បន្ទាប់ពីមានព្រឹត្តិការណ៍ខាងលើនេះកើតឡើង អាជ្ញាធរខេត្តកំពង់ឆ្នាំង បានប្រឹងប្រែងតាមរកអ្នកពាក់ព័ន្ធទាំងអស់ ទៅពិនិត្យ និងធ្វើចត្តាឡីស័កផងដែរ។ លោក ឈួរ ច័ន្ទឌឿន អភិបាលខេត្ត ដែលជាប្រធានគណៈកម្មការកូវីដ១៩ ខេត្តកំពង់ឆ្នាំង ក៏បានកោះប្រជុំជាបន្ទាន់ ដោយបានកំណត់នូវវិធានការយ៉ាងម៉ឺងម៉ាត់ ដោយត្រូវតែបន្តតាមរកអ្នកដែលពាក់ព័ន្ធផ្ទាល់ ដើម្បីយកមកដាក់ធ្វើចត្តាឡីស័កឲ្យបានគត់មត់ ៕ | 2021-03-24T18:34:29+07:00 | kbnnews.com | https://kbn.news/archives/213326 |
e350db8a-377a-4634-a4bb-fc5cfa9e8491 | BREAKING: ក្រុមហ៊ុនអាមេរិក Pfizer កំពុងធ្វើតេស្តថ្នាំគ្រាប់ ដែលអាចព្យាបាលជំងឺកូវីដ-១៩ ក្នុងដំណាក់កាលដំបូងៗ (Video inside) | ក្រុមហ៊ុនអភិវឌ្ឍវ៉ាក់សាំងអាមេរិក Pfizer កំពុងចាប់ផ្តើមធ្វើតេស្តវិធីសាស្រ្តព្យាបាលថ្មីមួយ ប្រឆាំងនឹងជំងឺ COVID-19 គឺតាមរយៈកាប្រើថ្នាំគ្រាប់។ នេះបើតាមការចេញផ្សាយដោយ វែបសាយព័ត៌មាន Newsweek នៅព្រឹកថ្ងៃពុធ ទី២៤ ខែមីនា ឆ្នាំ២០២១។ នៅថ្ងៃអង្គារសប្តាហ៍នេះ (ពេលវេលានៅអាមេរិក) ក្រុមហ៊ុន Pfizer បានបានប្រកាសពីការចាប់ផ្តើមធ្វើតេស្តដំណាក់កាលដំបូង នៃការប្រើប្រាស់ថ្នាំប្រភេទ ប្រូធីស អ៉ីនហ៊ីប៊ីទ័រ (Protease inhibitor) ជាបច្ចេកវិទ្យាថ្នាំដូចគ្នា ដែលជាទូទៅត្រូវបានប្រើប្រាស់ សម្រាប់ការព្យាបាលជំងឺអេដស៍។ ថ្នាំនេះបច្ចុប្បន្នមានឈ្មោះសម្គាល់ថា PF-07321332។ ក្រុមហ៊ុន Pfizer បានបញ្ជាក់ថា ថ្នាំ PF-07321332 ត្រូវបានអភិវឌ្ឍឡើងដើម្បីធ្វើជាវិធីសាស្រ្តព្យាបាលមួយ តាមរយៈការលេបប្រឆាំងនឹងជំងឺ COVID-19។ គ្រូពេទ្យនឹងអាចចេញវេជ្ជបញ្ជា ឲ្យប្រើប្រាស់ថ្នាំនេះសម្រាប់អ្នកជំងឺ នៅពេលពួកគេចេញរោគសញ្ញាដំបូងនៃការឆ្លងតែម្តង ដោយមិនតម្រូវឲ្យទាល់តែដល់ពេលអ្នកជំងឺ ត្រូវទទួលការព្យាបាលនៅមន្ទីរពេទ្យ ឬក៏ស្ថិតក្នុងស្ថានភាពធ្ងន់ធ្ងរនោះឡើយ។ កន្លងមកក្រុមហ៊ុន Pfizer ក៏ធ្លាប់បានអភិវឌ្ឍវិធីសាស្រ្តព្យាបាល COVID-19 មួយបែបទៀតផងដែរ គឺតាមរយៈការចាក់បញ្ចូលថ្នាំប្រភេទ Protease inhibitor ចូលតាមសរសៃឈាម ប៉ុន្តែសម្រាប់តែអ្នកជំងឺ ដែលតម្រូវឲ្យទទួលការព្យាបាលនៅមន្ទីរពេទ្យប៉ុណ្ណោះ ហើយវិធីសាស្រ្តនេះក៏កំពុងបន្តស្ថិតក្រោមការធ្វើតេស្តដែរ។ គួរបញ្ជាក់ថា ខណៈគ្មានវ៉ាក់សាំងណាមួយ អាចផ្តល់ការការពារបានទាំងស្រុង ពីការឆ្លងជំងឺ COVID-19 ក៏ដោយ ពួកវាអាចប្រឆាំងទប់ទល់នឹងការវាយលុក នៃជំងឺនេះបានយ៉ាងប្រសើរ ជាពិសេសនោះគឺក្នុងការទប់ស្កាត់ មិនឲ្យអ្នកជំងឺធ្លាក់ខ្លួនឈឺធ្ងន់ធ្ងរ ឬទទួលមរណភាព។ សម្រាប់ការស្រាវជ្រាវរកវិធីសាស្រ្តព្យាបាលថ្មីៗ ដើម្បីប្រឆាំងនឹង COVID-19 គឺសុទ្ធតែជារឿងល្អ ព្រោះពួកវាអាចជួយកាត់បន្ថយក្តីបារម្ភ ដែលកើតមានដោយសារតែការលេចឡើងនៃ COVID-19 ដែលអាចបំប្លែងខ្លួនថ្មីៗនៅជុំវិញពិភពលោក ហើយខ្លះមានលទ្ធភាពក្នុងកម្រិតតិចតួចមួយ ប្រឆាំងនឹងប្រសិទ្ធភាពវ៉ាក់សាំង។ ប៉ុន្តែទន្ទឹមគ្នានេះ ក្រុមហ៊ុនវ៉ាក់សាំងនានា ក៏កំពុងប្រឹងប្រែងបង្កើនសមត្ថភាព វ៉ាក់សាំងរបស់ពួកគេផងដែរ៕ | 2021-03-24T18:09:00+07:00 | freshnewsasia.com | https://m.freshnewsasia.com/index.php/en/internationalnews/190665-2021-03-24-04-09-28.html |
527c1e6f-7a4a-43e0-8a20-6580d300b6b9 | បរិក្ខារតេស្តរកជំងឺកូវីដ-១៩ ខ្នាតធំមួយគ្រឿង ជាជំនួយរបស់ចិន នឹងមកដល់កម្ពុជាដើមខែមេសា | តាមរយៈបណ្ដាញទំនាក់ទំនង សង្គមហ្វេសប៊ុករបស់ ស្ថានទូតចិនប្រចាំកម្ពុជា នៅថ្ងៃទី២៤ ខែមីនា ឆ្នាំ២០២១បានឲ្យដឹងថា «បរិក្ខារតេស្តរកជំងឺវីរុសកូវីដ-១៩ ខ្នាតធំមួយគ្រឿងដែលជាជំនួយឥតសំណង របស់រដ្ឋាភិបាលចិន នឹងមកដល់ខេត្តព្រះសីហនុ នាដើមខែមេសាខាងមុខនេះ ហើយភាគីចិននឹងបញ្ជូនក្រុមអ្នកជំនាញ មកកាន់ប្រទេសកម្ពុជផងដែរ ដើម្បីជួយសម្រួលដល់ មន្ទីរពេទ្យបង្អែកខេត្តព្រះសីហនុក្នុងការតំឡើង រៀបចំ និងបណ្ដុះបណ្ដាលជូនដល់បុគ្គលិកពាក់ព័ន្ធ»។ ទូតចិនបន្ដថា បន្ទាប់ពីដាក់ឲ្យប្រើប្រាស់ សំណាកតេស្តរកវីរុសរបស់ខេត្តព្រះសីហនុ កែប កំពត និងខេត្តមួយចំនួនដែលនៅក្បែរនោះ នឹងត្រូវបានបញ្ជូនមកកាន់ទីនោះ នេះនឹងអាចជួយដល់ភាគីកម្ពុជា ក្នុងការបង្កើនល្បឿនតេស្តរកជំងឺវីរុស ជួយសន្សំថវិកាទប់ស្កាត់នឹងជំងឺវីរុស ហើយកិច្ចប្រយុទ្ធប្រឆាំងនឹង ជំងឺវីរុសអាចអនុវត្តកាន់តែល្អប្រសើរ។ សូមរំលឹកថា គិតត្រឹមថ្ងៃទី២៤ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ ចំនួន១៨១៧នាក់ ក្នុងនោះ អ្នកជាសះស្បើយ ចំនួន១០៣៣នាក់, អ្នកកំពុងសម្រាកព្យាបាលជំងឺ ចំនួន ៧៧៧នាក់, ស្លាប់ចំនួន ៥នាក់ ៕ | 2021-03-24T17:53:00+07:00 | dap-news.com | https://dap-news.com/national/2021/03/24/129379/ |
0a28bb82-40e7-4e67-98bf-daab1d928347 | ក្រសួងប្រកាសថា មានអ្នកឆ្លង ជំងឺកូវីដ១៩ថ្មី ចំនួន២៩នាក់ ចុះជាងពីថ្ងៃ២៣ មីនា ខណៈអ្នកជាសះស្បើយ ចំនួន៣៤នាក់ | អ្នកឆ្លង២៩នាក់នោះ គឺមានករណីឆ្លង ក្នុងព្រឹត្តិការណ៍សហគមន៍ ២០កុម្ភៈចំនួន២៧នាក់ និងអ្នកដំណើរ ពីពីបរទេស២នាក់។ សូមបញ្ជាក់ថា គិតត្រឹមព្រឹកថ្ងៃ២៤ មីនា នេះ កម្ពុជាមានអ្នកឆ្លងសរុប ចំនួន១៨១៧ នាក់ អ្នកជាសះស្បើយ ចំនួន១០៣៣ នាក់ អ្នកកំពុងព្យាបាលចំនួន៧៧៧ នាក់ និងអ្នកស្លាប់៥ នាក់៕ | 2021-03-24T17:15:00+07:00 | dap-news.com | https://dap-news.com/national/2021/03/24/129349/ |
3adb529c-c48e-4242-aaeb-312d84dd5854 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ចំនួន២៩នាក់ ខណៈអ្នកជំងឺចំនួន៣៤នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី២៤ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន២៩នាក់ ក្នុងនោះករណីឆ្លងក្នុងសហគមន៍ ចំនួន២៧នាក់ និង២នាក់ជាករណីនាំចូល ខណៈអ្នកជំងឺចំនួន៣៤នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ អ្នកឆ្លងកូវីដ១៩ ទាំង២៩នាក់នោះ មាន២នាក់ជាអ្នកធ្វើដំណើរមកពីប្រទេសឥណ្ឌូនេស៊ី និងហ្វីលីពីន មកដល់កម្ពុជា នៅថ្ងៃទី២២ ខែមីនា ឆ្នាំ២០២១ និង២៧នាក់ផ្សេងទៀត ជាករណីឆ្លងក្នុង « ដែលរួមមាន៖ ជនជាតិចិនចំនួន៤នាក់, ជនជាតិខ្មែរ២០នាក់, ជនជាំតិអាមេរិក២នាក់ និងជនជាតិនីហ្សេរីយ៉ាម្នាក់ ដែលរកឃើញនៅរាជធានីភ្នំពេញ ខេត្តត្បូងឃ្មុំ ខេត្តកណ្តាល និងខេត្តកោះកុង។ ចំណែកអ្នកជាសះស្បើយទាំង៣៤នាក់វិញ គឺមានម្នាក់ជាស្រីជនជាតិឥណ្ឌូនេស៊ី អាយុ២៨ឆ្នាំ ដែលធ្វើដំណើរពីប្រទេសឥណ្ឌូនេស៊ី មកដល់កម្ពុជា នៅថ្ងៃទី២៣ ខែកុម្ភៈ ឆ្នាំ២០២១ និង៣៣នាក់ ជាអ្នកឆ្លងក្នុងព្រឹត្តិការណ៍ «សហគមន៍២០កុម្ភៈ» រួមមានជនជាតិចិន១១នាក់, ជនជាតិខ្មែរ ១៩នាក់, ជនជាតិវៀតណាម ២នាក់ និងជនជាតិកូរ៉េម្នាក់ ដោយទទួលបានលទ្ធផលអវិជ្ជមាន២ដង និងត្រូវបានអនុញ្ញាតឲ្យចេញពីមន្ទីរពេទ្យ។ សូមជម្រាបថា គិតត្រឹមម៉ោង ៧៖០០នាទីព្រឹកថ្ងៃទី២៤ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៨១៧នាក់ ក្នុងនោះអ្នកជាសះស្បើយចំនួន ១០៣៣នាក់, អ្នកកំពុងសម្រាកព្យាបាលជំងឺ ចំនួន ៧៧៧នាក់, ស្លាប់ចំនួន៥នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-24T17:08:00+07:00 | freshnewsasia.com | https://m.freshnewsasia.com/index.php/en/localnews/190658-2021-03-24-03-08-54.html |
c036fd9e-2d81-4886-8b34-f6f81ebfa357 | BREAKING: សហរដ្ឋអាមេរិក៖ មនុស្ស ៥.៨ម៉ឺននាក់ទៀតឆ្លងកូវីដ-១៩ និងអ្នកជំងឺ ៩៣៦នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៨,៧០៥នាក់ទៀតបានឆ្លងជំងឺ COVID-19 ខណៈអ្នកជំងឺ ៩៣៦នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី២៤ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,៦៣៦,៥៣៤ករណី ក្នុងនោះមានអ្នកស្លាប់សរុបចំនួន ៥៥៦,៨៨៣នាក់ និងជាសះស្បើយឡើងសរុប ២៣,០៣៩,៥៨៥នាក់។ គួរបញ្ជាក់ថា នៅដើមសប្តាហ៍នេះ សហរដ្ឋអាមេរិកបានបញ្ចប់ការធ្វើតេស្ត វ៉ាក់សាំង AstraZeneca របស់អង់គ្លេសហើយ ដោយវាបានបង្ហាញប្រសិទ្ធភាព ៧៩% ប្រឆាំងនឹង COVID-19។ AstraZeneca កំពុងស្មើសុំទីភ្នាក់ងារត្រួតពិនិត្យ សុវត្ថិភាពឱសថ និងចំណីអាហារអាមេរិក (FDA) អនុម័តឲ្យប្រើវ៉ាក់សាំងរបស់ខ្លួនក្នុងករណីបន្ទាន់។ សហរដ្ឋអាមេរិកបានប្តេជ្ញា ចាក់វ៉ាក់សាំងដល់មនុស្សពេញវ័យទាំងអស់ជាង ២៥៨លាននាក់ នៅទូទាំងប្រទេស នៅត្រឹមដំណាច់ខែឧសភាខាងមុខនេះ។ គិតត្រឹមដើមសប្តាហ៍នេះ ពលរដ្ឋអាមេរិកសរុបជាង ២៤% បានទទួលការចាក់វ៉ាក់សាំងបង្ការ COVID-19៕ | 2021-03-24T17:05:00+07:00 | freshnewsasia.com | https://m.freshnewsasia.com/index.php/en/internationalnews/190657-2021-03-24-03-05-43.html |
8389d89c-9657-4f69-a143-b440b11acba5 | សម្ដេច ស ខេង ក្រើនរំលឹក មន្ដ្រីក្រោមឱវាទ បង្ការទប់ស្កាត់ ការរាលដាល ជំងឺកូវីដ១៩ ក្រោយពលរដ្ឋ៥ នាក់ស្លាប់ | តាមសេចក្ដីណែនាំ របស់ក្រសួងមហាផ្ទៃ នៅថ្ងៃទី២៣ ខែមីនា ឆ្នាំ២០២១ សម្ដេច ស ខេង បញ្ជាក់យ៉ាង ដូច្នេះថា ៕ | 2021-03-24T16:31:00+07:00 | dap-news.com | https://dap-news.com/national/2021/03/24/129314/ |
fc8ca829-f32d-4654-b291-e972c2410d04 | កត្តា៥យ៉ាងនេះ ធ្វើឲ្យអ្នកឆ្លងវីរុសកូវីដ មានស្ថានភាពខុសៗគ្នា | អ្វីដែលធ្វើឲ្យវីរុស COVID-19កាន់តែគួរភ័យខ្លាច និងព្រួយបារម្ភគឺគេមិនទាន់ដឹងច្បាស់ថាតើវីរុសនឹងផ្តល់ផលប៉ះពាល់យ៉ាងម៉េចខ្លះដល់បុគ្គលនីមួយៗនៅឡើយទេ។ យោងតាមមជ្ឈមណ្ឌលប្រឆាំងវីរុសនៅសហរដ្ឋអាមេរិក ៨៨%នៃអ្នកឆ្លងវីរុសនេះមានរោគសញ្ញាស្រាល និងអ្នកនៅសល់គឺពឹងផ្អែកទៅលើម៉ាស៊ីនបញ្ចូលអុកស៊ីសែនដើម្បីជំនួយដល់ការដកដង្ហើម។ អ្នកវិទ្យាសាស្ត្របានបន្តការសិក្សាទៅលើវីរុស ហើយបានចាប់ផ្តើមស្វែងយល់ទៅលើប្រភេទមនុស្សដែលទទួលផលប៉ះពាល់ខ្លាំង។ អត្ថបទនេះនឹងបង្ហាញពីកត្តាដែលបង្កើនហានិភ័យនៃការមានរោគសញ្ញាធ្ងន់ធ្ងរពីវីរុស COVID-19។ អ្នកវិទ្យាសាស្ត្រចិនជាមនុស្សដំបូងដែលកំណត់ថាមនុស្សអាយុច្រើនជាង៦០ឆ្នាំគឺមានហានិភ័យខ្ពស់បំផុតក្នុងការមានរោគសញ្ញាធ្ងន់ធ្ងរ។ ការសិក្សាផ្សេងៗគ្នាជាច្រើនបានកំណត់ថារោគសញ្ញាធ្ងន់ធ្ងរមានលក្ខណៈខុសគ្នាបន្តិចបន្តួច ប៉ុន្តែសុទ្ធតែមានបញ្ហាពិបាកក្នុងការដកដង្ហើម គ្រុនក្ដៅ និង អាការៈភាន់ភាំង។ ប្រសិនជាមានអាការៈធ្ងន់ធ្ងរ អ្នកជំងឺត្រូវការការព្យាបាលបន្ទាន់។ នៅសហរដ្ឋអាមេរិក ៣១–៥៩%នៃអ្នកមានអាយុពី៧៥ទៅ៨៤ឆ្នាំគឺមានរោគសញ្ញាធ្ងន់ធ្ងរដែលត្រូវសម្រាកក្នុងមន្ទីរពេទ្យបើធៀបនឹងអ្នកជំងឺអាយុពី២០ទៅ៤៤ឆ្នាំមានត្រឹមតែ ១៤–២១%។ ដូចនេះហើយអ្នកស្ថិតនៅក្នុងក្រុមអាយុច្រើនជាង៦០ឆ្នាំត្រូវមានការការពារបន្ថែមដើម្បីការពារការឆ្លងវីរុសនេះ។ មនុស្សចាស់ជរាភាគច្រើនគឺមានបញ្ហាសុខភាពស្រាប់ដែលអាចធ្វើឲ្យរោគសញ្ញាវីរុស COVID-19កាន់តែធ្ងន់ធ្ងរ។ ប៉ុន្តែអ្នកទាំងនោះមិនមែនជាក្រុមមនុស្សតែមួយដែលអាចមានបញ្ហាសុខភាពស្រាប់ទេ។ មនុស្សគ្រប់វ័យសុទ្ធតែមានបញ្ហាសុខភាពដែលអាចបង្កើនហានិភ័យនេះ។ អ្នកដែលមានជំងឺបេះដូង ទឹកនោមផ្អែម និងជំងឺមហារីកអាចមានភាគរយច្រើនក្នុងការមានរោគសញ្ញាធ្ងន់ធ្ងរ និងអាចស្លាប់ផងដែរ ហើយភាគច្រើនអ្នជំងឺត្រូវសម្រាកនៅមន្ទីរពេទ្យ។ ម៉្យាងទៀត ជំងឺមួយចំនួនអាចធ្វើឲ្យដំណើរការសរីរាង្គដូចជាបេះដូង និងសរីរាង្គដែលពាក់ព័ន្ធនឹងដំណើរការរបស់ប្រព័ន្ធភាពស៊ាំចុះខ្សោយ។ អ្នកជំងឺសួតរ៉ាំរ៉ៃ និងអ្នកជក់បារីអាចបង្កើនការខូចខាតសួត និងធ្វើឲ្យរោគសញ្ញាវីរុស COVID-19កាន់តែធ្ងន់ធ្ងរ។ អ្នកវិទ្យាសាស្ត្រអន្តរជាតិជាច្រើនក្រុមបានកំពុងធ្វើការស្វែងយល់បន្ថែមថាតើហ្សែនអាចមានឥទ្ធិពលដល់ភាពធ្ងន់ធ្ងររបស់វីរុស COVID-19 ឬទេ។ វីរុស COVID-19 ឆ្លងទៅមនុស្សដោយភ្ជាប់ខ្លួនរបស់វាទៅនឹងរ៉េស៊ិបទ័រឈ្មោះ ACE2 ដើម្បីប្រើជាច្រកចូលទៅក្នុងកោសិកា។ ការខុសគ្នាបន្តិចបន្តួចនៃហ្សែនសម្រាប់រ៉េស៊ិបទ័រនេះអាចជាកត្តាមួយដែលធ្វើឲ្យស្ថានភាពអ្នកជំងឺធ្ងន់ធ្ងរ ឬស្រាល។ ក្រុមអ្នកវិទ្យាសាស្ត្រផ្សេងទៀតក៏បានសិក្សាទៅលើប្រភេទឈាមដែលកំណត់ដោយហ្សែនអាចផ្លាស់ប្តូរភាពធ្ងន់ធ្ងរនៃរោគសញ្ញាវីរុស COVID-19។ ការសិក្សាលើកដំបូងធ្វើឡើងនៅទីក្រុងស៊ិនចិន និងអ៊ូហាន ប្រទេសចិនរកឃើញថាអ្នកជំងឺមានឈាមប្រភេទ Aមានរោគសញ្ញាធ្ងន់ធ្ងរច្រើនជាងអ្នកមានឈាមប្រភេទ O។ អ្នកវិទ្យាសាស្ត្រដែលធ្វើការសិក្សានេះបានព្រមានថាវាលឿនពេកហើយក្នុងការសន្និដ្ឋានបែបនេះ។ អ្នកវិទ្យាសាស្ត្រនៅប្រទេសចិនបានរកឃើញថា ៥៨%នៃអ្នកជំងឺស្នាក់នៅមន្ទីរពេទ្យគឺជាភេទប្រុស ហើយនៅសហរដ្ឋអាមេរិក និងប្រទេសអ៊ីតាលីមានភាពអសមតុលុ្យស្រដៀងប្រទេសចិនដែរ។ នេះអាចមកពីទម្លាប់ក្នុងការប្រាស្រ័យទាក់ទងរបស់មនុស្សប្រុសដែលធ្វើឲ្យអ្នកទាំងនោះងាយនឹងឆ្លងវីរុសនេះ។ ប៉ុន្តែនេះក៏អាចមកពីគេជឿថាមនុស្សប្រុសមានប្រព័ន្ធភាពស៊ាំខ្សោយ និងមានបញ្ហាសុខភាពផ្សេងៗច្រើនជាងជាងស្ត្រី។ ប្រព័ន្ធភាពស៊ាំរបស់ស្ត្រីអាចជាកត្តាមួយដែរ។ អ្នកជំនាញយល់ស្របថាភាពខុសគ្នានៃភេទដូចជាក្រូម៉ូសូមភេទ និងអរម៉ូនភេទមានឥទ្ធិពលលើការឆ្លើយតបរបស់ប្រព័ន្ធភាពស៊ាំដើម្បីប្រឆាំងនឹងមេរោគ។ ស្ត្រីជាទូទៅអាចបង្កើនភាពស៊ាំខ្លាំងចំពោះការឆ្លង និងការចាក់វ៉ាក់សាំងផ្សេងៗ។ ការសិក្សាទៅលើកណ្តុរទាក់ទងនឹងវីរុសកូរ៉ូណាមុនៗបានឲ្យដឹងថាអរម៉ូនអ៊ឺស្ត្រូហ្សែនអាចដើរតួនាទីជាអ្នកការពារ។ ក្នុងការសិក្សាដដែលនោះ អ្នកវិទ្យាសាស្ត្រសម្គាល់ថាប្រព័ន្ធភាពស៊ាំរបស់កណ្តុរឈ្មោលគឺមានការឆ្លើយតបរបស់ Cytokine មានកម្រិតខ្លាំង ដែលអាចនាំអោយជាលិកាសួតខូចខាត និងធ្វើឲ្យធ្លាយសរសៃឈាមសួត។ ថ្មីៗនេះ អ្នកវិទ្យាសាស្ត្របានសង្កេតឃើញថាប្រទេសដែលតម្រូវឲ្យប្រជាជនខ្លួនចាក់វ៉ាក់សាំងការពារជំងឺរបេងគឺមានករណីឆ្លង និងស្លាប់ដោយសារវីរុស COVID-19ទាប។ ប្រទេសដែលមានករណីឆ្លង និងអ្នកស្លាប់ច្រើនដោយសារវីរុស COVID-19ដូចជាប្រទេសអ៊ីតាលី ហូល្លង់ និងសហរដ្ឋអាមេរិកគឺមិនមានកម្មវិធីចាក់វ៉ាក់សាំងជាសកលទេ។ នេះមិនមែនជាលើកដំបូងទេដែលអ្នកវិទ្យាសាស្ត្ររកឃើញថាវ៉ាក់សាំងជំងឺរបេងមានប្រសិទ្ធភាពក្នុងការប្រឆាំងជំងឺក្រៅពីជំងឺរបេង។ វ៉ាក់សាំងនេះក៏ត្រូវបានប្រើប្រាស់សម្រាប់ព្យាបាលជំងឺមហារីកប្លោកនោមនៅដំណាក់កាលដំបូង និងបង្ការជំងឺឃ្លង់ (leprosy)។ ការសិក្សាមួយដែលមានទាក់ទងទៅនឹងវីរុស COVID-19 បានរកឃើញថាវ៉ាក់សាំងនេះអាចកាត់បន្ថយភាពធ្ងន់ធ្ងរនៃការឆ្លងប្រព័ន្ធផ្លូវដង្ហើមផ្នែកខាងក្រោមដែលបង្កដោយវីរុស។ បច្ចុប្បន្ននេះ អ្នកវិទ្យាសាស្ត្រនៅប្រទេសអូស្ត្រាលី និងហូឡង់កំពុងចាប់ផ្តើមការតេស្ដសាកល្បងទៅវ៉ាក់សាំងជំងឺរបេងនេះដើម្បីដឹងថាតើអាចការពារ និងកាត់បន្ថយភាពធ្ងន់ធ្ងរនៃវីរុស COVID-19 បានឬយ៉ាងណា៕ ចុចអាន៖ ចុចអាន៖ | 2021-03-24T16:16:00+07:00 | kampucheathmey.com | https://www.kampucheathmey.com/health/88143 |
b33fc953-09b9-4f4a-a2a7-608f96acb05a | រដ្ឋលេខាធិការក្រសួងការងារ៖ ត្រូវវែកមុខ និងចាប់ខ្លួនមនុស្សបំផុស គេមិនឲ្យចាក់វ៉ាក់សាំងកូវីដ១៩ | លោកថា ដូច្នេះប្រជាពលរដ្ឋត្រូវជួយថតរូប និងប្តឹងប៉ូលីសជាបន្ទាន់ ក្នុងករណីបើឃើញនរណាម្នាក់ បំផុសអ្នកដទៃកុំឲ្យចាក់វ៉ាក់សាំង ។ តាមរយៈបណ្តាញទំនាក់ទំនង សង្គមហ្វេសប៊ុកលោក ហេង សួរ នាព្រឹកថ្ងៃ២៤ មីនានេះ បានឲ្យដឹងថា “វែកមុខ និងចាប់ខ្លួនមនុស្សដែល បំផុសគេកុំឲ្យចាក់វ៉ាក់សាំងកូវីដ គឺបានបុណ្យច្រើន និងរួចផុតពីគ្រោះថ្នាក់នៃជំងឺកុវីដ១៩ ១គ្រួសារ”។ ជាមួយគ្នានេះលោកបានអំពាវនាវឲ្យកម្មករ និងជនរួមជាតិរួមគ្នាចូលរួម យុទ្ធនាការចាក់វ៉ាក់សាំងការពារជំងឺកូវីដ១៩ ទាំងអស់គ្នា ព្រោះចាក់វ៉ាក់សាំងការពារកូវីដ គឺជាគន្លឹះក្នុងការការពារអាយុជីវិត។ លោកថា ការចាក់វ៉ាក់សាំងការពារកូវីដ គឺជាផ្លូវតែមួយគត់ដែលឲ្យគ្រប់អាចចេញធ្វើការ រកស៊ី និងជួបជុំគ្នាដោយសុវត្ថិភាពជាងមុន។ លោក ហេង សួរ បន្តថា “ជនដែលឃោសនា បំផុសបំផុល អ្នកដទៃកុំឲ្យចាក់វ៉ាក់សាំងនឹងទទួលទណ្ឌកម្ម និងបាបកម្មយ៉ាងធ្ងន់ធ្ងរពីអាជ្ញាធរ និងមហាជន។ អំពើបាបនេះអាចឲ្យអ្នកចុះនរក។ សូមបងប្អូនជឿជាក់លើវិទ្យាសាស្ត្រ និងវ៉ាក់សាំងគ្រប់ប្រភេទដែល រាជរដ្ឋាភិបាលបានខិតខំស្វែងរកមក”។ សូមបញ្ជាក់ថា ប្រជាពលរដ្ឋដែលបានមក ទទួលចាក់វ៉ាក់សាំងកូវីដ១៩ ពីស៊ីណូហ្វាម និងអាស្រ្តាហ្សេនីកា មានចំនួន ២២២,៧២៦នាក់។ នេះបើតាមរបាយការណ៍របស់ ក្រសួងសុខាភិបាលចេញនៅថ្ងៃ២៣ មីនា ៕ | 2021-03-24T16:13:00+07:00 | dap-news.com | https://dap-news.com/national/2021/03/24/129306/ |
e108bb41-0532-4d45-92ee-d991e8d86536 | តើការធ្លាក់ឈាមស្រស់ៗនៅពេលបន្ទោបង់លាមក សុទ្ធតែជាជំងឺឫសដូងបាតឬ? | នៅក្នុងសង្គមយើងបច្ចុប្បន្ន ប្រជាពលរដ្ឋភាគច្រើននៅពេលដែលបន្ទោបង់មក មានធ្លាក់ឈាមស្រស់តាមទ្វារលាមក តែងគិតថាវាជាជំងឺឬសដូងបាត។ បន្ទាប់មក អ្នកជំងឺបានចាប់យកការព្យាបាលជំងឺឫសដូងបាតតាមបែបមិនត្រឹមត្រូវ ដោយមិនបានធ្វើការពិគ្រោះ និងធ្វើរោគវិនិច្ឆ័យឲ្យបានច្បាស់លាស់ ជាមួយគ្រូពេទ្យឯកទេសដែលទាំងអស់នេះអាចនាំឲ្យខាតបង់ពេលវេលា ថវិកា មិនបានលទ្ធផល ព្រមទាំងអាចមានផលវិបាកធ្ងន់ធ្ងរថែមទៀត ពីព្រោះការធ្លាក់ឈាមស្រស់មានមូលហេតុច្រើនដូចជា៖ – ជំងឺឫសដូងបាត – ជំងឺប្រេះទ្វារលាមក – រលាកទ្វារលាមក – ជំងឺមហារីកទ្វារលាមក រឺផ្នែកខាងចុងនៃពោះវៀនធំ។ល។ ជាផលវិបាកនៃការព្យាបាលមិនត្រឹមត្រូវនេះប្រសិនបើអ្នកជំងឺបន្ទោបង់មានធ្លាក់ឈាមស្រស់ដែលបណ្តាលមកពីជំងឺមហារីក តែអ្នកជំងឺបែរជាទទួលការព្យាបាលឫសដូងបាត ដែលខុសទិសដៅនោះ វានឹងធ្វើឲ្យយឺតពេលក្នុងការព្យាបាលជំងឺមហារីក។ ដូចនេះជំងឺមហារីកនឹងវិវត្តន៍ឬលូតលាស់ទៅរកដំណាក់កាលធ្ងន់ធ្ងរ ដែលពិបាកក្នុងការព្យាបាលឲ្យជាសះស្បើយ។ ដំបូន្មាន៖ រាល់មានការធ្លាក់ឈាមស្រស់នៅទ្វារលាមកពេលបន្ទោបង់ សូមលោកអ្នកមកពិនិត្យ ពិគ្រោះ និងធ្វើរោគវិនិច្ឆ័យជាមួយវេជ្ជបណ្ឌិតជំនាញ ដើម្បីស្វែងរកមូលហេតុឲ្យបានច្បាស់លាស់ មុនឈានទៅរកការព្យាបាលចំទិសដៅ ព្រមទាំងទទួលបានជោគជ័យខ្ពស់។ វេជ្ជបណ្ឌិតជំនាញឯកទេសនៃមន្ទីរពេទ្យកាល់ម៉ែត រង់ចាំផ្តល់ការប្រឹក្សា និងដំបូន្មានល្អៗជូនលោកអ្នក៕ | 2021-03-24T16:01:00+07:00 | kampucheathmey.com | https://www.kampucheathmey.com/health/88135 |
42b1de1e-ee51-4441-a641-b3af7c49f4f1 | តើអ្នកជាពីជំងឺកូវីដ-១៩អាចមានអង់ទីគ័រការពារខ្លួនទេ? | អំឡុងពេលដែលវីរុស COVID-19 កំពុងរាតត្បាតពេញពិភពលោក មានការចោទឡើងថាក្រោយពីអ្នកឆ្លងវីរុសនេះជាសះស្បើយ តើអ្នកទាំងនោះនឹងលែងឆ្លងម្ដងទៀតឬយ៉ាងណា។ ដោយសារវីរុសនេះជាវីរុសថ្មី ដូចនេះហើយមិនទាន់មានចម្លើយច្បាស់លាស់នៅឡើយទេ ប៉ុន្តែអ្នកវិទ្យាសាស្ត្របាននិយាយថាវីរុស SARS-CoV-2 ឬ COVID-19 នេះអាចនឹងបង្កឲ្យមានអង់ទីករដូចវីរុសកូរ៉ូណាដទៃទៀតដែរ។ នេះមានន័យថារាងកាយនឹងមានអង់ទីករការពារវីរុសនេះយ៉ាងតិចណាស់ពីរទៅបីឆ្នាំ និងអាចការពារមិនឲ្យឆ្លងម្ដងទៀតយ៉ាងហោចណាស់ក្នុងរយៈពេលខ្លីដែរ។ ការសិក្សាទៅលើវីរុស SARS-CoV-2 បានឲ្យដឹងថាការឆ្លើយតបរបស់ប្រព័ន្ធភាពស៊ាំទៅនឹងវីរុសបានបង្កឲ្យមានផលប៉ះពាល់ដល់មនុស្សមួយចំនួន។ នៅពេលវីរុសវាយលុកទៅកោសិកាក្នុងរាងកាយ កោសិកានោះមានតួនាទីពីរមុននឹងងាប់។ កោសិកាដែលឆ្លងមេរោគនេះនឹងបញ្ជូនសញ្ញាទៅប្រព័ន្ធភាពស៊ាំដើម្បីប្រឆាំងនឹងវីរុសCOVID-19 ហើយក៏ត្រូវឲ្យសញ្ញាទៅកោសិកានៅក្បែរដើម្បីពង្រឹងកោសិកាទាំងនោះដោយបញ្ចេញនូវប្រូតេអ៊ីនឈ្មោះ interferons។ នៅពេលប្រូតេអ៊ីន interferons ចូលទៅក្នុងកោសិកានៅក្បែរកោសិកាដែលឆ្លង ប្រូតេអ៊ីននឹងភ្ញោចឲ្យកោសិកាទាំងនោះស្ថិតក្នុងទម្រង់ការពារ។ កោសិកាទាំងនោះនឹងពន្យឺតមេតាប៉ូលីស បញ្ឈប់ការបញ្ជូនប្រូតេអ៊ីន និងម៉ូលេគុលផ្សេងៗ រួមទាំងពន្យឺតដំណើរការវីរុសបំបែកខ្លួនក្នុងកោសិកា។ ការសិក្សាចេញផ្សាយនៅ Journal Cell បានរកឃើញថាវីរុស នេះ និងមិនអាចឲ្យកោសិកាប្តូរទៅស្ថិតក្នុងទម្រង់ការពារដែលងាយស្រួលក្នុងការឆ្លងវីរុស។ វីរុស SARS-CoV-2 នឹងបន្ដបំបែកខ្លួនក្នុងសួត និងខណៈពេលនោះក៏បន្ដបញ្ជូនសញ្ញាទៅកាន់ប្រព័ន្ធភាពស៊ាំ។ សម្រាប់មនុស្សមួយចំនួន ការឆ្លើយតបរបស់ប្រព័ន្ធភាពស៊ាំគឺគ្រប់គ្រាន់ក្នុងការប្រឆាំងវីរុស។ ប៉ុន្តែសម្រាប់មនុស្សមួយចំនួនទៀត នៅពេលវីរុសបន្តបំបែកខ្លួនក្នុងកោសិកា ប្រព័ន្ធភាពស៊ាំបានវាយលុកកោសិកាដែលឆ្លងវីរុស និងកម្ចាត់នូវកម្ទេចកម្ទីនៃកោសិកាងាប់ ហើយបានកម្ទេចកោសិកានៅក្បែរនោះដែរ ក្នុងគោលបំណងទប់ស្កាត់ការខូចខាត។ ដោយឡែកបើវីរុសបន្តចូលទៅក្នុងកោសិកាសួត នោះប្រព័ន្ធភាពស៊ាំអាចនឹងបង្កការខូចខាតដោយធ្វើឲ្យជាលិកាសួតមានការរលាក ហើយសរសៃឈាមនឹងចាប់ផ្ដើមជ្រាបសារធាតុរាវទៅក្នុងសួត។ នេះហើយដែលអ្នកជំងឺមានស្ថានភាពជំងឺធ្ងន់ធ្ងរក្រោយពីឆ្លងវីរុសពីរសប្ដាហ៍។ នេះអាចជាដំណឹងអាក្រក់ ប៉ុន្តែដោយសារការបញ្ជូនសញ្ញាទៅកាន់ប្រព័ន្ធភាពស៊ាំមានភាពប្រក្រតី ធ្វើឲ្យអ្នកជំងឺដែលជាសះស្បើយពីជំងឺ COVID-19 មានអង់ទីករការពារវីរុសនេះ។ ការសិក្សាជាច្រើនបានរកឃើញអ្នកជំងឺជាសះស្បើយមានកម្រិតអង់ទីករប្រឆាំងវីរុស SARS-CoV-19 ឬ COVID-19 ខ្ពស់។ ដោយហេតុនេះហើយទើបអ្នកវិទ្យាសាស្ត្រមិនសូវមានការព្រួយបារម្ភទៅលើការតេស្ដវិជ្ជមាននៃវីរុសនេះម្ដងទៀតនៅលើអ្នកជំងឺជាសះស្បើយ។ អ្នកទាំងនេះមិនបានឆ្លងម្ដងទៀតទេ ព្រោះក្នុងរាងកាយមានអង់ទីករ ប៉ុន្តែនេះ ។ ដោយសារវីរុស SARS-CoV-19 ទើបតែឆ្លងទៅលើមនុស្សរយៈពេល៥ទៅ៦ខែប៉ុណ្ណោះទើបអ្នកវិទ្យាសាស្រ្តពិបាកក្នុងការដឹងពីរយៈពេលដែលអង់ទីករអាចនៅក្នុងរាងកាយ។ ក្នុងការសិក្សាមួយអ្នកវិទ្យាសាស្ត្របានបញ្ជាក់ថាអ្នកជំងឺ COVID-19 អាចរក្សាអង់ទីករសម្រាប់វីរុស នេះ រយៈពេលពីរសប្ដាហ៍ក្រោយចេញពីមន្ទីរពេទ្យ។ ភស្តុតាងពីការសិក្សាទៅលើវីរុសកូរ៉ូណាផ្សេងៗបានឲ្យដឹងថាអង់ទីករអាចនៅក្នុងរាងកាយបានយូរជាងនេះ។ ម៉្យាងទៀត ការសិក្សាទៅលើប្រូតេអ៊ីន និងហ្សេនរបស់វីរុស SARS-CoV-2 បានលើកឡើងថាវីរុសនេះអាចនឹងបង្កឲ្យមានអង់ទីកររយៈពេលយូរដែលស្រដៀងទៅនឹងវីរុស SARS (២០០២）ឬ MERS (២០១២)។ ការសិក្សាទៅលើ SARS និងMERSបានអះអាងថាកម្រិតអង់ទីករក្នុងរាងកាយអាចមានរយៈពេលយ៉ាងតិច២ទៅ៣ឆ្នាំ និងចាប់ផ្ដើមថយចុះទៅតាមពេលវេលា។ ប្រព័ន្ធភាពស៊ាំក៏បានផលិតកោសិកាប្រព័ន្ធភាពស៊ាំមួយប្រភេទគឺ កោសិកា T ដើម្បីឆ្លើយតបទៅនឹងការឆ្លងវីរុសកូរ៉ូណា។ កោសិកា T នេះមានការពិបាកក្នុងការរកឃើញក្នុងឈាម និងការសិក្សា។ ប៉ុន្តែវីរុសកូរ៉ូណាហាក់ដូចជាអាចភ្ញោចការផលិតកោសិកានេះជាពិសេស។ ការសិក្សាមួយទៅលើវីរុស SARS បានចេញផ្សាយក្នុង Journal Vaccine រកឃើញថាកោសិកា T នេះអាចនៅក្នុងរាងកាយបានរហូតដល់១១ឆ្នាំក្រោយការឆ្លង។ ទោះបីជាយ៉ាងនេះក៏ដោយ អ្នកវិទ្យាសាស្ត្រនៅមិនទាន់ដឹងច្បាស់តើកម្រិតអង់ទីករប៉ុនណាទើបគ្រប់គ្រាន់ក្នុងការការពារ ការឆ្លងវីរុសកូរ៉ូណានៅថ្ងៃអនាគត និងតើរយៈពេលប៉ុន្មានទើបអង់ទីករថយចុះក្រោមកម្រិតនោះទេ។ អ្នកវិទ្យាសាស្រ្តក៏មិនទាន់ច្បាស់ថាតើអ្នកមានអង់ទីករហើយអាចចម្លងវីរុសទៅអ្នកផ្សេងបានដែរឬទេនៅពេលកំពុងប្រឆាំងនឹងការឆ្លងលើកទី២។ ប៉ុន្តែបើការឆ្លើយតបរបស់ប្រព័ន្ធភាពស៊ាំខ្លាំងក្នុងការកម្ចាត់វីរុសបានលឿន អ្នកឆ្លងអាចនឹងមិនចម្លងបន្ត។ អ្នកដែលមានប្រព័ន្ធភាពស៊ាំខ្សោយអាចនឹងឲ្យវីរុសបំបែកខ្លួនក្នុងរាងកាយបាន និងអាចចម្លងទៅអ្នកដទៃ។ ភាពមិនច្បាស់លាស់នៃប្រព័ន្ធភាពស៊ាំនេះមិនមានផលប៉ះពាល់ក្នុងការបង្កើតវ៉ាក់សាំងទេ ព្រោះផលប្រយោជន៍នៃវ៉ាក់សាំងគឺអ្នកវិទ្យាសាស្ត្រអាចចម្លងប្រូតេអ៊ីនរបស់វីរុសដែលអាចភ្ញោចការឆ្លើយតបប្រព័ន្ធភាពស៊ាំដែលមានប្រសិទ្ធភាពបំផុត។ ដូចនេះហើយវ៉ាក់សាំងអាចនឹងបង្កើតអង់ទីករក្នុងរាងកាយបានយូរជាងអង់ទីករដែលមានពេលឈឺ៕ ចុចអាន៖ ចុចអាន៖ | 2021-03-24T15:33:00+07:00 | kampucheathmey.com | https://www.kampucheathmey.com/health/88098 |
22ebf122-dc9a-4878-b940-e47affc8f534 | អាជ្ញាធរខេត្តស្ទឹងត្រែង ត្រៀមរួចហើយដីទុក សម្រាប់បូជាសព អ្នកស្លាប់ដោយសារជំងឺកូវីដ ១៩ | ស្ទឹងត្រែង ៖ អាជ្ញាធរដែនដីនៃខេត្តស្ទឹងត្រែង បានត្រៀមលក្ខណៈរួចហើយសម្រាប់ដីទុកបូជាសព អ្នកស្លាប់ដោយសារជំងឺកូវីដ១៩។ នៅព្រឹកថ្ងៃទី២៤ ខែមីនា ឆ្នាំ ២០២១នេះ រដ្ឋបាលក្រុងស្ទឹងត្រែងមន្ទីរធម្មការនិង សាសនាខេត្ត បានចុះពិនិត្យមើលទីតាំងដី សម្រាប់ត្រៀមរៀបចំធ្វើឈាបនដ្ឋានបូជាសព អ្នកដែលស្លាប់ដោយសារជំងឺកូវីដ-១៩។ ឈាបនដ្ឋាននេះ មានទីតាំងស្ថិតនៅភូមិខាំផាន់ សង្កាត់សាមគ្គី ក្រុងស្ទឹងត្រែង លើផ្ទៃដីទំហំ៤ហិកតា។ សូមបញ្ជាក់ថា នៅខេត្តស្ទឹងត្រែង រហូតមកទល់នឹងពេលនេះ មិនទាន់មានអ្នកឆ្លងជំងឺកូវីដ១៩ ក្នុងខេត្តនេះនៅឡើយទេ ប៉ុន្តែអាជ្ញាធរបានអប់រំផ្សព្វផ្សាយ និងអនុវត្តទៅតាមក្រសួងសុខាភិបាល៕ រក្សាសិទ្ធិដោយ៖សំណាង | 2021-03-24T15:32:09+07:00 | cen.com.kh | https://cen.com.kh/archives/312960.html |
3f94c270-c3a8-49e8-8b21-e5d9c7caf9e5 | កូវីដមិនស្គាល់អភិបាលរងស្រុករលាប្អៀរទេ ! លោក សេង វិចិត្រ ជាប់ពាក់ព័ន្ធអ្នកកើតជំងឺកូវីដ ពេលចុះទៅ… | លោក សេង វិចិត្រ អភិបាលរងស្រុករលាប្អៀរ មានជាប់ពាក់ព័ន្ធទៅនឹងការឆ្លងជំងឺកូវីដ១៩ នៅភូមិទ័ពត្បែង ឃុំពង្រ ស្រុករលាប្អៀរ ខេត្តកំពង់ឆ្នាំង កាលពីថ្ងៃទី២៣ ខែមីនា ឆ្នាំ២០២១ ។ លោក សេង វិចិត្រ បានឲ្យដឹងថា មូលហេតុដែលលោកមានជាប់ពាក់ព័ន្ធក្នុងព្រឹត្តិការណ៍ខាងលើនេះ ដោយសារតែលោកមានបេសកកម្មចុះទៅធ្វើការក្នុងឃុំពង្រ បន្ទាប់ពីចប់ការងារលោកបានចូលមកលេងផ្ទះម្ដាយ របស់លោកនៅជិតផ្សារពង្រនេះដែរ។ លុះនៅម៉ោង៦ជាង បានឃើញមានមនុស្សម្នាប៉ុន្មាន ៤ទៅ៥នាក់ កំពុងអង្គុយផឹកដោយមានបើកធុងបាសឮៗ ពេលនោះលោកក៏បានប្រាប់ឲ្យពួកគេបន្ថយសំឡេង ដើម្បីកុំឲ្យរំខានដល់អ្នកជិតខាង ថែមទាំងបានពន្យល់ណែនាំពួកគេឲ្យរក្សាគម្លាតពីគ្នាទៀតផង និងម្យ៉ាងការផឹកស៊ីសប្បាយចាក់ធុងបាសដោយមានសម្លេងឮខ្លាំង ត្រូវបានហាមឃាត់ក្នុងបរិបទកូវីដ១៩នេះផងដែរ។ លោក សេង វិចិត្រ បន្តថា ពេលនោះ លោកមិនបានផឹកស្រានោះទេ ព្រោះលោកទើបតែចាក់វ៉ាក់សាំងថ្មីៗ ហើយលោកបានអង្គុយគម្លាតពីអ្នកមានវិជ្ជាមានកូវីដ ប្រមាណជា៣ម៉ែត្រ រយៈពេលតែ ១០នាទី លោកក៏បានលាពួកគេចេញមកកវិញ។ តែកន្លងមក និងបច្ចុប្បន្នលោកបាន និងកំពុងចូលរួមផ្សព្វផ្សាយណែនាំដល់ប្រជាពលរដ្ឋ ពីការការពារពីជំងឺកូវីដ១៩នៅតាមទីប្រជុំជនផ្សារ និងកៀងគររកអំណោយចែកជូនដល់ពលករ ដែលធ្វើចត្តាឡីស័កនៅវិទ្យាល័យទឹកហួត និងបានរៀបចំបណ្ឌលចត្តាឡីស័ក ទិញសម្ភារៈ និងភេសជ្ជៈជូនដល់ក្រុមគ្រូពេទ្យ និងកម្លាំងការពារ។ តែលោកតែងតែយកចិត្តទុកដាក់ការពារជីវិតខ្លួនឯង និងជីវិតក្រុមគ្រួសាររបស់លោក ដោយលោកតែងតែអនុវត្តន៍តាមការណែនាំរបស់ ក្រសួងសុខាភិបាលជានិច្ច មិនដែលមានការធ្វេសប្រហែសឡើយ៕ | 2021-03-24T15:13:32+07:00 | kbnnews.com | https://kbn.news/archives/213280 |
a8957667-0209-4ca9-baf1-88905e9dd4ca | មន្រ្តីសង្គមស៊ីវិលនិងសហជីពព្រួយបារម្ភការយល់ដឹងប្រជាពលរដ្ឋអាចប្រឈមនឹងការពិន័យឬដាក់ទោសទណ្ឌលើវិធានការពាក់ម៉ាស | មន្រ្តីសង្គមស៊ីវិល និងសហជីព ព្រួយបារម្ភថា ពលរដ្ឋមិនសូវយល់ដឹងនិងមិនសូវទទួលបានព័ត៌មានគ្រប់ជ្រុងជ្រោយពាក់ព័ន្ធនឹងវិធានការទប់ស្កាត់កូវីដ-១៩ របស់រដ្ឋាភិបាល ហើយបណ្តាលឲ្យពួកគាត់អាចប្រឈមនឹងការពិន័យ ឬដាក់ទោសទណ្ឌ។ ការព្រួយបារម្ភនេះ គឺក្រោយពីក្រសួងសុខាភិបាលចេញប្រកាសស្តីពីកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពសង្គម ក្នុងអំឡុងពេលនៃការរីករាលដាលជំងឺកូវីដ-១៩ ក្នុងសហគមន៍។ មន្រ្តីសង្គមស៊ីវិល និងសហជីព អំពាវនាវឲ្យរដ្ឋាភិបាលបង្កើនការយកចិត្តទុកដាក់ ចុះណែនាំ និងផ្សព្វផ្សាយឱ្យបានទូលំទូលាយពីវិធានការនានារបស់រដ្ឋាភិបាលក្នុងការទប់ស្កាត់ជំងឺកូវីដ-១៩ ដើម្បីឲ្យពលរដ្ឋបានយល់ដឹង និងចូលរួមអនុវត្ត។ នាយករងទទួលបន្ទុកផ្នែកឃ្លាំមើល និងការពារសិទ្ធិមនុស្សនៃអង្គការលីកាដូ (LICADHO) លោក អំ សំអាត មានប្រសាសន៍ថា សេចក្តីប្រកាសរបស់ក្រសួងសុខាភិបាល មានគោលបំណងទប់ស្កាត់ការរីករាលដាលជំងឺកូវីដ-១៩ ប៉ុន្តែលោក មើលឃើញថា វិធានការនេះ ហាក់ដូចជាការចាប់បង្ខំឱ្យប្រជាពលរដ្ឋអនុវត្ត ខណៈប្រជាពលរដ្ឋនៅមិនបានសូវយល់ដឹងច្បាស់លាស់អំពីវិធាការនានានៅឡើយ។ លោកបន្តទៀតថា រដ្ឋាភិបាលគួរផ្សព្វផ្សាយឱ្យទូលំទូលាយដើម្បីឱ្យពលរដ្ឋបានយល់ដឹង និងចូលរួមជាមួយរដ្ឋាភិបាល ដើម្បីទប់ស្កាត់ការរីករាលដាល់ជំងឺកូវីដ៖ « ស្រដៀងគ្នានេះដែរ ប្រធានសម្ព័ន្ធសហជីពកម្ពុជាអ្នកស្រី យ៉ាង សុភ័ណ្ឌ មានប្រសាសន៍ថា កម្មករស្វាគមន៍ចំពោះការអនុវត្តនូវវិធានការរបស់ក្រសួងសុខាភិបាល ព្រោះកម្មករព្រួយបារម្ភពីការឆ្លងជំងឺកូវីដ-១៩ ដែរ។ ទោះជាយ៉ាងណា អ្នកស្រីយល់ថា វិធានការការពារកូវីដ-១៩ របស់ក្រសួងសុខាភិបាល កម្មករភាគច្រើន មិនអាចអនុវត្តបានតាមការណែនាំបាននោះទេ ព្រោះកម្មករបន្តជិះរថយន្តប្រជ្រៀតគ្នា ហូបបាយជុំគ្នា និងការរក្សាគម្លាតសុវតិ្ថភាពនៅក្នុងរោងចក្រមិនត្រឹមត្រូវតាមការណែនាំរបស់ស្រសួងសុខាភិបាលជាដើម។ អ្នកស្រីបន្តទៀតថា ក្រសួងមានវិធានការជាក់លាក់ហើយ ប៉ុន្តែខ្វះការអនុវត្តន៍ឱ្យបានពេញលេញតាមការណែនាំ ដែលក្រុមហ៊ុនមិនបានកែប្រែជូនកម្មករនៅក្នុងរោងឱ្យបានប្រសើរនៅឡើយ៖ « ការលើកឡើងនេះ គឺបន្ទាប់ពី ក្រសួងសុខាភិបាលចេញប្រកាសស្តីពីកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ក្នុងអំឡុងពេលរីករាលដាលជំងឺកូវីដ-១៩ ក្នុងសហគមន៍។ ប្រកាសកម្រាស់ ៧ទំព័រ នេះ បានកំណត់លើបុគ្គលដែលត្រូវពាក់ម៉ាស និងរក្សាគម្លាតសុវត្ថិភាព និងទីតាំងដែលតម្រូវពាក់ម៉ាស និងអនុវត្តវិធានការរក្សាគម្លាតសុវត្ថិភាព ស្រមតាមអនុក្រឹត្យ ស្តីពី វិធានការសុខាភិបាល ដើម្បីទប់ស្កាត់ការឆ្លងរាលដាលជំងឺកូវីដ-១៩ និងជំងឺឆ្លងកាចសាហាវ ប្រកបដោយគ្រោះថ្នាក់ធ្ងន់ធ្ងរផ្សេងៗ។ ប្រកាសរបស់ក្រសួងសុខាភិបាលកំណត់ច្បាស់លាស់ថា បុគ្គលណាដែលមិនពាក់ម៉ាសនៅទីសាធារណៈ និងកន្លែងជួបជុំមនុស្សច្រើន និងមិនរក្សាគម្លាតបុគ្គល គឺនឹងត្រូវរងការផាកពិន័យជាទឹកប្រាក់ពីចន្លោះ ២០ម៉ឺនរៀល ទៅ ១លានរៀល។ ក្រសួងបញ្ជាក់ថា បុគ្គលដែលមានកាតព្វកិច្ចត្រូវពាក់ម៉ាស រួមមាន អ្នកផ្ទុកជំងឺកូវីដ១៩ អ្នកដែលធ្វើចត្តាឡីស័ករួមជាមួយអ្នកដទៃទៀត អ្នកបើកបររថយន្តឈ្នួល អ្នកធ្វើដំណើរតាមមធ្យោបាយសាធារណៈ អ្នកផ្តល់សេវាផ្ទាល់ដល់អតិថិជន និងអ្នកនៅតាមទីសាធារណៈដែលមានមនុស្សច្រើន ឬទីកន្លែងដែលមានការជួបជុំមនុស្សចាប់ពី ២នាក់ ឡើងទៅ។ ចំពោះទីតាំងដែលតម្រូវឲ្យពាក់ម៉ាស និងទីកន្លែងរក្សាគម្លាតវិញ គឺនៅតាមរាល់សហគ្រាស ឬគ្រឹះស្ថានឯកជន ឬទីតាំងអាជីវកម្មគ្រប់ប្រភេទនានា ចាប់តាំងពីភោជនីយដ្ឋាន ផ្ទះសំណាក់ សណ្ឋាគារ រោងចក្រ សិប្បកម្ម ឱសថស្ថាន ហាងទំនិញ និងផ្សារទំនើបជាដើម។ ក្រុមមន្ត្រីសង្គមស៊ីវិល និងមន្ត្រីសហជីពព្រួយបារម្ភថា ប្រសិនបើរដ្ឋាភិបាលមិនបានផ្សព្វផ្សាយវិធានការនានាឲ្យបានទូលំទូលាយដើម្បីឲ្យពលរដ្ឋបានយល់ដឹងទេនោះ គឺពលរដ្ឋជាច្រើនអាចនឹងរងគ្រោះទ្វេដង គឺការរងគ្រោះដោយជំងឺកូវីដផង និងរងគ្រោះដោយការពិន័យ ឬការដាក់ទោសទណ្ឌពីសំណាក់អាជ្ញាធររដ្ឋាភិបាលផង៕៊ | 2021-03-24T14:53:07+07:00 | rfa.org | https://www.rfa.org/khmer/news/health/public-reaction-announcement-to-wear-mask-and-keep-distance-during-covdi-19-outbreak-03242021035154.html |
e23641c1-c260-4226-a7ae-55c51144bb2d | ចង្រៃណាស់ ! បុរសពាក់ព័ន្ធជាមួយអ្នកជំងឺកូវីដ រត់គេចពីធ្វើចត្តាឡីស័កនៅភ្នំពេញ ទៅខេត្តពោធិ៍សាត់ | បុរសម្នាក់ដែលមានជាប់ពាក់ព័ន្ធជាមួយអ្នកជំងឺកូវីដ-១៩ បានលួចរត់គេចពីមណ្ឌលធ្វើចត្តាឡីស័កនៅភ្នំពេញ ទៅខេត្តពោធិ៍សាត់ តែយ៉ាងណា អាជ្ញាធរនៅទីនោះ តាមឃាត់ខ្លួនបាននៅវេលាម៉ោង ៨ និង៣០នាទីព្រឹក ថ្ងៃទី២៤ ខែមីនា ឆ្នាំ២០២១នេះ ក្នុងភូមិដំណាក់អំពិលក្រោម សង្កាត់លលកសរ ក្រុងពោធិ៍សាត់។ ប្រតិបត្តិការនេះ ធ្វើឡើងដោយបានការបញ្ជាផ្ទាល់ពីសំណាក់ ឯកឧត្តម ម៉ៅ ធនិន អភិបាលខេត្តពោធិ៍សាត់ និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ-១៩។ មន្ត្រីយោធា នៃស្នាក់ការសន្តិសុខ B05 ប្រចាំការនៅខេត្តពោធិ៍សាត់ បានឱ្យដឹងថា បុរសគេចពីការធ្វើចត្តាឡីស័កមានឈ្មោះ មួន សុភាន់ អាយុ៣៥ឆ្នាំ បច្ចុប្បន្នរស់នៅភូមិក្រោម ឃុំព្រែកអញ្ចាញ ស្រុកមុខកំពូល ខេត្តកណ្តាល។ បុរសនេះ បានគេចចេញពីភ្នំពេញ មកខេត្តពោធិ៍សាត់ ចំនួន២យប់ និង៣ថ្ងៃ ហើយបានចូលទៅស្នាក់នៅផ្ទះសំណាក់ អង្គរមាស ចំនួន២យប់ នៅបន្ទប់១០១, ចូលទៅហូបអាហារ នៅភោជនីយដ្ឋាន ឡាំ ស៊ីវអេង, ចូលទៅកាត់សក់នៅហាងពេញចិត្ត ចុងកោះសំពៅមាស និងចូលផឹកស៊ីនៅហាងសំនៀងសុខសាន្ត និងអាចចូលទៅកន្លែងផ្សេងៗទៀត។ ប្រភពបានបន្តថា រៀងរាល់ចុះទៅទីតាំងនីមួយៗ គឺមានម៉ូតូឌុបចំនួន២នាក់ ជាអ្នកផ្លាស់ប្តូរគ្នាដឹកជញ្ជូន។ ក្នុងប្រតិបត្តិការស្រាវជ្រាវខាងលើ កម្លាំងចម្រុះក៏បានធ្វើការឃាត់ខ្លួន ម៉ូតូឌុប២នាក់ និងប្រពន្ធម៉ូតូឌុប១នាក់បន្ថែមទៀត ដែលសរុបរួមទាំងជនសង្ស័យមានចំនួន៤នាក់ ដើម្បីយកមកពិនិត្យសំណាក រងចាំការធ្វើតេស្ត ពិនិត្យរកជំងឺកូវីដ-១៩ ថាមានវិជ្ជមាន ឬអវិជ្ជមាន។ ចំពោះទីតាំងខាងលើ ដែលបុរសនោះ ត្រូវសមត្ថកិច្ច បាននឹងកំពុងហ៊ុមព័ទ្ធពុំឲ្យមានការចេញចូល និងធ្វើការផ្អាកដំណើរការជាបណ្តោះអាសន្ន៕ | 2021-03-24T14:41:38+07:00 | kbnnews.com | https://kbn.news/archives/213264 |
ae57baab-ef6b-4c4b-9bbb-b7b257f2dc38 | គួរឲ្យបារម្ភណាស់ ! ប្តីជាវេជ្ជបណ្ឌិត ទើបបាត់បង់ជីវិតដោយជំងឺកូវីដ ស្រាប់តែប្រពន្ធមានវ័យចំណាស់ ក៏ឆ្លងជំងឺកូវីដដែរ | លោកវេជ្ជបណ្ឌិតគ្រូ ស្តើង ជា ទើបទទួលមរណភាពដោយជំងឺកូវីដ-១៩ រំលងបានប៉ុន្មានថ្ងៃសោះ ។ ពេលនេះ ប្រពន្ធលោកគ្រូ អាយុ៧៧ឆ្នាំ និងម្នាក់ទៀត៦៩ឆ្នាំ បានឆ្លងជំងឺកូវីដ-១៩ដែរ ហើយក្រុមគ្រូពេទ្យបានមកដឹកពួកគាត់យកទៅសម្រាកព្យាបា នៅថ្ងៃនេះ។ ពួកគាត់សុទ្ធសឹងតែមនុស្សវ័យចំណាស់ ជូនពរឲ្យលោកយាយឆាប់ជាសះស្បើយពីជំងឺកាចសាហាវនេះ។ សូមបញ្ជាក់ថា លោកវេជ្ជបណ្ឌិតជំនាញជំងឺកុមារបានចូលនិវត្តន៍ ស្តើង ជា វ័យ៧៥ឆ្នាំ មានលំនៅឋានក្នុងសង្កាត់កាកាប ខណ្ឌពោធិ៍សែនជ័យ បានស្លាប់បាត់បង់ជីវិតនៅព្រឹកថ្ងៃទី២២ ខែមីនា ឆ្នាំ២០២១ ដោយសារជំងឺកូវីដ ។ លោកវេជ្ជបណ្ឌិត ស្តើង ជា បានរលាកសួតធ្ងន់ធ្ងរ បណ្តាលឱ្យជំងឺធ្វើទុក្ខធ្ងន់។ ក្រោយពេលឃើញសភាពបែបនេះ ក្រុមគ្រូពេទ្យបានយកចូលបន្ទប់សង្គ្រោះ និងជួយសង្គ្រោះរយៈពេលប្រមាណ១០ម៉ោង។ តែជាអកុសលមិនអាចជួយសង្គ្រោះបាន និងទទួលមរណភាពនាព្រឹកនេះតែម្តង។ | 2021-03-24T14:25:46+07:00 | kbnnews.com | https://kbn.news/archives/213260 |
99b01dd4-6cdf-4637-9723-818e93cd588f | ប្រមុខរាជរដ្ឋាភិបាល អរគុណបងប្អូនជនរួមជាតិ ដែលបានធ្វើតាមការណែនាំរបស់ក្រសួងសុខាភិបាល ក្នុងការទប់ស្កាត់ជំងឺឆ្លងរាតត្បាតកូវីដ-១៩ | ភ្នំពេញ ៖ នៅថ្ងៃទី២៤ ខែមីនាឆ្នាំ២០២១នេះ សម្តេចតេជោហ៊ុន សែន បានចេញសារអរគុណបងប្អូនជនរួមជាតិ ដែលបានធ្វើតាមការណែនាំរបស់ក្រសួងសុខាភិបាល ក្នុងការទប់ស្កាត់ជំងឺឆ្លងរាតត្បាតកូវីដ-១៩ និងអរគុណចំពោះការយោគយល់ របស់បងប្អូនក្នុងពេលដែលប្រទេសជាតិយើង កំពុងស្ថិតក្នុងស្ថានភាពប្រុងប្រយ័ត្នខ្ពស់។ សម្តេច បានមានប្រសាសន៍ថា ដោយសារពេលនេះជំងឺកូវីដ-១៩ កំពុងវាយលុកក្នុងសហគម សូមបងប្អូនកុំចេញក្រៅផ្ទះប្រសិនបើគ្មានការចាំបាច់។ ត្រូវតែពាក់ម៉ាសដាច់ខាត និងត្រូវឧស្សាហ៍ដុសលាងសម្អាតដៃជាមួយសាប៊ូ, ជែល, ឬទឹកអាកុល។ ប្រសិនបើចាំបាច់ត្រូវជួបមនុស្សនៅខាងក្រៅ ត្រូវរក្សាគម្លាតឲ្យឆ្ងាយពីគ្នាយ៉ាងហោចណាស់ ១ម៉ែត្រកន្លះ។ ចំពោះអ្នកធ្វើចត្តាឡីស័ក គឺត្រូវធ្វើឲ្យបានត្រឹមត្រូវហ្មត់ចត់បំផុត តាមការណែនាំរបស់ក្រសួងសុខាភិបាល។ សូមជូនពរបងប្អូនជនរួមជាតិ ជៀសផុតពីជំងឺឆ្លងកូវីដ-១៩ ហើយសូមបន្តអនុវត្តន៍តាមវិធានការ ៣ការពារ និង ៣កុំឲ្យបានត្រឹមត្រូវខ្ជាប់ខ្ជួន។ បើតាមសេចក្តីជូនដំណឹង ស្តីពីក្រសួងសុខាភិបាល ស្តីពីភូមិសាស្ត្រដែលត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព។ ក្រសួងសុខាភិបាល សូមជម្រាបជូនអាជ្ញាធរមានសមត្ថកិច្ចគ្រប់លំដាប់ថ្នាក់ និងសាធារណជន ទាំងអស់ មេត្តាជ្រាបថា ភូមិសាស្រ្តរាជធានីភ្នំពេញ ខេត្តព្រះសីហនុ ខេត្តកណ្តាល ខេត្តព្រៃវែង និងខេត្ត សៀមរាប ត្រូវបានកំណត់យកជាភូមិសាស្ត្រ ដែលមានការឆ្លងរាលដាលនៃជំងឺកូវីដ -១៩ ក្នុងព្រឹត្តិការណ៍ សហគមន៍ ២០ កុម្ភៈ ដែលតម្រូវឱ្យមានការអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ស្របតាមប្រកាសលេខ០៨១ ស.នក.ប្រក ចុះថ្ងៃទី២២ ខែមីនា ឆ្នាំ២០២១ ស្តីពីកាតព្វកិច្ចពាក់ម៉ាស និង កាតព្វកិច្ចរក្សាគម្លាតសុវត្ថិភាព ក្នុងអំឡុងពេលនៃការឆ្លងរាលដាលជំងឺកូវីដ-១៩ ក្នុងសហគមន៍។ ចំពោះបុគ្គលដែលមានកាតព្វកិច្ចពាក់ម៉ាស និងរក្សាគម្លាតសុវត្ថិភាពបុគ្គលត្រូវបានកំណត់ក្នុង ប្រការ៣ និងប្រការ៤ នៃប្រកាសលេខ០៨១ ស.នក.ប្រក ចុះថ្ងៃទី២២ ខែមីនា ឆ្នាំ២០២១ ស្តីពីកាតព្វកិច្ច ពាក់ម៉ាស និងកាតព្វកិច្ចរក្សាគម្លាតសុវត្ថិភាពក្នុងអំឡុងពេលនៃការឆ្លងរាលដាលជំងឺកូវីដ-១៩ ក្នុងសហគមន៍។ ការអនុវត្តកាតព្វកិច្ចពាក់ម៉ាស និងរក្សាគម្លាតសុវត្ថិភាពបុគ្គលនេះ ត្រូវចាប់ផ្តើមអនុវត្តចាប់ពីថ្ងៃ ជូនដំណឹងនេះ រហូតដល់មានការជូនដំណឹង ជាថ្មី។ អាស្រ័យហេតុនេះ សូមអាជ្ញាធរមានសមត្ថកិច្ចគ្រប់លំដាប់ថ្នាក់ ចាត់វិធានការដើម្បីធានាអនុវត្តឱ្យ បានម៉ឺងម៉ាត់នូវកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព និងសូមសាធារណជនទាំងអស់ ចូល រួមអនុវត្តឱ្យបានខ្ជាប់ខ្ជួននូវកាតព្វកិច្ចនេះ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩៕ រក្សាសិទ្ធិដោយ៖បញ្ញាស័ក្តិ | 2021-03-24T13:57:54+07:00 | cen.com.kh | https://cen.com.kh/archives/312936.html |
e3ac20bd-c15c-4148-8eda-b70dc6d2b831 | ថ្ងៃទី២៣មីនា មានករណីវិជ្ជមានវីរុសកូវីដ-១៩ ថ្មីចំនួន ២៩នាក់ និងមានអ្នកជាសះស្បេីយចំនួន ៣៤នាក់ | ភ្នំពេញ ៖ ក្រសួងសុខាភិបាល នៅព្រឹកថ្ងៃទី២៤ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន២៩នាក់ ក្នុងនោះករណីឆ្លងក្នុងសហគមន៍ «ព្រឹត្តិការណ៍២០កុម្ភៈ» ចំនួន២៧នាក់ និង២នាក់ជាករណីនាំចូល ខណៈអ្នកជំងឺចំនួន៣៤នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សូមជម្រាបថា គិតត្រឹមម៉ោង ៧និង០០នាទីព្រឹកថ្ងៃទី២៤ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៨១៧នាក់ ក្នុងនោះអ្នកជាសះស្បើយចំនួន ១០៣៣នាក់, អ្នកកំពុងសម្រាកព្យាបាលជំងឺ ចំនួន ៧៧៧នាក់, ស្លាប់ចំនួន៥នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃឈាមបេះដូង ពេលកំពុងទទួលការព្យាបាលជំងឺកូវីដ១៩។ អ្នកឆ្លងកូវីដ១៩ ទាំង២៩នាក់នោះ មាន២នាក់ជាអ្នកធ្វើដំណើរមកពីប្រទេសឥណ្ឌូនេស៊ី និងហ្វីលីពីន មកដល់កម្ពុជា នៅថ្ងៃទី២២ ខែមីនា ឆ្នាំ២០២១ និង២៧នាក់ផ្សេងទៀត ជាករណីឆ្លងក្នុង «សហគមន៍២០កុម្ភៈ» ដែលរួមមាន៖ ជនជាតិចិនចំនួន៤នាក់, ជនជាតិខ្មែរ២០នាក់, ជនជាតិអាមេរិក២នាក់ និងជនជាតិនីហ្សេរីយ៉ាម្នាក់ ដែលរកឃើញនៅរាជធានីភ្នំពេញ ខេត្តត្បូងឃ្មុំ ខេត្តកណ្តាល និងខេត្តកោះកុង។ ចំណែកអ្នកជាសះស្បើយទាំង៣៤នាក់វិញ គឺមានម្នាក់ជាស្រីជនជាតិឥណ្ឌូនេស៊ី អាយុ២៨ឆ្នាំ ដែលធ្វើដំណើរពីប្រទេសឥណ្ឌូនេស៊ី មកដល់កម្ពុជា នៅថ្ងៃទី២៣ ខែកុម្ភៈ ឆ្នាំ២០២១ និង៣៣នាក់ ជាអ្នកឆ្លងក្នុងព្រឹត្តិការណ៍ «សហគមន៍២០កុម្ភៈ» រួមមានជនជាតិចិន១១នាក់, ជនជាតិខ្មែរ ១៩នាក់, ជនជាតិវៀតណាម ២នាក់ និងជនជាតិកូរ៉េម្នាក់ ដោយទទួលបានលទ្ធផលអវិជ្ជមាន២ដង និងត្រូវបានអនុញ្ញាតឲ្យចេញពីមន្ទីរពេទ្យ៕ រក្សាសិទ្ធិដោយ៖បញ្ញាស័ក្តិ | 2021-03-24T10:44:07+07:00 | cen.com.kh | https://cen.com.kh/archives/312829.html |
eddbd25f-e44b-49cb-8613-bbf619645065 | ថ្ងៃនេះល្អជាងពីម្សិល ព្រោះមានអ្នកជាសះស្បើយ ច្រើនជាងអ្នកឆ្លងកូវីដ១៩ថ្មី | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹក ថ្ងៃទី២៤ ខែមីនា ឆ្នាំ២០២១ថា កម្ពុជានៅតែបន្ដរកឃើញអ្នកឆ្លងថ្មី ចំនួន២៩នាក់ និងមានអ្នកជាសះស្បើយ ចំនួន៣៤នាក់។ ក្រសួងសុខាភិបាលកម្ពុជា បានបញ្ជាក់ថា អ្នកឆ្លងថ្មីទាំង២៩នាក់នោះ រួមមាន ករណីឆ្លងសហគមន៍ ២៧នាក់ និងអ្នកដំណើរពីបរទេស២នាក់។ រីឯអ្នកឆ្លងទាំងនោះ គឺនៅភ្នំពេញ ចំនួន២២នាក់, ខេត្តកោះកុង ចំនួន៣នាក់, ខេត្តត្បូងឃ្មុំ ១នាក់ និងខេត្តកណ្ដាល ១នាក់។ ទោះជាយ៉ាងណា នៅកម្ពុជាក៏មានអ្នកព្យាបាលជាសះស្បើយចំនួន៣៤នាក់បន្ថែមទៀតផងដែរ។ គិតត្រឹមព្រឹក ថ្ងៃទី២៤ ខែមីនា ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩សរុប ១៨១៧ នាក់ ហើយក្នុងចំណោមអ្នកជំងឺទាំងនោះ មានអ្នកជាសះស្បើយ ១ ០៣៣ នាក់ និងអ្នកកំពុងព្យាបាល ៧៧៧ នាក់ ហើយអ្នកជំងឺចំនួន៥នាក់បានស្លាប់៕ | 2021-03-24T10:24:43+07:00 | kbnnews.com | https://kbn.news/archives/213220 |
0d00a2ea-99f5-47e5-a268-2a601f953c36 | មុននេះបន្តិច ! លោកគួច ចំរើន ឲ្យបិទខុនដូ ស្វីក CVIK សាខាទី២ ក្រោយរកឃើញអ្នកស្នាក់នៅឆ្លងជំងឺកូវីដ | នៅថ្ងៃទី២៤ ខែមីនា ឆ្នាំ២០២១នេះ លោកគួច ចំរើន អភិបាលខេត្តព្រះសីហនុ បានសម្រេចផ្អាកជាបណ្តោះអាសន្ន ការចេញ-ចូលអគារខុនដូរស្វីក (CVIK) សាខាទី២ មានទីតាំងនៅផ្លូវបេតុង ភូមិ៥ សង្កាត់លេខ៤ ក្រុងព្រះសីហនុ និងដាក់ជាមណ្ឌលចត្តាឡីស័ក ក្រោយរកឃើញអ្នកស្នាក់នៅក្នុងខុនដូនោះ បានឆ្លងជំងឺកូវីដ-១៩។ យោងតាមសេចក្តីជូនដំណឹងរបស់រដ្ឋបាលខេត្តព្រះសីហនុ ជូនទៅម្ចាស់អគាខុនដូ ស្វីក CVIK សាខាទី២ បានបញ្ជាក់ថា ថ្មីៗកន្លងទៅនេះមាន អ្នកជំងឺកូវីដ-១៩ បានមកស្នាក់នៅអគារខុនដូរស្វីក (CVIK) សាខាទី២ ដើម្បីទប់ស្កាត់ការរីករាលដាលជំងឺកូវីដ-១៩ ចូលក្នុងសហគមន៍ តម្រូវឱ្យផ្អាកជាបណ្តោះអាសន្នការចេញ-ចូលអគារខុនដូរស្វីក (CVIK) សាខាទី២ ជាបន្ទាន់ ដោយមិនអនុញ្ញាតឱ្យមានភ្ញៀវថ្មីចូលទៅស្នាក់នៅ ហើយក៏មិនអនុញ្ញាតឱ្យមនុស្សដែលកំពុងរស់ នៅក្នុងអគារខុនដូរនោះចេញ-ចូលដោយគ្មានការអនុញ្ញាត ពីអាជ្ញាធរមានសមត្ថកិច្ចឡើយ។ ក្រុមការងាររដ្ឋបាលខេត្ត នឹងរៀបចំទីតាំងនេះ ជាមណ្ឌលចត្តាឡីស័ក ហើយក្រុមឆ្លើយតបបន្ទាន់នៃមន្ទីរសុខាភិបាលខេត្ត នឹងចុះទៅពិនិត្យយកសំណាកពីអ្នករស់នៅ ក្នុងអគារខុនដូរស្វីក (CVIK) សាខាទី២ ទាំងអស់ដើម្បីធ្វើតេស្តរកវីរុសកូវីដ-១៩។ រដ្ឋបាលខេត្តព្រះសីហនុ សម្រេចផ្អាកអាជីវកម្មគ្រប់ប្រភេទ ក្នុងអគារខុនដូរស្វីក (CVIK) សាខាទី២ ជាបណ្តោះអាសន្ន និងដាក់ជាមណ្ឌលចត្តាឡីស័ក ចាប់ពីពេលជូនដំណឹងនេះតទៅ រហូតដល់មានការជូនដំណឹងជាថ្មី៕ | 2021-03-24T10:04:40+07:00 | kbnnews.com | https://kbn.news/archives/213208 |
ce9731f6-6514-464a-9735-aceab3dad338 | លោកជំទាវ ពេជ ចន្ទមុន្នី អញ្ជើញចាក់វ៉ាក់សាំងបង្ការជំងឺកូវីដ-១៩ ជាលើកទី២ នៅព្រឹកនេះ | លោកជំទាវ ពេជ ចន្ទមុន្នី ភរិយាឯកឧត្តម ឧត្តមសេនីយ៍ឯក ហ៊ុន ម៉ាណែត នៅព្រឹកនេះ បានអញ្ជើញទៅចាក់វ៉ាក់សាំងបង្ការជំងឺកូវីដ-១៩ ជាលើកទី២។ នេះបើតាមទំព័រហ្វេសប៊ុក TYD- គ្រូពេទ្យស្ម័គ្រចិត្តយុវជនសម្តេតេជោ បានបង្ហោះនៅមុននេះបន្តិច (ថ្ងៃទី២៤ ខែមីនា ឆ្នាំ២០២១) ឲ្យដឹងថា៖ «នៅព្រឹកថ្ងៃទី២៤ ខែមីនា ឆ្នាំ២០២១ នេះ លោកស្រី ពេជ ចន្ទមុន្នី អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) បានអញ្ជើញចាក់វ៉ាក់សាំងបង្ការជំងឺកូវីដ-១៩ លើកទី២ នៅមន្ទីរពេទ្យកាល់ម៉ែត»។ សូមបងប្អូនប្រជាពលរដ្ឋទាំងអស់ អនុវត្តឲ្យបានខ្ជាប់ខ្ជួននូវវិធានសុខាភិបាល (៣ការពារ ៣កុំ) ដើម្បីការពារខ្លួនយើង គ្រួសារយើង សង្គមជាតិយើង និងប្រជាជនយើងនៅក្នុងកាលៈទេសៈដ៏លំបាកនេះ ពីព្រោះការប្រយុទ្ធប្រឆាំងនឹងជំងឺកូវីដ-១៩ គឺផ្តើមចេញពីខ្លួនយើង ដើម្បីការពារខ្លួនយើង និងអ្នកដទៃ៕ រក្សាសិទ្ធិដោយ៖ លឹម ហុង | 2021-03-24T09:59:48+07:00 | cen.com.kh | https://cen.com.kh/archives/312777.html |
1ce397ab-b4dc-4395-8484-5c0b61480dd0 | ក្រុងព្រះសីហនុ បិទផ្លូវ១ខ្សែហើយ ! ក្រោយរកឃើញស្ត្រីម្នាក់ បានឆ្លងជំងឺកូវីដ | កាលពីម្សិលមិញ រដ្ឋបាលក្រុងព្រះសីហនុ ចេញសេចក្តីជូនដំណឹង ស្តីពីការផ្អាកជាបណ្តោះអាសន្ន ការធ្វើចរាចរចេញ-ចូលផ្លូវ០១ខ្សែ នៅតំបន់ទំនប់រលក ក្រោយសាលាបឋមសិក្សា-អនុវិទ្យាល័យសាគូរ៉ា ស្ថិតនៅក្នុងក្រុមទី១៤ ភូមិ៣ សង្កាត់លេខ១ ក្រុងព្រះសីហនុ ខេត្តព្រះសីហនុ ក្រោយពីបានរកឃើញស្ត្រីម្នាក់បានឆ្លងជំងឺកូវីដ។ ក្នុងសេចក្តីជូនដំណឹងរបស់រដ្ឋបាលក្រុងព្រះសីហនុ ដែលចុះហត្ថលេខា ដោយលោកអ៊ី សុខឡេង អភិបាលក្រុងព្រះសីហនុ បានបញ្ជាក់ថា រដ្ឋបាលក្រុងព្រះសីហនុ សូមជម្រាបជូនដំណឹងដល់សាធារណជន និងបងប្អូនប្រជាពលរដ្ឋទាំង ៤៣គ្រួសារ ដែលកំពុងរស់នៅតំបន់ទំនប់រលក ក្រោយសាលាបឋមសិក្សា-អនុវិទ្យាល័យសាគូរ៉ា ឱ្យបានជ្រាបថា កាលពីថ្ងៃទី២០ ខែមីនា ឆ្នាំ២០២១ ក្រុមគ្រួសាររបស់លោក រឿន រុន ដែលមានសមាជិកចំនួន ០៥នាក់ (ឈ្មោះ រឿន រុន ឈ្មោះ កុយ មុំ ឈ្មោះ រុន រស្មី ឈ្មោះ រុន សុខសាន និងឈ្មោះ រុន សុខហេង) បានទៅធ្វើតេស្តរកមេរោគកូដ-១៩ លើកទី១ នៅ វេទិកា៧មករា។ នៅថ្ងៃទី២២ ខែមីនា ឆ្នាំ២០២១ លទ្ធផលពិនិត្យឃើញថា ប្រពន្ធរបស់លោក រឿន រុន ឈ្មោះ កុយ មុំ អាយុ ៤៣ឆ្នាំ មានវិជ្ជមានកូវីដ-១៩។ ដូច្នេះដើម្បីទប់ស្កាត់ការរីករាលដាលនៃជម្ងឺកូវីដ-១៩ ចូលសហគមន៍ រដ្ឋបាល ក្រុងព្រះសីហនុ សូមសម្រេចផ្អាកជាបណ្តោះអាសន្នការធ្វើចរាចរចេញ-ចូលផ្លូវលំ ០១ខ្សែ នៅតំបន់ទំនប់រលក ក្រោយ សាលាបឋមសិក្សា-អនុវិទ្យាល័យសាគូរ៉ា ស្ថិតនៅក្នុងក្រុមទី១៤ ភូមិ៣ សង្កាត់លេខ១ ក្រុងព្រះសីហនុ ខេត្តព្រះសីហនុ ចាប់ពីថ្ងៃជូនដំណឹងនេះ រហូតដល់មានសេចក្តីជូនដំណឹងសារជាថ្មី។ ដោយឡែកបងប្អូនប្រជាពលរដ្ឋ និងអ្នកដែលធ្លាប់ពាក់ព័ន្ធទាំងអស់ជាមួយលោកស្រី កុយ មុំ ដែលមាន វិជ្ជមានកូវីដ-១៩ ត្រូវទំនាក់ទំនងមកក្រុមការងាររដ្ឋបាលក្រុងព្រះសីហនុ តាមរយៈលេខទូរស័ព្ទ ០៦៧ ៦៦២ ៦២២ និង០១២ ៦៥៧ ០៦១ ដើម្បីយកសំណាកទៅធ្វើតេស្តរកមេរោគកូវីដ-១៩ និងត្រូវនៅផ្ទះធ្វើចត្តាឡីស័ករយៈពេល ១៤ថ្ងៃ ឱ្យបានត្រឹមត្រូវតាមការណែនាំរបស់ក្រសួងសុខាភិបាល។ រដ្ឋបាលក្រុងព្រះសីហនុ សង្ឃឹមជឿជាក់ថាសាធារណជន និងបងប្អូនប្រជាពលរដ្ឋទាំង ៤៣គ្រួសារ ដែលកំពុង រស់នៅតាមបណ្តោយផ្លូវលំ ០១ខ្សែ នៅតំបន់ទំនប់រលក ក្រោយសាលាបឋមសិក្សា-អនុវិទ្យាល័យសាគូរ៉ា ស្ថិតនៅ ក្នុងក្រុមទី១៤ ភូមិ៣ សង្កាត់លេខ១ ក្រុងព្រះសីហនុ ខេត្តព្រះសីហនុ នឹងចូលរួមអនុវត្តតាមខ្លឹមសារខាងលើឱ្យមាន ប្រសិទ្ធភាព និងត្រូវអនុវត្តឱ្យបានម៉ឺងម៉ាត់នូវវិធាន ៣ការពារ (ពាក់ម៉ាស់ លាងដៃ រក្សាគម្លាតសុវត្ថិភាពសង្គម និង សុវត្ថិភាពបុគ្គលយ៉ាងតិច ១.៥ ម៉ែត្រ នៅគ្រប់ទីកន្លែងទាំងអស់) និង ៣កុំ ( កុំចូលទៅកន្លែងបិទជិតគ្មានខ្យល់ ចេញចូល កុំទៅកន្លែងមនុស្សច្រើន កុំប៉ះពាល់គ្នា) របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និងវិធានការនានារបស់ក្រសួងសុខាភិបាល៕ | 2021-03-24T09:48:22+07:00 | kbnnews.com | https://kbn.news/archives/213178 |
541cd84f-3d43-494c-8644-1e1b045f5b14 | មន្រ្តីនគរបាល នៅត្បូងឃ្មុំឆ្លងជំងឺ កូវីដ១៩ ដោយបានទៅច្រើនទីតាំងផងដែរ | មន្រ្តីនគរបាល នៅត្បូងឃ្មុំឆ្លងជំងឺកូវីដ១៩ ដោយបានទៅច្រើនទីតាំងផងដែរ | 2021-03-24T08:55:00+07:00 | dap-news.com | https://dap-news.com/national/2021/03/24/129263/ |
c789a5ed-1f2d-4aad-97bd-1b3e364f08cd | ដំណឹងល្អ! ប្រជាពលរដ្ឋ អាចធ្វើដំណើរឆ្លងកាត់ ស្ពានស្ទឹងត្រង់-ក្រូចឆ្មារ បណ្ដោះអាសន្នបានហើយ | ដើម្បីសម្រួលដល់ការដឹកជញ្ជូន ក៏ដូចជាការធ្វើដំណើររបស់ បងប្អូនប្រជាពលរដ្ឋ សម្ដេចតេជោ ហ៊ុន សែន នាយករដ្ឋមន្ត្រី នៃកម្ពុជា បានសម្រេចដាក់ឲ្យប្រើប្រាស់ ស្ពានមិត្តភាពកម្ពុជា-ចិន ស្ទឹងត្រង់-ក្រូចឆ្មារ ជាបណ្ដោះអាសន្ន ចាប់ពីថ្ងៃនេះតទៅ ។ នៅព្រឹកថ្ងៃទី២៣ ខែមីនា ឆ្នាំ២០២១នេះ លោក ស៊ុន ចាន់ថុល ទេសរដ្ឋមន្រ្តី រដ្ឋមន្ត្រីក្រសួងសាធារណការ និងដឹកជញ្ជូន បានដឹកនាំគណៈប្រតិភូ និងអ្នកជំនាញបច្ចេកទេសក្រសួង អញ្ជើញចុះពិនិត្យលទ្ធភាពសម្រាប់ ដាក់ឱ្យដំណើរការជាបណ្តោះអាសន្ន ស្ពានមិត្តភាពកម្ពុជា-ចិន ស្ទឹងត្រង់-ក្រូចឆ្មារ ដោយមានការចូលរួម ពីថ្នាក់ដឹកនាំក្រសួង អភិបាលខេត្តកំពង់ចាម អភិបាលខេត្តត្បូងឃ្មុំ តំណាងក្រុមហ៊ុនសាងសង់ តំណាងក្រុមហ៊ុនទីប្រឹក្សាបច្ចេកទេស អាជ្ញាធរដែនដី និងភាគីពាក់ព័ន្ធផងដែរ។ ស្ពាននេះឆ្លងកាត់ទន្លេមេគង្គតភ្ជាប់ រវាងស្រុកក្រូចឆ្មារ ខេត្តត្បូងឃ្មុំ និងស្រុកស្ទឹងត្រង់ខេត្ត កំពង់ចាមសាងសង់ឡើងដោយ ក្រុមហ៊ុនសាងសង់សំណង់សៀងហៃគ្រុប ខូអិលធីឌី ត្រួតពិនិត្យបច្ចេកទេសដោយ ក្រុមហ៊ុនក្វាងចូវវ៉ានអាន មានប្រវែងសរុបចំនួន១១៣១ម៉ែត្រ ទទឹង១៣,៥ ម៉ែត្រ (ក្នុងនោះមានគន្លងផ្លូវរថយន្ត៣,៥មx២ គន្លងទោចក្រយានយន្ត១,៩មx២ គន្លងផ្លូវថ្មើរជើង១,១មx២+០,២៥មx២ (បង្កាន់ដៃ) ជាប្រភេទស្ពានបេតុងសរសៃដែក ឬបេតុងអាមេ មានបំពាក់ផ្លាកសញ្ញាចរាចរណ៍ គំនូសចរាចរណ៍ និងបង្គោលភ្លើងបំភ្លឺស្ពាន មានសាងសង់រង្វង់មូលមួយកន្លែង នៅត្រើយខាងលិចផងដែរ។ គម្រោងសាងសង់ស្ពានស្ទឹងត្រង់-ក្រូចឆ្មារ ដែលជាគម្រោងស្ពានមិត្តភាពកម្ពុជាចិនទី៨ ត្រូវបានបើកការដ្ឋានសាងសង់កាលពីថ្ងៃទី១ ខែធ្នូ ឆ្នាំ២០១៧ គ្រោងចំណាយថវិកាប្រមាណ ៥៨,៤២លានដុល្លារអាមេរិក រយ:ពេលសាងសង់ចំនួន ៤២ខែ ជាគម្រោងហិរញ្ញប្បទានឥតសំណងពីរដ្ឋាភិបាលចិន និងថវិកាបដិភាគពីរាជរដ្ឋាភិបាលកម្ពុជា គិតរហូតមកទល់ពេលនេះការ សាងសង់សម្រេចបាន ១០០% ហើយ។ គួរកត់សម្គាល់ផងដែរថា ស្ពាននេះនឹងជួយទាញភូមិសាស្រ្តរវាងខេត្តកំពង់ចាម និងខេត្តត្បូងឃ្មុំឱ្យកាន់តែកៀកចូលជិតគ្នា ជួយសម្រួលដល់ការធ្វើដំណើរ របស់បងប្អូនប្រជាពលរដ្ឋ បម្រើដល់ការដឹកជញ្ជូនទំនិញ កសិផលទៅកាន់ទីផ្សារ ទាក់ទាញការវិនិយោគ លើកកម្ពស់ជីវភាពរស់នៅរបស់ប្រជាជន ជាពិសេសចូលរួមចំណែកដល់ ការជំរុញកំណើនសេដ្ឋកិច្ចជាតិ បានមួយកម្រិតថែមទៀត។ ថ្លែងទៅកាន់ក្រុមអ្នកសារព័ត៌មាន នាឱកាសចុះពិនិត្យស្ពាននេះ លោកទេសរដ្ឋមន្ត្រី បានជម្រាបជូនថា តាមគម្រោងស្ពាននេះត្រូវបើកសម្ពោធ ឱ្យប្រើប្រាស់ជាផ្លូវការនៅថ្ងៃទី២៤ ខែមីនា ឆ្នាំ២០២១ ក្រោមអធិបតីភាពដ៏ខ្ពង់ខ្ពស់ សម្ដេចតេជោ ហ៊ុន សែន ប៉ុន្តែដោយសារព្រឹត្តិការណ៍ ២០កុម្ភៈ ទើបមានការលើកពេលវេលា នៃការសម្ពោធបើកប្រើប្រាស់ជាផ្លូវការ។ លោកទេសរដ្ឋមន្ត្រី បានបន្ថែមថា ការចុះពិនិត្យនេះធ្វើឡើងក្នុងគោលបំណង ដើម្បីគោរពស្នើទៅសម្ដេចនាយករដ្ឋមន្ត្រី សុំបើកស្ពាននេះឱ្យប្រជាពលរដ្ឋ ប្រើប្រាស់ជាបណ្ដោះអាសន្ន ដើម្បីសម្រួលដល់ការដឹកជញ្ជូន និងការធ្វើដំណើររបស់បងប្អូនប្រជាពលរដ្ឋ នៅក្នុងឱកាសពិធីបុណ្យចូលឆ្នាំខ្មែរ ប្រពៃណីជាតិខាងមុខ។ ជាការឆ្លើយតប សម្តេចនាយករដ្ឋមន្ត្រី បានឯកភាពបើកឱ្យបងប្អូនប្រជាពលរដ្ឋ ប្រើប្រាស់ស្ពាននេះជាបណ្ដោះអាសន្នចាប់ពីថ្ងៃនេះទៅ រង់ចាំពេលវេលាសមស្របណាមួយ ដើម្បីបើកសម្ពោធឱ្យប្រើប្រាស់ជាផ្លូវការ។ឆ្លៀតក្នុងឱកាសនេះផងដែរ លោកទេសរដ្ឋមន្ត្រី បានជូនពរដល់បងប្អូនប្រជាពលរដ្ឋទាំងអស់ ឱ្យចៀសផុតពីជំងឺកូវីដ-១៩ និងអនុវត្តឱ្យបានខ្ជាប់ខ្ជួន តាមក្បួនអនាម័យរបស់ក្រសួងសុខាភិបាល ដើម្បីចូលរួមចំណែកក្នុងការការពារ ទប់ស្កាត់ជំងឺដ៏កាចសាហាវមួយនេះ៕ | 2021-03-24T08:26:28+07:00 | kbnnews.com | https://kbn.news/archives/213162 |
ae90a7e0-7749-4596-99c7-e10e5c680435 | បិទទីតាំងច្រើនកន្លែង ! មន្ត្រីនគរបាលឆ្លងជំងឺកូវីដម្នាក់ នៅខេត្តត្បូងឃ្មុំ ធ្វើដំណើរទៅកន្លែងនោះ | មន្ត្រីនគរបាលម្នាក់ឈ្មោះ ឡេង ពៅ នាយរងការិយាល័យប្រឆាំងបទល្មើសសេដ្ឋកិច្ច នៃស្នងការដ្ឋាននគរបាលខេត្តត្បូងឃ្មុំ ត្រូវបានមន្រ្តីសុខាភិបាល បញ្ជាក់ថា មានវិជ្ជមានកូវីដ១៩ នៅថ្ងៃទី២៣ ខែមីនា ឆ្នាំ២០២១នេះ។ យោងតាមសេចក្តីប្រកាសព័ត៌មានរបស់រដ្ឋបាលខេត្តត្បូងឃ្មុំ នៅល្ងាចថ្ងៃទី២៣ ខែមីនា ឆ្នាំ២០២១ បានបញ្ជាក់ថា កាលពីថ្ងៃទី៩ ខែមីនា ឆ្នាំ២០២១ មន្ត្រីនគរបាលរូបនេះ បានមកប្រចាំបញ្ជានៅស្នងការដ្ឋាននគរបាលខេត្តត្បួងឃ្មុំ រួចបន្តបេសកកម្មនៅស្រុកមេមត់។ នៅថ្ងៃទី១១-១២ ខែមីនា ឆ្នាំ២០២១ លោកបានទៅបុណ្យខួបគម្រប់១ឆ្នាំម្តាយបង្កើត នៅភូមិថ្មពូន ឃុំថ្មពូន ស្រុកកញ្ចៀច ខេត្តព្រៃវែង។ ថ្ងៃទី១៨-២០ បានទៅសម្រាកព្យាបាលនៅមន្ទីរសម្រាកព្យាបាលមេឌីកា២៤ម៉ោង ស្ថិតនៅមេមត់ផ្សារ ឃុំមេមត់ ស្រុកមេមត់ ខេត្តត្បូងឃ្មុំ។ នៅថ្ងៃទី២១ ខែមីនា ២០២១ លោកបានទៅថតសួតនៅគ្លីនីក «ទេពនិមិត្ត» នៅភូមិសួងលិច សង្កាត់សួង ក្រុងសួង។ និងបានទៅស្នាក់ការនគរបាលសេដ្ឋកិច្ច ស្ថិតនៅភូមិចម្ការគរ ឃុំដារ ស្រុកមេមត់ ខេត្តត្បួងឃ្មុំ។ ក្នុងសេចក្តីប្រកាសខាងលើ បានបញ្ជាក់ថា ទីតាំងខាងលើ ត្រូវបានបិទជាបណ្តោះអាសន្នចាប់ពីម៉ោង១៦ ថ្ងៃទី២៣ ខែមីនា ឆ្នាំ២០២១ តទៅ ។ ជាមួយគ្នាដែរ សមត្ថកិច្ច បានអំពាវនាវដល់អ្នកពាក់ព័ន្ធផ្ទាល់ និងប្រយោល ជាមួយមន្ត្រីនគរបាលខាងលើ ក៏ដូចជាអ្នកធ្លាប់ចេញចូលកន្លែងខាងលើត្រូវប្រញាប់ទៅធ្វើតេស្តសំណាកនៅមន្ទីរពេទ្យនៅគ្រប់មន្ទីរពេទ្យ ក្នុងខេត្តត្បូងឃ្មុំ។ ក្នុងរបាយការណ៍របស់អាជ្ញាធរបានបញ្ជាក់ថា អាជ្ញាធរបានធ្វើការស្រាវជ្រាវរកឃើញអ្នកពាក់ព័ន្ធផ្ទាល់ចំនួន១៥នាក់ និងប្រយោលចំនួន ១៤នាក់ ក្នុងនោះមានមន្រ្តីនគរបាល៨នាក់ កំពុងដាក់ឲ្យធ្វើចត្តាឡីស័ក។ នៅពេលនេះសមត្ថកិច្ច ជំនាញ កំពុងសហការជាមួយមន្ទីរសុខាភិបាល ដើម្បីស្រាវជ្រាវរកអ្នកពាក់ព័ន្ធបន្តទៀត។សូមបញ្ជាក់ថា មន្ត្រីនគរបាលខាងលើ ពុំបានចាក់វ៉ាក់សាំងការពារកូវីដ១៩នោះទេ ដោយបញ្ហាឡើងសម្ពាធឈាម៕ | 2021-03-24T08:09:37+07:00 | kbnnews.com | https://kbn.news/archives/213150 |
c7829168-aed0-4c14-b21f-972756cf221c | អភិបាលខេត្តព្រះសីហនុ បានចុះពិនិត្យឈាបនដ្ឋានដើម្បីត្រៀមបម្រុងសម្រាប់បូជាសពអ្នកស្លាប់ដោយសារជំងឺកូវីដ-១៩ | ព្រះសីហនុ ៖ រដ្ឋបាលខេត្តព្រះសីហនុ បានឲ្យដឹងថា នៅ ថ្ងៃអង្គារ ទី២៣ ខែមីនា ឆ្នាំ២០២១ ឯកឧត្តម គួច ចំរើន អភិបាល នៃគណៈអភិបាលខេត្តព្រះសីហនុ បានអញ្ជើញចុះពិនិត្យឈាបនដ្ឋានដើម្បីត្រៀមបម្រុងសម្រាប់បូជាសពអ្នកស្លាប់ដោយសារជំងឺកូវីដ-១៩ ដែលមានទីតាំងក្នុងបរិវេណវត្តមជ្ឈមណ្ឌល វិបស្សនាធុរ: គិរីនាគវ័ន ស្ថិតនៅភូមិថ្មធំ ឃុំរាម ស្រុកព្រៃនប់ ខេត្តព្រះសីហនុ។ ឯកឧត្តម គួច ចំរើន អភិបាល នៃគណៈអភិបាលខេត្តព្រះសីហនុ បានមានប្រសាសន៍ថា ក្រោយពីទទួលបានបទបញ្ជារបស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី និងគោលការណ៍ណែនាំរបស់ក្រសួងសុខាភិបាលរួចមក រដ្ឋបាលខេត្ត បានសម្រេចជ្រើសរើសទីតាំងខាងលើ សម្រាប់ត្រៀមបម្រុងរៀបចំធ្វើជាកន្លែងបូជាសពអ្នកស្លាប់ដោយសារជំងឺកូវីដ-១៩ ក្នុងករណីមានគ្រោះអកុសលកើតឡើងដោយប្រការណាមួយ។ សូមជម្រាបជូនថាទីតាំងខាងលើនេះ គឺស្ថិតនៅដាច់ឆ្ងាយពីភូមិឋានរបស់ប្រជាពលរដ្ឋរស់នៅ និងមានព្រៃឈើហ៊ុព័ទ្ធជុំវិញ ដែលអាចរក្សាបានសុវត្ថិភាព និងបញ្ចៀសនូវប៉ះពាល់ផ្សេងៗ៕ រក្សាសិទ្ធិដោយ៖បញ្ញាស័ក្តិ | 2021-03-24T07:36:23+07:00 | cen.com.kh | https://cen.com.kh/archives/312735.html |
7b71069d-534b-4801-8514-315b98f2de92 | ក្រសួងសុខាភិបាលកំណត់ឲ្យពាក់ម៉ាស់ក្នុងរាជធានីភ្នំពេញនិងខេត្តចំនួន៤ | ក្រសួងសុខាភិបាលបានឲ្យដឹងថារាជធានីភ្នំពេញនិងខេត្តចំនួន៤ ត្រូវបានកំណត់ជាទីតាំងដែលតម្រូវឲ្យពាក់ម៉ាស់និងរក្សាគម្លាតសុវត្ថិភាពជាចាំបាច់ ដើម្បីទប់ស្កាត់ការរាតត្បាតជំងឺកូវីដ១៩ ដែលកំពុងឆ្លងយ៉ាងធ្ងន់ធ្ងរក្នុងសហគមន៍កម្ពុជា។ សេចក្តីជូនដំណឹងចុះថ្ងៃទី២៤ ខែមីនា ឲ្យដឹងថារាជធានីភ្នំពេញ ខេត្តព្រះសីហនុ ខេត្តកណ្តាល ព្រៃវែង និងសៀមរាប ត្រូវបានកំណត់ជាភូមិសាស្រ្តដែលមានការរាលដាលជំងឺកូវីដ១៩។ ដូច្នេះទីតាំងទាំងនេះ តម្រូវឲ្យប្រជាពលរដ្ឋពាក់ម៉ាស់ និងរក្សាគម្លាតសុវត្ថិភាព តាមការកំណត់របស់ក្រសួងសុខាភិបាល អំឡុងពេលការឆ្លងរាលដាលជំងឺកូវីដ១៩ក្នុងសហគមន៍។ ក្រសួងបញ្ជាក់ថា៖ «ការអនុវត្តកាតព្វកិច្ចពាក់ម៉ាស់និងរក្សាគម្លាតសុវត្ថិភាពបុគ្គលនេះ ត្រូវចាប់ផ្តើមអនុវត្តចាប់ពីថ្ងៃជូនដំណឹងនេះរហូតដល់មានការជូនដំណឹងជាថ្មី»។ យោងតាមប្រកាសរួមរបស់ក្រសួងសេដ្ឋកិច្ចនិងក្រសួងសុខាភិបាល បុគ្គលដែលមិនអនុវត្តនូវកាតព្វកិច្ចពាក់ម៉ាស់ ត្រូវពិន័យជាប្រាក់ពី២០ម៉ឺនរៀលទៅ១លានរៀល។ ចំណែកការមិនរក្សាគម្លាតសុវត្ថិភាព ការរៀបចំឲ្យមានការជួបប្រជុំមនុស្សឬសកម្មភាពផ្សេងៗ ត្រូវពិន័យជាប្រាក់ពី១លានរៀលទៅ៤លានរៀល។ យោងតាមប្រកាសមួយទៀតស្តីពីកាតព្វកិច្ចពាក់ម៉ាស់និងរក្សាគម្លាតសុវត្ថិភាព ក្រសួងសុខាភិបាលបញ្ជាក់ថានៅតាមទីសាធារណៈដែលមានមនុស្សច្រើនឬទីកន្លែងដែលមានការជួបជុំមនុស្សចាប់ពី២នាក់ឡើងទៅ តម្រូវឲ្យពាក់ម៉ាស់ និងរក្សាគម្លាតសុវត្ថិភាព។ គួរបញ្ជាក់ថាក្រសួងសុខាភិបាលបានឲ្យដឹងប្រសិនបើពលរដ្ឋណាម្នាក់មិនពាក់ម៉ាស់ ជាដំបូងអាជ្ញាធរអាចព្រមានបុគ្គលនោះ ដោយប្រាប់ឲ្យពាក់ម៉ាស់។ បន្ទាប់មក បើនៅរឹងទទឹង បុគ្គលកនោះនឹងត្រូវពិន័យជាប្រាក់ ដែលធ្វើឡើងដោយមន្រ្តីសុខាភិបាល៕ | 2021-03-24T07:00:00+07:00 | khmer.voanews.com | https://khmer.voanews.com/a/ministry-requires-wearing-masks-in-phnom-penh-and-four-provinces/5826525.html |
141a33bf-2470-425e-b29b-61984c720c93 | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២២២,៧២៦នាក់ គិតត្រឹមថ្ងៃទី២៣ ខែមីនានេះ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី២៣ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ សរុបទាំងអស់ទូទាំងប្រទេសចំនួន ២២២,៧២៦នាក់។ | 2021-03-24T05:01:00+07:00 | freshnewsasia.com | https://m.freshnewsasia.com/index.php/en/localnews/190641-2021-03-23-15-01-28.html |
6c3f2807-55f3-4c1f-907c-62a007fc89d2 | ជំងឺកូវីដ-១៩ បង្កើនលទ្ធភាពនៃអំពើហិង្សាលើកុមារ | ជំងឺឆ្លងជាសាកលកូវីដ-១៩ បានបង្កផលប៉ះពាល់យ៉ាងធំធេងដល់មនុស្សជាតិ ទាំងផ្នែកសេដ្ឋកិច្ច និងសង្គម ក្នុងនោះក៏រួមទាំងពលរដ្ឋខ្មែរផងដែរ។ ពលរដ្ឋរាប់សែននាក់បានបាត់បង់ការងារធ្វើ និងបាត់បង់ប្រាក់ចំណូល។ ប៉ុន្តែមានផលវិបាកធ្ងន់ធ្ងរមួយទៀតដែលអាចត្រូវបានគេមើលរំលង នោះគឺ ការកើនឡើងនូវលទ្ធភាពនៃអំពើហិង្សាលើកុមារ។ តើជំងឺឆ្លងដ៏កាចសាហាវនេះ ទាក់ទងគ្នាយ៉ាងដូចម្ដេចទៅនឹងការកើនឡើងនៃអំពើហិង្សាលើកុមារ? ជំងឺកូវីដ-១៩ ក្នុងរយៈពេលជាងមួយឆ្នាំមកនេះ បានធ្វើឱ្យពលរដ្ឋជាទូទៅ លែងអាចធ្វើដំណើរទៅណាមកណាបានដោយសេរី ខ្លះបាត់បង់ការងារ ឬប្រាក់ចំណូលដែលធ្លាប់ទទួលបាន ហើយការប្រាស្រ័យទាក់ទងគ្នាក្នុងសង្គមក៏ត្រូវឃ្លាតឆ្ងាយជាងមុន។ ស្ថានភាពបែបនេះ បណ្ដាលឱ្យមនុស្សជាច្រើន មានអារម្មណ៍ឯកោ តានតឹង និងថប់អារម្មណ៍។ កត្តាទាំងនេះ បូករួមទាំងកន្លែងរស់នៅតូចចង្អៀតផង ធ្វើឱ្យកើនឡើងនូវលទ្ធភាពដែលកុមារ អាចជួបប្រទះការរំលោភបំពានលើរាងកាយ និងផ្លូវចិត្តនៅផ្ទះ។ អនុប្រធានផ្នែកស្ត្រី និងកុមារនៃសមាគមការពារសិទ្ធិមនុស្សអាដហុក (ADHOC) អ្នកស្រី មាស សាអ៊ីម មានប្រសាសន៍ថា អំពើហិង្សាក្នុងគ្រួសារ ជាពិសេសហិង្សាលើកុមារ កើតមានជាយូរមកហើយ ប៉ុន្តែករណីនេះកើតឡើងកាន់តែច្រើននៅអំឡុងការរាតត្បាតនៃជំងឺកូវីដ-១៩។ អ្នកស្រីពន្យល់ថា ការបាត់បង់ចំណូល បញ្ហាបំណុល ការស្នាក់នៅផ្ទះជុំគ្នាជាប្រចាំ និងការធុញថប់អារម្មណ៍ សុទ្ធសឹងតែជាកត្តាជំរុញឱ្យមានអំពើហិង្សាលើកុមារ៖ ស្រដៀងគ្នានេះ នាយករងទទួលបន្ទុកផ្នែកឃ្លាំមើលសិទ្ធិមនុស្សនៃអង្គការលីកាដូ (LICADHO) លោក អំ សំអាត មានប្រសាសន៍ថា ការរាតត្បាតជំងឺកូវីដ-១៩ នេះ ពិតជារឿងគួរឱ្យព្រួយបារម្ភសម្រាប់សុវត្ថិភាពកុមារបន្ថែមលើបញ្ហាដទៃទៀត។ លោកថា នៅពេលសាលារៀនត្រូវបិទទ្វារ ហើយកុមារទាំងអស់ត្រូវស្នាក់នៅផ្ទះ ស្របពេលឪពុកម្ដាយ និងសាច់ញាតិដទៃទៀតបាត់បង់ចំណូល ឬធុញថប់ផ្លូវអារម្មណ៍នោះ ពួកគេងាយរងនូវអំពើហិង្សា ឬការរំលោភបំពាននានា ក្នុងនោះ ក៏រួមទាំងការរំលោភបំពានផ្លូវភេទផងដែរ។ លោកបញ្ជាក់ថា អង្គការលីកាដូមិនទាន់មានរបាយការណ៍ជាក់លាក់អំពីករណីហិង្សាលើកុមារអំឡុងវិបត្តិជំងឺកូវីដ-១៩ នោះទេ ប៉ុន្តែតួលេខដែលលីកាដូទទួលបានពីតាមខេត្ត បង្ហាញពីការកើនឡើងនៃករណីហិង្សាលើកុមារ៖ កង្វល់របស់អង្គការសង្គមស៊ីវិលក្នុងស្រុកនេះ ក៏ដូចគ្នាទៅនឹងកង្វល់របស់មូលនិធិអង្គការសហប្រជាជាតិសម្រាប់កុមារ ហៅកាត់ថា អង្គការយូនីសេហ្វ (UNICEF) និងរដ្ឋាភិបាលជប៉ុនដែរ។ នាយិកាអង្គការយូនីសេហ្វប្រចាំកម្ពុជា អ្នកស្រី ហ្វ័រូហ្គ ហ្វយូហ្សិថ (Foroogh Foyozat) មានប្រសាសន៍ក្នុងសេចក្ដីថ្លែងការណ៍នៅថ្ងៃទី១៩ មីនាថា យូនីសេហ្វព្រួយបារម្ភយ៉ាងខ្លាំង ដែលកុមារអាចមានហានិភ័យខ្ពស់ក្នុងការទទួលរងនូវអំពើហិង្សា និងការរំលោភបំពាន ក្នុងអំឡុងពេលដ៏លំបាកនៃជំងឺរាតត្បាតកូវីដ-១៩។ អ្នកស្រីគូសបញ្ជាក់ថា រាល់ទម្រង់នៃអំពើហិង្សាដែលកុមារបានជួបប្រទះ អាចបណ្ដាលឱ្យមានផលវិបាកធ្ងន់ធ្ងរ និងពេញមួយជីវិតរបស់ពួកគេ។ ជាការឆ្លើយតបទៅនឹងបញ្ហានេះ អង្គការយូនីសេហ្វ និងរដ្ឋាភិបាលជប៉ុន កំពុងចាប់ផ្ដើមគម្រោងថ្មីមួយ មានឈ្មោះថា «ការទប់ស្កាត់ និងឆ្លើយតបចំពោះអំពើហិង្សាលើកុមារនៅកម្ពុជា អំឡុងពេលរាតត្បាតជាសាកលនៃជំងឺកូវីដ-១៩ និងការស្ដារឡើងវិញ»។ គោលបំណងនៃគម្រោងនេះ គឺដើម្បីធានាថា កុមារនៅកម្ពុជាទទួលបានការការពារពីអំពើហិង្សា ការកេងប្រវ័ញ្ច និងការរំលោភបំពានក្នុងពេលការរាតត្បាតជាសាកលនៃជំងឺកូវីដ-១៩។ ជាពិសេសគម្រោងនេះ នឹងធានាថា កុមាររងគ្រោះអាចទទួលបានសេវាកម្មការពារប្រកបដោយគុណភាព រួមមានការគ្រប់គ្រងករណី ការគាំទ្រសុខភាពផ្លូវចិត្ត និងការគាំទ្រផ្នែកចិត្តសាស្ត្រ និងសង្គម ជំនួយផ្នែកច្បាប់ ព្រមទាំងសេវាសុខភាព។ គម្រោងនេះទទួលបានជំនួយជាទឹកប្រាក់ជាង ៣លានដុល្លារពីរដ្ឋាភិបាលជប៉ុន ដែលប្ដេជ្ញាចិត្តយ៉ាងមុតមាំក្នុងការធ្វើការជាមួយរដ្ឋាភិបាលកម្ពុជា និងដៃគូពាក់ព័ន្ធ ដើម្បីបញ្ចប់អំពើហិង្សាលើកុមារ។ អាស៊ីសេរីបានព្យាយាមទាក់ទងមន្ត្រីនាំពាក្យក្រសួងសង្គមកិច្ច លោក តូច ចាន់នី និងក្រសួងកិច្ចការនារី អ្នកស្រី ម៉ាន ចិន្តា ដើម្បីសាកសួរថា តើក្រសួងសាមីទាំងពីរមានគម្រោងយ៉ាងដូចម្ដេចក្នុងការជួយទប់ស្កាត់អំពើហិង្សាលើកុមារអំឡុងការរាតត្បាតជំងឺកូវីដ-១៩ នេះ ប៉ុន្តែទូរស័ព្ទចូល ពុំមានអ្នកទទួល។ ចំណែកអគ្គលេខាធិការ និងជាអ្នកនាំពាក្យក្រសួងអប់រំ លោក រស់ សុវាចា លោកមានប្រសាសន៍ថា ក្រសួងអប់រំស្វាគមន៍ជានិច្ច ចំពោះស្ថាប័នពាក់ព័ន្ធ និងដៃគូអភិវឌ្ឍន៍ ដែលចូលរួមលុបបំបាត់អំពើហិង្សាគ្រប់ទម្រង់។ លោកបញ្ជាក់ថា ក្នុងពេលសាលារៀនផ្អាកដំណើរការនេះ មាតាបិតាសិស្ស ត្រូវជួយអប់រំកូនបន្ថែម និងបង្កើតបរិយាកាសឱ្យពួកគេទទួលបានចំណេះដឹងថ្មីៗ៖ អង្គការសង្គមស៊ីវិលយល់ស្របថា ក្នុងដំណាក់កាលដ៏លំបាកនេះ ឪពុកម្ដាយ ឬអាណាព្យាបាល ត្រូវដើរតួនាទីសំខាន់ក្នុងការជួយអប់រំកូនចៅ ដោយចៀសវាងដាច់ខាតនូវអំពើហិង្សា ទោះជាស្ថិតក្នុងស្ថានភាពបែបណាក៏ដោយ។ អនុប្រធានផ្នែកស្ត្រី និងកុមារនៃសមាគមអាដហុក (ADHOC) អ្នកស្រី មាស សាអ៊ីម ជំរុញឱ្យឪពុកម្ដាយចំណាយពេលបង្រៀនកិច្ចការផ្ទះដល់កូន អប់រំផ្លូវចិត្តរបស់ពួកគេ ជួយពួកគេឱ្យរៀនតាមអនឡាញ និងប្រែក្លាយការមិនបានចេញក្រៅទៅជាការចំណាយពេលពេញលេញជាមួយក្រុមគ្រួសារវិញ។ ទន្ទឹមនឹងនេះ អ្នកស្រីអំពាវនាវដល់រដ្ឋាភិបាលផ្សព្វផ្សាយឱ្យបានច្រើននូវសារអប់រំទាក់ទងនឹងការលុបបំបាត់អំពើហិង្សាលើកុមារ ហើយបើមានករណីហិង្សាកើតឡើង អាជ្ញាធរត្រូវតែអនុវត្តច្បាប់ឱ្យបានពេញលេញ៖ របាយការណ៍របស់អង្គការយូនីសេហ្វដែលចេញផ្សាយកាលពីឆ្នាំ២០១៩ ឱ្យដឹងថា អំពើហិង្សា ការរំលោភបំពាន និងការទុកចោលមិនអើពើ នៅតែមានកម្រិតធ្ងន់ធ្ងរសម្រាប់កុមារជាច្រើននាក់នៅកម្ពុជា។ កុមារម្នាក់ក្នុងចំណោមពីរនាក់ ទទួលរងអំពើហិង្សាផ្លូវកាយធ្ងន់ធ្ងរ ស្របពេលកុមារម្នាក់ក្នុងចំណោម ៤នាក់ ទទួលរងការរំលោភបំពានផ្លូវចិត្ត។ ជាមួយគ្នានេះ កុមារី និងកុមារាម្នាក់ ក្នុងចំណោម ២០នាក់ ធ្លាប់ទទួលរងការរំលោភបំពានផ្លូវភេទ។ ជាងនេះទៅទៀត កុមារជាច្រើននាក់ ត្រូវបានគេជួញដូរ កេងប្រវ័ញ្ចកម្លាំងពលកម្ម និងបង្ខំឱ្យធ្វើការធ្ងន់ ហើយករណីខ្លះពួកគេត្រូវបានគេបំបែកចេញពីគ្រួសារ និងយកទៅដាក់ឱ្យរស់នៅតាមមណ្ឌលថែទាំកុមារទាំងមិនចាំបាច់។ អង្គការយូនីសេហ្វគូសបញ្ជាក់ថា ការបណ្ដុះវប្បធម៌ការពារកុមារ គឺជារឿងដ៏ចាំបាច់ ដើម្បីធានាថា កុមារមានសេរីភាពរួចផុតពីការឈឺចាប់នានា។ ចំណុចនេះ រួមមាន បង្កើនខ្ទង់ចំណាយរបស់រដ្ឋលើកិច្ចការពារកុមារ បង្កើតច្បាប់ការពារកុមារ ព្រមទាំងពង្រឹងប្រព័ន្ធដែលមានលក្ខណៈគ្រប់ជ្រុងជ្រោយ និងផ្តល់ការគាំទ្រឱ្យបានសមស្របដល់កុមារ ដែលប្រឈមនឹងគ្រោះថ្នាក់៕ | 2021-03-24T04:47:00+07:00 | rfa.org | https://www.rfa.org/khmer/news/health/covid-19-outbreak-increases-the-possibility-of-violence-against-children-03232021173001.html |
c4081218-e5eb-4050-82f5-dfde1d63eeed | រន្ធត់ចិត្ត! រកឃើញក្មេងស្រីអាយុ១ខួប ឆ្លងជំងឺកូវីដពីឪពុកម្ដាយ នៅសង្កាត់ដង្កោ ខណ្ឌដង្កោ | ក្មេងស្រីអាយុ១ខួបម្នាក់ ត្រូវបានរកឃើញថា ឆ្លងជំងឺកូវីដ-១៩ ពីឪពុកម្ដាយ ហើយត្រូវបានក្រុមគ្រូពេទ្យយកទៅព្យាបាល នៅយប់ថ្ងៃទី២៣ ខែមីនា ឆ្នាំ២០២១នេះ។ មន្ដ្រីសុខាភិបាលបានប្រាប់បណ្ដាញព័ត៌មាន Fresh News ឲ្យនៅមុននេះបន្ដិចថា ក្រុមគ្រូពេទ្យប្រតិបត្តិស្រុកដង្កោ បានមកយកអ្នកវិជ្ជមានកូវីដ១៩ ចំនួន២នាក់ពាក់ព័ន្ធនឹងឈ្មោះ ជា តារា (វិជ្ជមានកាលពីថ្ងៃទី២១ ខែមីនា ឆ្នាំ២០២១) រស់នៅបុរីពិភពថ្មី២ ភូមិថ្មី សង្កាត់ដង្កោ ខណ្ឌដង្កោ។ ក្នុងនោះរួមមាន ទី១៖ឈ្មោះ ឆាយ កុលរចនា (ប្រពន្ធ ជា តារា) អាយុ៣១ឆ្នាំ និងទី២៖ឈ្មោះ ជា វីរ៉ានុន (កូនស្រី) អាយុ១ឆ្នាំ។ ដោយឡែក កូនប្រុសឈ្មោះ ជា វីរៈរាជ្យ អាយុ៤ឆ្នាំ មានអាការ:ក្ដៅខ្លួន ហើយក្រុមគ្រូពេទ្យបានអនុញាតឲ្យទៅជាមួយម្ដាយផងដែរ។ មន្ដ្រីបានបញ្ជាក់ទៀតថា បច្ចុប្បន្នទីតាំងនេះ មានកូនឈ្នួលនៅក្នុងផ្ទម្នាក់ ហើយត្រូវបានហ៊ុព័ទ្ធ និងគ្រប់គ្រងដោយសង្កាត់ដង្កោ៕ | 2021-03-24T04:40:00+07:00 | freshnewsasia.com | https://m.freshnewsasia.com/index.php/en/localnews/190639-2021-03-23-14-40-02.html |
27f13419-9bfb-4fae-a2e4-1d7494daf9dc | TOP NEWS: សម្តេចតេជោ ហ៊ុន សែន ណែនាំឱ្យគ្រប់វត្តអារាម វាយគង ជួង រគាំង ទូងស្គរ មួយថ្ងៃ៥ដង ជាសាររំលឹកពលរដ្ឋឱ្យចូលរួមប្រយុទ្ធ និងទប់ស្កាត់ជំងឺកូវីដ១៩ | សម្តចតេជោ ហ៊ុន សែន នាយករដ្ឋមន្ត្រីកម្ពុជា បានណែនាំឱ្យគ្រប់វត្តអារាមនៅទូទាំងប្រទេសវាយគង ជួង រគាំង ទូងស្គរមួយថ្ងៃ៥ដង ដើម្បីជាសាររំលឹកប្រជាពលរដ្ឋឱ្យចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ១៩នៅក្នុងសហគមន៍។ ការណែនាំនេះត្រូវបានបញ្ជាក់តាមរយៈសារាចរណ៍ណែនាំមួយរបស់លោក ឈិត សុខុន រដ្ឋមន្ត្រីក្រសួងធម្មការ និងសាសនា នៅថ្ងៃទី២៣ ខែមីនា ឆ្នាំ២០២១នេះ។ ក្នុងសារាចរណែនាំនេះបានបញ្ជាក់ថា ការវាយគង ជួង រគាំង ទូងស្គរនេះ ធ្វើឡើងនៅម៉ោង ៥ព្រឹក, ម៉ោង ១១ព្រឹក, ម៉ោង ២រសៀល, ម៉ោង៥ល្ងាច និងម៉ោង ៨យប់៕ | 2021-03-24T03:19:00+07:00 | freshnewsasia.com | https://m.freshnewsasia.com/index.php/en/localnews/190638-2021-03-23-13-19-00.html |
bb44d397-e2b6-48ac-a818-e38d3f38d22a | សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចូលរួមរំលែកមរណទុក្ខជាមួយគ្រួសារនៃសព ចំពោះការស្លាប់របស់លោកស្រី អ៉ិន ម៉ានីតា ដោយសារជំងឺកូវីដ១៩ | សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានសម្ដែងនូវការចូលរួមរំលែកមរណទុក្ខយ៉ាងក្រៀមក្រំ និងសោកស្ដាយជាខ្លាំង ជាមួយក្រុមគ្រួសារ នៃសពចំពោះមរណភាពរបស់លោកស្រី អ៉ិន ម៉ានីតា ដែលបានស្លាប់បាត់បង់ជីវិតដោយសារជំងឺកូវីដ-១៩ នៅព្រឹកថ្ងៃទី ២៣ ខែមីនា ឆ្នាំ២០២១នេះ។ នៅក្នុងការចូលរួមរំលែកមរណទុក្ខនេះ សម្ដេចកិត្តិព្រឹទ្ធបណ្ឌិត បានចាត់ទុកការស្លាប់របស់លោកស្រី អ៉ិន ម៉ានីតា គឺជាមរណភាពគួរឲ្យសោកស្ដាយជាទីបំផុត ដោយសារការឆ្លងមេរោគដ៏កាចសាហាវនេះ ដែលបានសម្លាប់ជីវិតមនុស្សដ៏គួរឲ្យព្រួយបារម្ភជាខ្លាំង។ សម្ដេចកិត្តិព្រឹទ្ធបណ្ឌិត សូមឧទ្ទិសបួងសួងសូមឲ្យវិញ្ញាណក្ខន្ធលោកស្រី អ៉ិន ម៉ានីតា បានទៅកាន់សុគតិភព កុំបីឃ្លៀងឃ្លាតឡើយ។ ដោយសារកម្ពុជាកំពុងតែមានការឆ្លងរាតដាលយ៉ាងខ្លាំងនៃជំងឺកូវីដ១៩ នេះ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា សូមអំពាវនាវដល់បងប្អូនប្រជាពលរដ្ឋទាំងអស់ ត្រូវចូលរួមប្រយុទ្ធប្រឆាំងដើម្បីទប់ស្កាត់ការឆ្លងរីករាលដាលនៃជំងឺកូវីដ១៩នេះ ដោយត្រូវអនុវត្តឲ្យបានខ្ជាប់ខ្ជួន ជាប្រចាំនូវវិធានការការពារ «៣ការពារ និង ៣កុំ» ។ ៣ការពារ៖ គឺត្រូវពាក់ម៉ាស់ការពារ- ត្រូវលាងដៃនឹងសាប៊ូ អាល់កុល ឬជែល-ត្រូវរក្សាគម្លាតសុវត្ថិភាព គម្លាតបុគ្គលចាប់ពី ១ម៉ែត្រកន្លះឡើងទៅ។ ៣កុំ៖ គឺកុំបដិសណ្ឋាកិច្ចដោយចាប់ដៃ ឱប ឬកៀកស្មាគ្នា- កុំនៅក្នុងបន្ទប់បិទជិត- កុំនៅកន្លែងដែលមានមនុស្សច្រើនកុះករ។ សូមបញ្ជាក់ថា លោកស្រី អ៉ិន ម៉ានីតា អាយុ ៦២ឆ្នាំ (ជាម្ដាយរបស់តារាកំប្លែង ស្រី ពីន) មានអាសយដ្ឋាននៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ បានទទួលមរណភាពនៅព្រឹកថ្ងៃទី ២៣ ខែមីនា ឆ្នាំ២០២១ នេះ ដោយសារជំងឺកូវីដ១៩ នៅមន្ទីរពេទ្យមិត្តភាពខ្មែរ-សូវៀត៕ | 2021-03-24T02:54:00+07:00 | freshnewsasia.com | https://m.freshnewsasia.com/index.php/en/localnews/190636-2021-03-23-12-54-47.html |
b1c4b31f-a789-4ae2-8bae-20b405cdbf96 | អំឡុងពេលកូវីដ មិនគួរញ៉ាំអាហារអស់នេះ ប្រយ័ត្នប្រព័ន្ធភាពស៊ាំចុះខ្សោយ | ក្នុងពេលពិភពលោកកំពុងមានភាពចលាចលពីជំងឺ COVID-19 ត្រូវការឲ្យយើងគ្រប់គ្នាថែទាំសុខភាពបានល្អ ទាំងអនាម័យ និងអាហារដែលញ៉ាំរាល់ថ្ងៃដើម្បីសុខភាព ប៉ុន្តែមានអាហារមួយចំនួនដែលមិនត្រូវញ៉ាំក្នុងពេលនេះទេ ព្រោះវាអាចប៉ះពាល់ប្រព័ន្ធការពាររាងកាយរបស់យើងខ្លាំង។ លោកវេជ្ជបណ្ឌិត ឯកទេសជំងឺទូទៅ បានប្រាប់ឲ្យដឹងពីប្រភេទអាហារប៉ុន្មានខាងក្រោមដែល មិនល្អចំពោះប្រព័ន្ធការពាររបស់យើង បើញ៉ាំញឹកញាប់រួមមាន៖ ការញ៉ាំអាហារ fast food ជាប្រចាំអាចធ្វើឲ្យប្រព័ន្ធភាពស៊ាំមានការប្រែប្រួលចំពោះការឆ្លើយតបទៅនឹងបញ្ហាសំខាន់ផ្សេងៗដោយ ធ្វើឲ្យស្ថានភាពប្រុងប្រយ័ត្នខ្ពស់របស់ប្រព័ន្ធភាពស៊ាំដំណើរការក្នុងរយៈពេលយូរ។ ស្ករមានផលប៉ះពាល់ដោយផ្ទាល់ទៅលើប្រព័ន្ធភាពស៊ាំ ដោយស្ករប្រជែងយកកន្លែងរបស់វីតាមីន C ដែលជាសារធាតុចិញ្ចឹមសំខាន់សម្រាប់ប្រព័ន្ធភាពស៊ាំក្នុងការដំណើរការ។ នៅពេលមានជាតិស្ករច្រើនក្នុងរាងកាយ ប្រព័ន្ធភាពស៊ាំកាន់តែមានការលំបាកក្នុងការទទួលវីតាមីន C ដែលនេះធ្វើឲ្យប្រព័ន្ធភាពស៊ាំបាត់បង់ប្រសិទ្ធភាពដល់ ៤០% និងមានរយៈពេលច្រើនម៉ោងក្រោយពីញ៉ាំជាតិស្ករ។ ត្បិតតែវាគ្មានជាតិស្ករ ក៏ប៉ុន្តែទឹកក្រូចគ្មានជាតិស្ករពោរពេញទៅដោយគ្រឿងផ្សំសិប្បនិម្មិត រួមមានសារធាតុធ្វើឲ្យផ្អែមដូចជា aspartame saccharin និង sucralose សុទ្ធតែជាសារធាតុដែលមិនជំនួយដល់ប្រព័ន្ធភាពស៊ាំទេ។ សារធាតុទាំងនេះ អាចកាត់បន្ថយកម្រិតនៃបាក់តេរីល្អនៅក្នងគ្រឿងក្នុង និងមានឥទ្ធិពលអាក្រក់ទៅលើការធ្វើមេតាប៉ូលីស ជាតិស្ករ ដែលធ្វើឲ្យរាងកាយពិបាកក្នុងការឆ្លើយតបនឹងបញ្ហានានា។ ការផឹកស្រាមួយកែវយូរៗម្តង វាមិនមានប៉ះពាល់អីដល់សុខភាពទេ ប៉ុន្តែ បានឲ្យដឹងថា ការផឹកស្រាញឹកញាប់អាចប៉ះពាល់ដល់ដំណើរការធម្មតារបស់ប្រព័ន្ធភាពស៊ាំ។ លើសពីនេះ ការផឹកស្រាអាចប៉ះពាល់ដល់អ័រម៉ូនដែលរំខានដល់ចង្វាក់ Circadian ហើយវាក៏អាចប៉ះពាល់ដល់វដ្ដនៃការគេងបានដែរ ព្រោះវាផ្សារភ្ជាប់យ៉ាងជិតស្និទ្ធទៅនឹងមុខងារប្រព័ន្ធភាពស៊ាំរបស់យើង។ នៅពេលព្រឹកបើបានដាក់កាហ្វមួយកែវ អារម្មណ៍ដឹងតែស្រស់ថ្លាតែម្តង តែការដែលផឹកកាហ្វេហើយធ្វើឲ្យយើងមានអារម្មណ៍ស្វាងនៅពេលព្រឹក អាចប៉ះពាល់ដល់ការជម្រុញកម្រិតអ័រម៉ូន Cortisol ជាហេតុដែលអាចបណ្តាលឲ្យមានផលប៉ះពាល់មួយចំនួនដល់ដំណើរការប្រព័ន្ធភាពស៊ាំផងដែរ៕ ចុចអាន៖ ចុចអាន៖ | 2021-03-24T02:44:00+07:00 | kampucheathmey.com | https://www.kampucheathmey.com/health/87981 |
854ad116-8cfb-4b3e-8f16-c16a01eea8a2 | អាជ្ញាធរខេត្តព្រះសីហនុ ផ្អាកការចេញ-ចូលនៅទីតាំង៤កន្លែងទៀត ក្រោយរកឃើញពាក់ព័ន្ធជាមួយអ្នកកើតជំងឺកូវីដ១៩ | អាជ្ញាធរខេត្តព្រះសីហនុ បានសម្រេចការចេញចូលនៅទីតាំងអគារ ខុនដូរ កាស៊ីណូ និងមន្ទីរសម្រាកព្យាបាល សរុបចំនួន៤កន្លែង ក្រោយរកឃើញអ្នកពាក់ព័ន្ធជាមួយអ្នកកើតជំងឺកូវីដ១៩ ដើម្បីចូលរួមទប់ស្កាត់ការ រីករាលដាលកាន់តែតែខ្លាំងឡើងថែមទៀត នៅក្នុងខេត្តណព្រះសីហនុ។ អគារខុនដូរ អ៊នជាជីធ័ន (អគារស្នាក់បុគ្គលិក កាស៊ីណូ អាត្លង់តិច ទីក្រុងកម្សាន្ត) ស្ថិតនៅផ្លូវ២០០ ភូមិ៤ សង្កាត់លេខ៤ ក្រុងព្រះសីហនុ អគារស្នាក់បុគ្គលិក កាស៊ីណូ អាត្លង់តិច ទីក្រុងកម្សាន្ត ស្ថិតនៅផ្លូវលេខ ១០២ ភូមិ ៤ សង្កាត់លេខ៤ ក្រុងព្រះសីហនុ អគារកាស៊ីណូ អាត្លង់តិច ស្ថិតនៅលើផ្លូវពូលូវ៉ៃ ភូមិ៤ សង្កាត់លេខ៤ ក្រុងព្រះសីហនុ មន្ទីរសម្រាកព្យាបាល «រស្មីបាយ័ន» ស្ថិតនៅលើផ្លូវលេខ១០៨៣ (មហាស្រពចាស់ ភូមិ២ សង្កាត់លេខ២ ក្រុងព្រះសីហនុ។ អភិបាលខេត្តព្រះសីហនុ ក្រៅពីបិទទីតាំងទាំងនេះ ក៏បានចាត់ឱ្យក្រុមឆ្លើយតបបន្ទាន់របស់មន្ទីរសុខាភិបាលខេត្ត ចុះយកសំណាកអ្នកដែលពាក់ព័ន្ធ និងរៀបចំទីតាំងទាំងនេះជាកន្លែងធ្វើចត្តាឡីស័កទាំងម្តង។ លោក ឃាង ភារម្យ អ្នកនាំពាក្យសាលាខេត្តព្រះសីហនុ បានបញ្ជាក់ប្រាប់បណ្តាញព័ត៌មាន Fresh News ឱ្យដឹងថា គិតត្រឹមថ្ងៃទី២៣ ខែមីនា ឆ្នាំ២០២១នេះ ទីតាំងដែលត្រូវផ្អាកជាបណ្តោះអាសន្ន និងដាក់ជាមណ្ឌលចត្តាឡីស័ក មានចំនួន៣១កន្លែង។ សូមបញ្ជាក់ថា បន្ទាប់ពីស្ងប់ស្ងាត់មួយរយៈពេល នៃការរកឃើញអ្នកវិជ្ជមានជំងឺកូវីដ-១៩ នៅប៉ុន្មានថ្ងៃចុងក្រោយនេះខេត្តព្រះសីងហនុ បានចាប់ផ្តើមរើឡើងវិញ ដោយរកឃើញអ្នកវិជ្ជមានជំងឺកូវីដ-១៩ កើនឡើងគួរឱ្យគត់សម្គាល់ ជាក់ស្តែងនៅព្រឹកថ្ងៃទី២៣ ខែមីនានេះ នៅក្នុងសេចក្តីប្រកាសផ្លូវការពីអ្នកឆ្លងជំងឺកូវីដ-១៩ ទូទាំងប្រទេសរបស់ក្រសួងសុខាភិបាល ខេត្តព្រះសីហនុ ក៏រកឃើញអ្នកវិជ្ជមានជំងឺកូវីដចំនួន១៧នាក់ ខណៈកាលពីម្សិលមិញរកឃើញរហូតដល់៣២នាក់៕ | 2021-03-24T02:03:00+07:00 | freshnewsasia.com | https://m.freshnewsasia.com/index.php/en/localnews/190632-2021-03-23-12-03-45.html |
a8000b3a-9901-448b-addf-359fdb20a681 | ទោះបីជាសះស្បើយពីជំងឺកូវីដ-១៩តែ វី ឌីណែត បន្តធ្វើចត្តាឡីស័ក១៤ថ្ងៃទៀតនៅសណ្ឋាគារសុខា | ភ្នំពេញ ៖ ថ្វីត្បិតបានជាសះស្បើយពីជំងឺកូវីដ-១៩ក្តីតែតារាចម្រៀងស្រីកញ្ញា វី ឌីណែត ត្រូវបានបញ្ជូនទៅធ្វើចត្តាឡីស័ករយ:ពេល១៤ថ្ងៃបន្តទៀតដើម្បីតាមដានសុខាភ្នំពេញ។ លោក ហេង ឡុង ប្រធានសមាគមមិត្តសិល្ប:ស្ម័គ្រ ចិត្តជួយសង្គមបានបញ្ជាក់បន្ថែមមុននេះបន្តិចថា កញ្ញា វី ឌីណែត ពិតជាបានជាសះស្បើយពីជំងឺកូវីដ-19ប៉ុន្តែត្រូវធ្វើចត្តាឡីស័ក១៤ថ្ងៃទៀតនៅអូតែ លសុខាដូច្នេះសូមបងប្អូនកំពុងព្យាបាលកំអស់ស ង្ឃឹម។ កញ្ញា វី ឌីណែត បានសរសេរបង្ហោះខ្លឹមសារខ្លីនៅលើStoryហ្វេសប៊ុកផ្ទាល់ខ្លួននារសៀលថ្ងៃនេះថា ខ្ញុំបានជា សះស្បើយហើយ។តាមរយ:នេះដែរបានធ្វើឲ្យអ្នកគាំទ្រនិងមហាជនជាច្រើនសម្តែងការចូលរួ មអបអរដែលនាងបានជាសះស្បើយពីជំងឺកាចសាហាវមួយនេះ។ តារាចម្រៀងហង្សមាសកញ្ញា វី ឌីណែតបាន ធ្វើតេ ស្ដរកឃើញវិជ្ជមានជំងឺកូវីដ-១៩ កាល ពី ថ្ងៃ ទី ១០ ខែ មីនា ឆ្នាំ ២០២០ខណ:គិតមកដល់ពេលនេះគឺមានរយ:ពេលជិតកន្លះខែដែលនាងចូលសម្រាកព្យាបាលជំងឺកូវីដ-១៩៕ | 2021-03-24T01:16:00+07:00 | kampucheathmey.com | https://www.kampucheathmey.com/local-news/87940 |
de904a9e-adee-4f4f-82a5-d180dd3cdf52 | កងទ័ពជើងគោកកម្ពុជា-កូរ៉េ ឯកភាពបន្តពង្រីកសហប្រតិបត្តិការឱ្យកាន់តែរីកចម្រើន នៅពេលស្ថានភាពជំងឺកូវីដ-១៩ អាចគ្រប់គ្រងបាន | ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការកងទ័ពជើងគោក នៅរសៀលថ្ងៃទី២៣ ខែមីនា ឆ្នាំ២០២១នេះ បានជួបប្រជុំតាមរយៈប្រព័ន្ធ Video Teleconferencing (VTC) ជាមួយនាយឧត្តមសេនីយ៍ Nam Yeongshin មេបញ្ជាការកងទ័ពជើងគោក នៃសាធារណរដ្ឋកូរ៉េ ដែលទើបឡើងកាន់តំណែងបន្តពីនាយឧត្តមសេនីយ៍ Suh Wook បច្ចុប្បន្ន ជារដ្ឋមន្ត្រីក្រសួងការពារជាតិ ដើម្បីរក្សាការផ្សារភ្ជាប់ទំនាក់ទំនងរវាងកងទ័ពជើងគោក នៃប្រទេសទាំងពីរកម្ពុជា-សាធារណរដ្ឋកូរ៉េ ឱ្យកាន់តែរឹងមាំ និងជិតស្និទ្ធ ជាពិសេសក្នុងស្ថានភាពលំបាក ដែលជំងឺកូវីដ-១៩ នៅកំពុងបន្តរាតត្បាតពិភពលោកនៅឡើយ។ តាមរយៈកិច្ចប្រជុំរវាងមេទ័ពជើងគោកនៃប្រទេសទាំងពីរ បានខ្លឹមសារយ៉ាងដូច្នេះថា៖ ។ ក្នុងជំនួបនេះ នាយឧត្តមសេនីយ៍ Nam Yeongshin បានសម្តែងនូវការពេញចិត្ត និងអរគុណចំពោះឆន្ទៈរួមក្នុងការបន្តថែរក្សាពូនជ្រំទំនាក់ទំនងកិច្ចសហប្រតិបត្តិការដ៏ល្អរវាងកងទ័ពជើងគោក នៃប្រទេសទាំងពីរ លើមូលដ្ឋាន និងទិសដៅដែលអតីតមេបញ្ជាការកងទ័ពជើងគោក នៃសាធារណរដ្ឋកូរ៉េ រៀបចំបានផ្តួចផ្តើមជាមួយឧត្តមសេនីយ៍ឯក ហ៊ុន ម៉ាណែត ក្នុងរយៈកាលប៉ុន្មានឆ្នាំចុងក្រោយនេះ។ ជាការឆ្លើយតប ក្នុងនាមកងទ័ពជើងគោក នៃកងយោធពលខេមរភូមិន្ទ ឧត្តមសេនីយ៍ឯក ហ៊ុន ម៉ាណែត បានអរគុណចំពោះការជួយឧបត្ថម្ភគាំទ្ររបស់សមភាគីនៃសាធារណរដ្ឋកូរ៉េ ក្នុងរយៈកាលកន្លងមក និងបានគូសបញ្ជាក់អំពីសារៈសំខាន់នៃទំនាក់ទំនងមិត្តភាពកិច្ចសហប្រតិបត្តិការរវាងរដ្ឋាភិបាល កងទ័ព និងប្រជាជនទាំងពីរ ដោយបានសង្កត់ធ្ងន់ផងដែរថា ទោះបីប្រទេសទាំងពីរ ក៏ដូចជាសាកលលោកកំពុងជួបប្រទះនូវការលំបាកបង្កឡើងដោយជំងឺកូវីដ-១៩ ដែលជាបញ្ហាប្រឈមរួមដ៏ធ្ងន់ធ្ងរនេះក៏ដោយ ក៏ឧបសគ្គនេះមិនអាចប៉ះពាល់ដល់ការបន្តទំនាក់ទំនងល្អរបស់យើងបានឡើយ គឺយើងនៅតែអាចស្វះស្វែងរិះរកមធ្យោបាយដើម្បីរក្សាការភ្ជាប់ទំនាក់ទំនងជាមួយគ្នា គឺដូចអ្វីដែលកំពុងធ្វើតាមប្រព័ន្ធ Video Teleconferencing (VTC) នាពេលនេះ។ គួរបញ្ជាក់ផងដែរថា នៅក្នុងជំនួបនេះ ភាគីទាំងពីរក៏បានចែករំលែក និងផ្លាស់ប្តូរអំពីបច្ចុប្បន្នភាពនៃស្ថានភាពជំងឺកូវីដ-១៩ នៅក្នុងប្រទេសរៀងខ្លួនៗ ព្រមទាំងបទពិសោធន៍របស់កងទ័ពជើងគោកទាំងពីរ ក្នុងការចូលរួមជាមួយរដ្ឋាភិបាល និងប្រជាជន ក្នុងការទប់ស្កាត់ប្រយុទ្ធប្រឆាំងនឹងជំងឺដ៏កាចសាហាវមួយនេះ សម្រាប់ជាការដកពិសោធន៍ និងរៀនសូត្រពីគ្នាទៅវិញទៅមក៕ | 2021-03-24T01:07:00+07:00 | freshnewsasia.com | https://m.freshnewsasia.com/index.php/en/localnews/190622-2021-03-23-11-07-33.html |
f567e08b-5533-4cb3-8f89-98610277503b | BREAKING: សម្ដេចពិជ័យសេនា ទៀ បាញ់ នឹងអញ្ជើញទៅទទួលវ៉ាក់សាំងការពារជំងឺកូវីដ១៩ ចំនួន៣០ម៉ឺនដូសបន្ថែមលើ១លានដូស ដែលចិនផ្តល់ជូន នឹងមកដល់កម្ពុជាប៉ុន្មានថ្ងៃខាងមុខនេះ | វ៉ាក់សាំងការពារជំងឺកូវីដ១៩ ស៊ីណូហ្វាម ដែលជាជំនួយបន្ថែមរបស់សាធារណៈរដ្ឋប្រជាមានិតចិន ចំនួន៣០ម៉ឺនដូសថែមទៀត ពោលជាជំនួយវ៉ាក់សាំងលើកទី២ បន្ថែមពីលើជំនួយ១លានដូស ដែលប្រទេសចិនផ្តល់ជូនកម្ពុជាកន្លងទៅ (សរុប១លាន៣០ម៉ឺនដូស) តាមរយៈក្រសួងការពារជាតិរបស់ចិន ប្រគល់ជូនក្រសួងការពារជាតិកម្ពុជា នឹងមកដល់ប្រទេសកម្ពុជា នាពេលប៉ុន្មានថ្ងៃខាងមុខនេះ។ នេះបើតាមសម្ដេចពិជ័យសេនា ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ ថ្លែងប្រាប់លោក លឹម ជាវុត្ថា អគ្គនាយកបណ្ដាញព័ត៌មាន Fresh News នៅរសៀលថ្ងៃទី២៣ ខែមីនា ឆ្នាំ២០២១។ សម្ដេចពិជ័យសេនា ទៀ បាញ់ បានបញ្ជាក់យ៉ាងដូច្នេះថា ។ សម្ដេចពិជ័យសេនា ទៀ បាញ់ បានថ្លែងបញ្ជាក់ថា នៅពេលវ៉ាក់សាំងស៊ីណូហ្វាម ដឹកមកដល់អាកាសយានដ្ឋានអន្តរជាតិភ្នំពេញ សម្ដេចជាអ្នកអញ្ជើញទៅទទួលដោយផ្ទាល់ តំណាងសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ បើយោងតាមតាមលិខិតរបស់សម្ដេចពិជ័យសេនា ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ ផ្ញើទៅកាន់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានបង្ហាញឲ្យដឹងថា វ៉ាក់សាំងនេះ នឹងមកដល់អាកាសយានដ្ឋានអន្តរជាតិភ្នំពេញ នៃប្រទេសកម្ពុជា នាវេលាម៉ោង១៩៖០០នាទីយប់ថ្ងៃទី៣១ ខែមីនា ឆ្នាំ២០២១ខាងមុខនេះ៕ | 2021-03-24T00:33:00+07:00 | freshnewsasia.com | https://m.freshnewsasia.com/index.php/en/localnews/190615-2021-03-23-10-33-59.html |
9f5dc1de-5236-4ab4-9728-4212060fd7f0 | រដ្ឋបាលខេត្តស្វាយរៀង យកសំណាកអ្នកប៉ះពាល់ផ្ទាល់៩នាក់ និងយកមនុស្សជាង២០០នាក់ ធ្វើចត្តាឡីស័ក ក្រោយប៉ះពាល់ជាមួយអ្នកជំងឺកូវីដម្នាក់មកលេងស្រុកកំណើតនៅឃុំចំបក់ ស្រុកស្វាយជ្រំ | រដ្ឋបាលខេត្តស្វាយរៀង នៅថ្ងៃទី២៣ ខែមីនា ឆ្នាំ២០២១នេះ បានចាត់ឱ្យក្រុមការងារស្រាវជ្រាវ និងតាមដានបុគ្គលសង្ស័យមានផ្ទុកជំងឺកូវីដ១-៩ សហការជាមួយអាជ្ញាធរមូលដ្ឋាន ចុះស្រាវជ្រាវបន្ទាន់ ដោយបានរកឃើញបុរសជនជាតិខ្មែរម្នាក់អាយុ៣១ឆ្នាំ មុខរបរបុគ្គលិកក្លឹបហាត់ប្រាណ Fit Zone នៅរាជធានីភ្នំពេញ ធ្វើតេស្តវិជ្ជមានកូវីដ-១៩ និងបានមកលេងផ្ទះម្ដាយនៅស្រុកកំណើត ដែលមានបងប្អូនបង្កើតចំនួន ៦នាក់ ស្ថិតនៅភូមិទួលខ្ពស់ ឃុំចំបក់ ស្រុកស្វាយជ្រំ ខេត្តស្វាយរៀង និងមានអ្នកប៉ះពាល់ដោយផ្ទាល់ចំនួន ៩នាក់ និងអ្នកប៉ះពាល់ដោយប្រយោជន៍ចំនួន ២១១នាក់ ជាមួយបុរសខាងលើ។ បើតាមសេចក្តីជូនដំណឹង បានឱ្យដឹងថា ក្រុមការងារស្រាវជ្រាវ និងតាមដាន និងបុគ្គលសង្ស័យថាមានផ្ទុកជំងឺកូវីដ-១៩ សហការជាមួយក្រុមការងារឆ្លើយតបបន្ទាន់ ចុះទៅយកសំណាកអ្នកប៉ះពាល់ផ្ទាល់ចំនួន ៩នាក់ ទៅធ្វើតេស្តរកជំងឺកូវីដ-១៩ នៅវិទ្យាស្ថានប៉ាស្ទ័រកម្ពុជា ជាលទ្ធផលលើកទី១ គឺអវិជ្ជមានជំងឺកូវីដ-១៩ និងត្រូវបន្តធ្វើចត្តាឡីស័ករយៈពេល១៤ថ្ងៃ រង់ចាំយកសំណាកវិភាគធ្វើតេស្តលើកទី២ បន្តទៀត។ ចំពោះអ្នកប៉ះពាល់ដោយប្រយោលចំនួន ២១១នាក់ ត្រូវបានអាជ្ញាធរខេត្តដាក់ខ្លួនឱ្យនៅដាច់ដោយឡែករយៈពេល១៤ ថ្ងៃ នៅតាមផ្ទះ ដោយត្រូវអនុវត្តតាមវិធានការសុខាភិបាល និងរង់ចាំលទ្ធផលធ្វើតេស្តជាលើកទី២ របស់អ្នកប៉ះពាល់ផ្ទាល់ចំនួន៩នាក់ ខាងលើដើម្បីមានវិធានការបន្ត។ ជាមួយគ្នានេះដែរ រដ្ឋបាលខេត្តស្វាយរៀង សូមអំពាវនាវដល់អ្នកដែលពាក់ព័ន្ធ ឬដឹងថាខ្លួនបានប៉ះពាល់ដល់ផ្ទាល់ និងប្រយោជន៍ជាមួយបុរសខាងលើ សូមដាក់ខ្លួនឱ្យនៅដាច់ដោយឡែករយៈពេល១៤ថ្ងៃ សូមប្រជាពលរដ្ឋចូលរួមអនុវត្តឱ្យបានម៉ឺងម៉ាត់ តាមការណែនាំរបស់ក្រសួងសុខាភិបាល ដោយប្រកាន់ភ្ជាប់នូវវិធានការអនាម័យ និងអនុវត្តវិធានការទប់ស្កាត់ជំងឺកូវី១៩ «៣ការពារ ៣កុំ» ស្របតាមអនុសាសន៍របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា៕ | 2021-03-24T00:32:00+07:00 | freshnewsasia.com | https://m.freshnewsasia.com/index.php/en/localnews/190614-2021-03-23-10-32-08.html |
e6f1c267-2405-4834-b9a9-36d1e6c1b9c2 | សម្ដេចក្រឡាហោម ស ខេង ណែនាំដល់ថ្នាក់ដឹកនាំ និងមន្ដ្រីក្រសួងមហាផ្ទៃ ពង្រឹងការអនុវត្ដវិធានការបង្ការទប់ស្កាត់ ការឆ្លងរាលដាលនៃជំងឺកូវីដ-១៩ | សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ នៅថ្ងៃទី២៣ ខែមីនា ឆ្នាំ២០២១នេះ បានចេញសេចក្ដីណែនាំ ស្ដីពី ការពង្រឹងការ អនុវត្ដវិធានការនានា ដើម្បីបង្ការទប់ស្កាត់ ការឆ្លងរាលដាលនៃជំងឺកូវីដ-១៩ ក្នុងព្រឹត្ដិការណ៍សហគមន៍ ២០កុម្ភៈ ដល់ថ្នាក់ដឹកនាំ មន្ដ្រីនគរបាលជាតិ មន្ដ្រីរាជការស៊ីវិល និងមន្ដ្រីពន្ធនាគារនៃក្រសួងមហាផ្ទៃ៕ | 2021-03-23T23:33:00+07:00 | freshnewsasia.com | https://m.freshnewsasia.com/index.php/en/localnews/190609-2021-03-23-09-33-32.html |
2f3cb4ff-da07-477a-af9f-bbfc74a3103c | យោធាជើងទឹកនៅមូលដ្ឋានសមុទ្រ បញ្ជាក់ពីការឆ្លងជំងឺកូវីដ១៩ លើនាយទាហានម្នាក់ និងរកឃើញអ្នកប៉ះពាល់ផ្ទាល់ចំនួន៥នាក់ | លោកឧត្តមនាវីឯក អ៊ុក សីហា មេបញ្ជាការមូលដ្ឋានសមុទ្រ បានឲ្យដឹងថា មន្ដ្រីយោធារបស់មូលដ្ឋានសមុទ្រម្នាក់ ត្រូវបានរកឃើញថា ឆ្លងជំងឺកូវីដ-១៩។ នេះបើតាមលិខិតរបស់លោកឧត្តមនាវីឯក អ៊ុក សីហា ដែលបណ្ដាញព័ត៌មាន Fresh News ទទួលបាននៅថ្ងៃទី២៣ ខែមីនា ឆ្នាំ២០២១ ដែលផ្ញើទៅនាយឧត្តមនាវី ទៀ វិញ អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការកងទ័ពជើងទឹក។ លោកឧត្តមនាវីឯក អ៊ុក សីហា បានបញ្ជាក់ថា មន្ដ្រីយោធានោះ ឈ្មោះ សំ វិជ្ជា ភេទប្រុស ឋានន្ដរស័ក្ដ អនុសេនីយ៍ឯក មុខងារ ជំនួយការការិយាល័យបុគ្គលិក នៃអគ្គលេខាធិការដ្ឋានក្រសួងការពារជាតិ និងបានធ្វើសំណាកមានវិជ្ជមានជំងឺកូវីដ-១៩ នៅថ្ងៃទី២២ ខែមីនា ឆ្នាំ២០២១។ លោកបានអះអាងថា មន្ដ្រីយោធានេះ បានមកចាក់វ៉ាក់សាំងការពារជំងឺកូវីដ-១៩ ចំនួន២លើក នៅគិលានដ្ឋានមូលដ្ឋានសមុទ្រ (លើកទី១ នៅថ្ងៃទី២៥ ខែកុម្ភៈ ឆ្នាំ២០២១, លើកទី២ នៅថ្ងៃទី១២ ខែមីនា ឆ្នាំ២០២១) ហើយបច្ចុប្បន្នយោធិនរូបនេះ កំពុងសម្រាកព្យាបាលនៅសណ្ឋាគារមួយក ន្លែងឈ្មោះ សាកាណា ស្ថិតក្នុងសង្កាត់លេខ៣ ក្រុងព្រះសីហនុ។ មកទល់ពេលនេះ មូលដ្ឋានសមុទ្រ បានត្រួតពិនិត្យ និងស្រាវជ្រាវរកអ្នកប៉ះពាល់ឃើញចំនួន៥នាក់ ដែលបច្ចុប្បន្នអ្នកទាំង៥នាក់នោះ ត្រូវបានបញ្ជូនទៅមន្ទីរពេទ្យបង្អែកខេត្តព្រះសីហនុ ដើម្បីយកសំណាកធ្វើតេស្ដរកមេរោគកូវីដ-១៩៕ | 2021-03-23T23:33:00+07:00 | freshnewsasia.com | https://m.freshnewsasia.com/index.php/en/localnews/190608-2021-03-23-09-33-26.html |
0a5e603a-82ae-4c57-bf56-25b0ca5c5a71 | លោក រឿន រុន ម្ចាស់ផ្ទះលក់ដូរគ្រឿងទេស ត្រូវផ្អាកលក់ ផ្អាកទំនាក់ទំនង ជាមួយអ្នកដទៃ និងហាមចេញក្រៅ ក្រោយប្រពន្ធផ្ទុកជំងឺកូវីដ | No Content | 2021-03-23T22:59:00+07:00 | dap-news.com | https://dap-news.com/national/2021/03/23/129229/ |
73c82b4f-831d-450b-8c46-336f84b7e30f | លោក ហ៊ុន សែន ថា កម្ពុជាក្លាយជាប្រទេសគំរូសម្រាប់ពិភពលោក ចំពោះការកំចាត់ជំងឺរបេង | លោក ហ៊ុន សែន ថា កម្ពុជាក្លាយជាប្រទេសគំរូសម្រាប់ពិភពលោក ចំពោះការកំចាត់ជំងឺរបេង។ ប៉ុន្តែទន្ទឹមគ្នានេះ លោកអំពាវនាវឲ្យស្ថាប័ន និងភាគីពាក់ព័ន្ធ បន្តយកចិត្តទុកដាក់បន្ថែមទៀតចំពោះការប្រយុទ្ធប្រឆាំងនឹងជំងឺរបេងនៅក្នុងប្រទេសកម្ពុជា ដើម្បីលើកកម្ពស់សុខភាព គុណភាព និងភាពថ្លៃថ្នូររបស់ប្រជាពលរដ្ឋ។ លោក ហ៊ុន សែន បន្តថា កិច្ចការដែលត្រូវយកចិត្តទុកដាក់បំពេញបន្ថែមនោះ ដូចជាជំរុញនិងបំផុសការយល់ដឹងជាសាធារណៈឲ្យកាន់តែទូលំទូលាយនៅទូទាំងប្រទេស ដើម្បីផ្លាស់ប្តូរគំនិត និងទម្លាប់ប្រជាពលរដ្ឋ ក្នុងការរើសអើងអ្នកជំងឺ និងការប្រតិបត្តិលើការរស់នៅគឺ «ហូបស្អាត ផឹកស្អាត និងរស់នៅស្អាត» ដើម្បីគេចចេញពីជំងឺរបេង។ ទន្ទឹមគ្នានេះ លោកជំរុញឲ្យមានសេវាថែទាំ បង្កើនការស្រាវជ្រាវ និងព្យាបាលគ្រប់ទីកន្លែង និងសម្រាប់ជនគ្រប់រូប រួមទាំងបង្ការជំងឺឲ្យទាន់ពេលវេលា ព្រោះជំងឺនេះ បានធ្វើឲ្យមនុស្សជាតិខាតបង់យ៉ាងច្រើនទាំងសេដ្ឋកិច្ច និងអាយុជីវិត។ ការលើកឡើងនេះ ធ្វើឡើងតាមរយៈសារលិខិតចូលរួមទិវាពិភពលោកកំចាត់រោគរបេង ដែលព្រឹត្តទៅនៅថ្ងៃទី២៤ ខែមីនា ក្រោមប្រធានបទ ។ ក្នុងឱកាសនេះលោក ហ៊ុន សែន ក៏ឆ្លៀតឱកាសអួតអាងថា ការប្រយុទ្ធប្រឆាំងជំងឺរបេងក្នុងរយៈប៉ុន្មានឆ្នាំមកនេះ កម្ពុជាទទួលបានសិទ្ធិផលគួរជាទីមោទនៈ ខណៈកាលពី ២០ឆ្នាំមុន កម្ពុជាស្ថិតនៅក្នុងចំណោមប្រទេសដែលមានអត្រាអ្នកកើតជំងឺរបេងខ្ពស់ជាងគេក្នុងពិភពលោក ប៉ុន្តែលោកអះអាងថា ក្នុងរយៈពេលដ៏ខ្លី កម្ពុជាបានក្លាយជាប្រទេសគំរូមួយសម្រាប់ពិភពលោកចំពោះការកំចាត់ជំងឺរបេងយ៉ាងសកម្ម និងមានប្រសិទ្ធភាព។ សារលិខិតនេះបានបង្ហាញទៀតថា កម្ពុជាមានអត្រាអ្នកឈឺនិងស្លាប់ដោយសារជំងឺរបេងថយចុះយ៉ាងខ្លាំង ដោយអត្រាស្លាប់ថយចុះពី ៤២ ករណី ក្នុងចំណោមប្រជាជនដប់ម៉ឺននាក់ (១០០.០០០) នៅឆ្នាំ២០០០ មកត្រឹម ១៧ករណី ក្នុងចំណោម ប្រជាជនដប់ម៉ឺន (១០០.០០០) នាក់ នៅក្នុង២០១៩ ដែលមានអត្រាធ្លាក់ចុះស្មើនឹង ៦០ភាគរយ។ ចំណែកអត្រាកើតមានជំងឺថ្មី បានថយចុះពីជិត ៦រយ (៥៧៩) ករណី ក្នុងចំណោមប្រជាជនដប់ម៉ឺន (១០០.០០០) នាក់ នៅឆ្នាំ២០០០ មកដល់ជិត ៣រយ (២៨៧) ករណី ក្នុងចំណោមប្រជាជនដប់ម៉ឺន (១០០.០០០) នាក់ នៅឆ្នាំ២០១៩ ស្មើនឹង ៥០ភាគរយ។ តាមការប៉ាន់ប្រមាណនៅក្នុងពិភពលោក មានប្រជាជនប្រមាណ ១០លាន នាក់ ក្នុងមួយឆ្នាំកើតជំងឺរបេង ដែលនាំឱ្យប្រជាជនបាត់បង់អាយុជីវិត ១លាន ៤សែននាក់ (១.៤០០.០០០) ក្នុងមួយឆ្នាំ និងមានអ្នកជំងឺរបេង ៣លាននាក់ក្នុងមួយឆ្នាំ ពុំទទួលបានសេវាថែទាំ និងព្យាបាល។ ទោះជាយ៉ាងណា កាលពីថ្ងៃទី២៣ ខែមករា ស្ថានទូតសហរដ្ឋអាមេរិកប្រចាំទីក្រុងភ្នំពេញ បានបង្ហាញថា កម្ពុជាស្ថិតក្នុងចំណោមប្រទេសចំនួន ៣០ ដែលមានអត្រាជំងឺរបេងខ្ពស់ជាងគេក្នុងពិភពលោក ថ្វីត្បិតអត្រាស្លាប់ និងអត្រាអ្នកឈឺមានការថយចុះ នៅក្នុងរយៈពេលចុងក្រោយនេះក៏ដោយ តែមានអ្នកជំងឺរបេងប្រមាណ ៣៦ភាគរយ នៅតែមិនត្រូវបានគេដឹងនិងកំណត់រោគវិនិច្ឆ័យបាន ដែលធ្វើឱ្យមានការឆ្លងជាបន្តនៅក្នុងសហគមន៍។ ជាមួយនេះ របាយការណ៍របស់អង្គការសុខភាពពិភពលោក (WHO) ក្នុងឆ្នាំ២០២០ បានចាត់ចំណាត់ថ្នាក់ប្រទេសកម្ពុជាស្ថិតក្នុងចំណោមប្រទេសចំនួន ៣០ ក្នុងពិភពលោក ដែលមានបន្ទុកជំងឺរបេងខ្ពស់នៅឡើយ (High Burden TB)៕ | 2021-03-23T22:55:00+07:00 | rfa.org | https://www.rfa.org/khmer/news/health/hun-sen-says-it-time-to-end-tuberculosis-in-cambodia-03232021115207.html |
2db74e6c-994b-484c-9927-9a00fb8d06c6 | អ្នកមានឈាមប្រភេទ O ប្រឈមហានិភ័យឆ្លងកូវីដទាប ចុះក្រុមឈាមប្រភេទណា ប្រឈមឆ្លងខ្លាំងជាងគេ? | ការសិក្សាដ៏ធំមួយបានបន្ថែមនូវភស្តុតាងថា អ្នកដែលមានឈាមប្រភេទ O អាចមានហានិភ័យទាបពីការឆ្លងជំងឺកូវីដ១៩។ ក្រុមអ្នកស្រាវជ្រាវបានរាយការណ៍នៅក្នុងទស្សនាវដ្តី Annals of Internal Medicine ថា ក្នុងចំណោមជនជាតិកាណាដាចំនួន២២៥,៥៥៦នាក់ ដែលត្រូវបានគេធ្វើតេស្តរកជំងឺកូវីដ១៩, ហានិភ័យនៃការឆ្លងកូវីដគឺមានកម្រិតទាបជាង១២ភាគរយ ហើយហានិភ័យនៃការឈឺធ្ងន់ឬស្លាប់ដោយសារជំងឺនេះ គឺទាបជាង១៣ភាគរយ សម្រាប់អ្នកដែលមានក្រុមឈាម O បើប្រៀបធៀបនឹងអ្នកដែលមានឈាមប្រភេទ A, AB ឬ B។ វេជ្ជបណ្ឌិត Joel Ray នៃមន្ទីរពេទ្យ St. Michael’s Hospital ក្នុងទីក្រុង Toronto បានប្រាប់ Reuters ថា មនុស្សនៅក្នុងក្រុមឈាមប្រភេទ O អាចបង្កើតអង់ទីគ័រដែលអាចទប់ទល់និងស្គាល់ផ្នែកខ្លះនៃវីរុសនេះ។ ចំណែកការសិក្សាមួយទៀតបានរកឃើញថា មនុស្សដែលមានឈាមប្រភេទ A គឺប្រឈមនឹងហានិភ័យឆ្លងកូវីដខ្ពស់ជាងគេ ព្រោះវីរុសអាចភ្ជាប់ទៅនឹងកោសិកាផ្លូវដង្ហើមរបស់ពួកគេបានយ៉ាងងាយ។ ក្រុមអ្នកស្រាវជ្រាវបានស៊ើបអង្កេត អំពីរបៀបដែលវីរុសមានទំនាក់ទំនងជាមួយនឹងកោសិកាឈាមក្រហមនៃប្រភេទ A, B និង O។ ពួកគេរកឃើញថា វីរុសមិនអាចចូលកោសិកាឈាម Oដោយផ្ទាល់បានទេ ប៉ុន្តែអង់ទីគ័រនៅលើកោសិកាផ្សេងទៀតនៃមនុស្សដែលមានឈាមប្រភេទ A គឺងាយនឹងឆ្លងវីរុស SARS-CoV-2 ជាង៕ ប្រែសម្រួលដោយ៖ Vann Vann ប្រភព៖ Reuters | 2021-03-23T22:52:00+07:00 | kampucheathmey.com | https://www.kampucheathmey.com/global-news/87767 |
083869d7-6ca0-4da2-8e3c-113f9b6f8f1b | សប្បុរសជន ៣នាក់ បានឧបត្ថម្ភថវិកា ជូនដល់សមាគម គ្រូពេទ្យស្ម័គ្រចិត្ត យុវជនសម្តេចតេជោ (TYDA) ដែលបានចូលរួម ប្រយុទ្ធប្រឆាំង ជំងឺកូវីដ-១៩ | នាពេលបច្ចុប្បន្ននេះ ថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) និងយុវជនស្ម័គ្រចិត្តប្រឆាំងកូវីដ-១៩ កំពុងបំពេញភារកិច្ច យ៉ាងសកម្មដើម្បីជាតិ និងប្រជាជនខណៈដែលប្រទេសកម្ពុជា មានការរីករាលដាលជំងឺកូវីដ-១៩នៅក្នុងសហគមន៍។ ក្រុមការងារ នៃសមាគមគ្រូពេទ្យស្ម័គ្រចិត្តយុវជន សម្តេចតេជោ TYDA និងយុវជនស្ម័គ្រចិត្តប្រឆាំង កូវីដ-១៩ បានចូលរួមយ៉ាងសកម្ម ជាមួយក្រុមគ្រូពេទ្យនិងអាជ្ញាធរ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ ។ សូមជម្រាបថា គិតត្រឹមថ្ងៃទី២៣ ខែមីនា ក្រសួងសុខាភិបាល ប្រកាសរកឃើញអ្នកឆ្លងថ្មី ៣៥នាក់ទៀត និងជាសះស្បើយ ៣២នាក់ ក្នុងនោះករណីឆ្លងសហគមន៍ ៣៣នាក់ អ្នកដំណើរពីបរទេស ០២នាក់ ដែលបានធ្វើឲ្យចំនួនអ្នកឆ្លង សរុបចំនួន១៧៨៨ នាក់ អ្នកជាសះស្បើយចំនួន៩៩៩ នាក់ អ្នកកំពុងព្យាបាលចំនួន៧៨៣ នាក់ និងអ្នកស្លាប់ចំនួន ០៤ នាក់ ៕ | 2021-03-23T22:17:00+07:00 | dap-news.com | https://dap-news.com/national/2021/03/23/129211/ |
68f86156-72d5-45e6-893e-69802741b79f | ក្រសួងធម្មការ និងសាសនា ចេញសេចក្តីណែនាំបន្ថែម ពីការការពារការឆ្លងជំងឺកូវីដ១៩ ក្នុងអំឡុងពេលឈប់សម្រាក៣ថ្ងៃ ក្នុងឱកាសបុណ្យចូលឆ្នាំថ្មី ប្រពៃណីជាតិ | ក្រសួងធម្មការ និងសាសនា នៅថ្ងៃទី២៣ ខែមីនា ឆ្នាំ២០២១នេះ បានចេញសេចក្តីណែនាំបន្ថែម ពីការការពារការឆ្លងជំងឺកូវីដ១៩ ក្នុងអំឡុងពេលឈប់សម្រាក៣ថ្ងៃ ក្នុងឱកាសបុណ្យចូលឆ្នាំថ្មី ប្រពៃណីជាតិ ដែលនឹងត្រូវចូលមកដល់នៅថ្ងៃទី១៤-១៥-១៦ ខែមេសា ឆ្នាំ២០២១ខាងមុខនេះ។ ក្រសួងធម្មការ និងសាសនា សូមធ្វើការណែនាំ និងក្រើនរំលឹកជូនដល់ថ្នាក់ដឹកនាំ មន្ត្រីរាជការ និងបុគ្គលិក នៃក្រសួងធម្មការ និងសាសនា ព្រមទាំងថ្នាក់ដឹកនាំសាសនា និងបណ្តាអង្គភាពនានា ចំណុះឲ្យក្រសួងទាំងអស់ ឲ្យប្រកាន់យកនូវការរស់នៅស្អាត ដោយចេះកែប្រែទម្លាប់ និងឥរិយាបថ ប្រកបដោយការប្រុងប្រយ័ត្នខ្ពស់ និងនៅតែបន្តការពារការចម្លងជំងឺកូវីដ-១៩នេះ ទោះជាក្នុងពេលវេលាណា និងនៅទីកន្លែងណាក៏ដោយ និង អនុលោមទៅតាមបទបញ្ញត្តិច្បាប់ និងលិខិតបទដ្ឋានជាធរមាន។ ចំពោះវត្តអារាម និងវិហារសាសនាផ្សេងៗ ត្រូវធានានូវការគោរព និងអនុវត្តវិធានការសុខាភិបាលបង្ការ និងទប់ស្កាត់ការឆ្លងរាលដាលជំងឺកូវីដ-១៩ ដោយម៉ត់ចត់ ហើយត្រូវរក្សាគម្លាតសុវត្ថិភាពពីមនុស្សម្នាក់ ទៅមនុស្សម្នាក់ទៀតយ៉ាងតិចមួយម៉ែត្រកន្លះ នៅពេលឈរ អង្គុយឈររង់ចាំឈរជជែកគ្នា ឬនៅទីកន្លែងផ្សេងៗ។ អនុវត្តវិធានការ ព្រមជាមួយវិធានការសុខាភិបាលចាំបាច់ផ្សេងៗទៀត ឲ្យបានខ្ជាប់ខ្ជួន និងគ្រប់ៗគ្នា។ ចៀសវាងនូវការរៀបចំពិធីសាសនា ឬការជួបជុំគ្នាទាំងឡាយណា ដែលមានសភាពអ៊ូអរ និងមានមនុស្សចូលរួមច្រើន។ ត្រូវបង្កើនការប្រុងប្រយ័ត្នបន្ថែមទៀត នៅក្នុងស្ថានភាពបច្ចុប្បន្ននេះ ដោយអនុវត្តន៍ជាប្រចាំតាមសេចក្តីណែនាំរបស់ក្រសួងសុខាភិបាល និងអង្គការសុខភាពពិភពលោក (WHO)។ ករណីមានការសង្ស័យ សូមទាក់ទងបន្ទាន់ ទៅអាជ្ញាធរមូលដ្ឋានដែលនៅជិតបំផុត ឬទំនាក់ទំនង Hotline លេខ ១១៥៕ | 2021-03-23T21:58:00+07:00 | freshnewsasia.com | https://m.freshnewsasia.com/index.php/en/localnews/190591-2021-03-23-07-58-08.html |
79a234c8-5c4e-417e-9de9-886dbca35d92 | ថៃប្រកាសរកឃើញករណីឆ្លងថ្មីៗនៃកូវីដ-១៩ ចំនួន៤០១នាក់ និងអ្នកជំងឺម្នាក់ទៀតស្លាប់ (Video inside) | នៅថ្ងៃអង្គារនេះ អាជ្ញាធរថៃបានប្រកាសពីការរកឃើញ ករណីឆ្លងថ្មីៗនៃជំងឺ COVID-19 ចំនួន៤០១នាក់ ដែលអត្រាដ៏ខ្ពស់ខ្លាំងមួយ ធៀបនឹងមួយរយៈចុងក្រោយនេះ ហើយក៏មានអ្នកជំងឺម្នាក់ទៀតបាត់បង់ជីវិតផងដែរ។ នេះបើតាមការចេញផ្សាយ ដោយសារព័ត៌មាន Bangkok Post នៅថ្ងៃអង្គារ ទី២៣ ខែមីនា ឆ្នាំ២០២១។ ក្នុងចំណោមករណីឆ្លងថ្មីៗនោះ មាន៣៨៣ករណីជាករណីឆ្លងក្នុងស្រុកផ្ទាល់ និង១៨ករណីជាករណីនាំចូលមកពីក្រៅប្រទេស។ សម្រាប់ការរាយការណ៍នាថ្ងៃអង្គារនេះ ទីក្រុងបាងកកគឺជាកន្លែង ដែលមានករណីឆ្លងក្នុងស្រុកថ្មីៗច្រើនជាងគេ ពោល ៩២ភាគរយនៃករណីឆ្លងថ្មីៗទាំងនោះនៅក្នុងស្រុក ត្រូវបានរកឃើញនៅក្នុងរាជធានីនៃប្រទេសថៃ។ ចំណែក អ្នកជំងឺម្នាក់ទៀតដែលទើបតែបាត់បង់ជីវិត គឺជាបុរសជនជាតិថៃម្នាក់អាយុ៧៥ឆ្នាំ។ គួរបញ្ជាក់ថា គិតមកទល់ឥឡូវ ថៃបានរកឃើញអ្នកឆ្លង COVID-19 សរុប ២៨,២៧៧នាក់ ក្នុងនោះមាន២៦,៧៦៦នាក់បានជាសះស្បើយ និង៩២នាក់បានស្លាប់៕ | 2021-03-23T21:55:00+07:00 | freshnewsasia.com | https://m.freshnewsasia.com/index.php/en/internationalnews/190590-2021-03-23-07-55-30.html |
f927ec6f-90bc-43f6-a000-93f621e365a1 | អ្នកវេជ្ជសាស្ត្រព្រួយបារម្ភពីស្ថានភាពអ្នកជំងឺកូវីដ១៩ធ្លាក់ខ្លួនឈឺកាន់តែធ្ងន់ធ្ងរក្រោយពេលអ្នកស្លាប់កើនដល់៥នាក់ | អ្នកវេជ្ជសាស្ត្រ ព្រួយបារម្ភពីស្ថានភាពអ្នកជំងឺកូវីដ១៩ (Covid-19) វិវត្តន៍កាន់តែធ្ងន់ធ្ងរ ក្រោយពីអ្នកជំងឺ មានរោគប្រចាំកាយស្លាប់ជាបន្តបន្ទាប់ស្របពេល មន្ត្រីក្រសួងសុខាភិបាល ថា អ្នកជំងឺកូវីដ១៩ ចំនួន ៣នាក់ទៀត កំពុងស្ថិតក្នុងសភាពធ្ងន់ធ្ងរ។ អ្នកឃ្លាំមើលជំរុញឲ្យអាជ្ញាធរ និងពលរដ្ឋ បង្កើនវិធានការ ដើម្បីទប់ស្កាត់ការរីករាលដាលជំងឺកូវីដ១៩។ អ្នកស្លាប់ ដោយសារជំងឺកូវីដ-១៩បានកើនដល់ ៥នាក់ ហើយ ដោយអ្នកស្លាប់ចុងក្រោយ គឺជាស្ត្រីវ័យ៦២ឆ្នាំត្រូវជាម្ដាយរបស់តារាកំប្លែងកញ្ញា អ៊ិន ស្រីពីន។ ក្រសួងសុខាភិបាលប្រកាសថា អ្នកជំងឺកូវីដ-១៩រូបនេះ ចូលសម្រាកនៅមន្ទីរពេទ្យមិត្តភាពខ្មែរ-សូវៀត កាលពីថ្ងៃទី២០ ខែមីនា ក្នុងស្ថានភាពអាការៈហត់ជាច្រើនថ្ងៃមកហើយ។ គ្រូពេទ្យបានធ្វើតេស្តរកឃើញមានជំងឺកូវីដ-១៩ កាលពីថ្ងៃទី២១ ខែមីនា។ ក្រុមគ្រូពេទ្យសន្និដ្ឋានថា ស្ត្រីរូបនេះ ស្លាប់ដោយសារជំងឺកូវីដ-១៩ វាយលុកសួតទាំងសងខាងធ្ងន់ធ្ងរ ស្ទះសរសៃឈាមបេះដូង ពិសេសអ្នកស្លាប់មានជំងឺទឹកនោមផ្អែម លើសឈាម និងធាត់ខ្លាំង។ រយៈពេល ២ សប្ដាហ៍ចុងក្រោយនេះ កម្ពុជាមានមនុស្សចំនួន ៥នាក់ បានស្លាប់ ដោយសារជំងឺកូវីដ-១៩ ខណៈអ្នកឆ្លងក្នុងព្រឹត្តិការណ៍សហគមន៍ចាប់ពីថ្ងៃទី២០ ខែកុម្ភៈ មកកើនដល់ជាង ១ពាន់ (១.២៦៦) នាក់ហើយ។ អ្នកស្លាប់ទាំង ៥នាក់ នេះមិនរាប់បញ្ចូលអ្នកស្លាប់ ២នាក់ ទៀត ពេលកំពុងសម្រាកព្យាបាលជំងឺកូវីដ និងម្នាក់ទៀតស្លាប់ពេលកំពុងធ្វើចត្តាឡីស័កនោះទេ។ ទន្ទឹមនឹងគ្នានេះអ្នកវេជ្ជសាស្ត្រ ព្រួយបារម្ភអំពីការព្យាបាល ការប្រើប្រាស់ថ្នាំ និងការចម្លងនៃជំងឺកូវីដ-១៩ នៅកម្ពុជាកាន់តែធ្ងន់ធ្ងរទៅៗ។ ប្រធានសមាគមគ្រូពេទ្យគុណធម៌កម្ពុជា (CVMA) លោកវេជ្ជបណ្ឌិត អ៊ូច វុឌ្ឍី សង្កេតឃើញថា គ្រូពេទ្យស្ម័គ្រចិត្តភាគច្រើនមានវ័យក្មេងៗបានខិតខំប្រឹងប្រែង សង្គ្រោះព្យាបាលអ្នកជំងឺកូវីដ-១៩។ ប៉ុន្តែលោកព្រួយបារម្ភ អំពីការប្រើប្រាស់ថ្នាំក្នុងការព្យាបាលជំងឺនេះ ដោយសារថ្នាំខ្លះប្រតិកម្មនឹងមនុស្សវ័យចំណាស់។ លោកវេជ្ជបណ្ឌិតក៏ព្រួយបារម្ភ អំពីកត្តាឧបករណ៍សម្រាប់ជួយសង្គ្រោះអ្នកជំងឺនៅមានកម្រិតទាប ខណៈឧបករណ៍វេជ្ជសាស្ត្រ និងសំលៀកបំពាក់ពេទ្យ ដើម្បីទប់ស្កាត់ជំងឺកូវីដ-១៩ គឺកម្ពុជាទទួលបានពីប្រទេសចិន៖ លោកវេជ្ជបណ្ឌិត អ៊ូច វុឌ្ឍី ពន្យល់ទៀតថា ការចាក់វ៉ាក់សាំងលើអ្នកមានជំងឺផ្លូវដង្ហើម ឬអ្នកមានជំងឺកូវីដ-១៩ ដោយមិនដឹងខ្លួន ក៏បណ្ដាលឲ្យមានគ្រោះថ្នាក់ធ្ងន់ដល់សុខភាពដែរ។ ចំពោះវិធានការទប់ស្កាត់ជំងឺកូវីដ-១៩វិញ លោកសង្កេតឃើញថា រដ្ឋាភិបាល បានដាក់ចេញវិធានការល្អ តែលោកជំរុញឲ្យរដ្ឋាភិបាលផ្អាកឲ្យជនបរទេសចូលមកកម្ពុជាមួយរយៈសិន ដើម្បីជាផ្នែកមួយជួយទប់ស្កាត់ការឆ្លងរាលដាលចូលក្នុងសហគមន៍៖ ជុំវិញស្ថានភាពជំងឺកូវីដ-១៩ នៅកម្ពុជានេះ អាស៊ីសេរី មិនអាចសុំការបញ្ជាក់បន្ថែមពីអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន បានទេ នៅថ្ងៃទី២៣ ខែមីនា។ តែយ៉ាងណា អ្នកស្រីបានប្រាប់វិទ្យុក្នុងស្រុកថា ក្រៅពីស្ត្រីវ័យ ៦២ឆ្នាំ ស្លាប់ នៅថ្ងៃដដែលនេះ ក្រុមគ្រូពេទ្យកំពុងជួយសង្គ្រោះអ្នកជំងឺកូវីដ-១៩ ចំនួន៣នាក់ទៀត ដែលកំពុងស្ថិតនៅក្នុងស្ថានភាពជំងឺធ្ងន់ធ្ងរ។ ចំណែកអ្នកឃ្លាំមើលសង្គមជំរុញឲ្យអាជ្ញាធរនិងពលរដ្ឋ សហការគ្នាឲ្យដិតដល់ដើម្បីទប់ស្កាត់ជំងឺកូវីដ-១៩ នេះ។ នាយកប្រតិបត្តិអង្គការអភិវឌ្ឍន៍ផ្នត់គំនិត (MDO) លោក សេក សុជាតិ សង្កេតឃើញថា ពលរដ្ឋខ្លះ នៅតែមិនអនុវត្តតាមការណែនាំរបស់ក្រសួង ដោយបន្តការជួបជុំគ្នា តាមកន្លែងមួយចំនួនដដែល។ លោកព្រួយបារម្ភថា បើសិនការឆ្លងជំងឺនេះកាន់តែធ្ងន់ធ្ងរទៅ កម្ពុជានឹងពិបាកទប់ស្កាត់ និងព្យាបាល៖ នៅថ្ងៃដដែលនេះ អាជ្ញាធររាជធានីភ្នំពេញបានចាប់ផ្ដើមយុទ្ធនាការចាក់វ៉ាក់សាំង អាល់ស្ត្រាហ្សេណេកា( Astra Zeneca ) របស់អង់គ្លេស ឲ្យពលរដ្ឋមានអាយុ៦០ឆ្នាំឡើងទៅ។ តាមគម្រោងក្រសួងសុខាភិបាល នឹងចាក់វ៉ាក់សាំង ឬថ្នាំបង្ការកូវីដ១៩ ជំហានដំបូង លើមនុស្សចាស់ជាង ៥ម៉ឺន៥ពាន់ (៥៥.៧០០) នាក់ នៅតាមមណ្ឌលសុខភាពដែលបានកំណត់ ក្នុងរាជធានីភ្នំពេញ។ ក្រសួងសុខាភិបាលបញ្ជាក់ថា ការចាប់ផ្ដើមយុទ្ធនាការដំបូងនៅភ្នំពេញ ដោយសារជាកន្លែងរងការរាតត្បាតជំងឺកូវីដ-១៩ ធ្ងន់ធ្ងរជាងគេ។ គិតត្រឹមថ្ងៃទី២៣ ខែមីនា កម្ពុជាមានអ្នកកើតជំងឺកូវីដ-១៩ ជិត ២ពាន់ (១.៧៨៨)នាក់។ អ្នកជាសះស្បើយ ជិត១ពាន់(៩៩៩)នាក់ ស្លាប់៥នាក់ និងអ្នកជំងឺ៨រយ (៧៨៣) ផ្សេងទៀត កំពុងសម្រាកព្យាបាលតាមមន្ទីរពេទ្យនានា និង សណ្ឋាគារឌឺហ្គ្រេតឌូក (The Great Duke) ភ្នំពេញ៕ | 2021-03-23T21:35:00+07:00 | rfa.org | https://www.rfa.org/khmer/news/health/a-cambodian-woman-died-of-covid-19-03232021103429.html |
d23699b6-887d-45fb-a9b2-45101639ccff | ក្រសួងធម្មការ ចេញសារាចរណែនាំ វាយគង ជួង រគាំង ទូងស្គរ តាមវត្តអារាម ដើម្បីទប់ស្កាត់ស្កាត់ការរាលដាលនៃជំងឺកូវីដ-១៩ | ភ្នំពេញ ៖ ក្រសួងធម្មការនិងសាសនាចេញសារាចរណែនាំស្តីពីការវាយគង ជួង រគាំង ទូងស្គរ តាមវត្តអារាមដើម្បីចូលរួមទប់ស្កាត់ការរីរាលដាលនៃជំងឺកូវីដ-១៩ក្នុងសហគមន៍នៃព្រឹត្តិការណ៍២០កុម្ភៈ។ យោងអនុសាសន៍ណែនាំដ៏ខ្ពង់ខ្ពស់របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា នៅថ្ងៃទី ២៣ ខែមីនា ឆ្នាំ២០១២១ វេលាម៉ោង ១០និង៤១នាទីព្រឹក ក្រសួងធម្មការ និងសាសនា សូមជម្រាបមក លោកប្រធានមន្ទីរធម្មការ និងសាសនារាជធានី-ខេត្ត ជ្រាបថា៖ ដោយសារស្ថានភាពនៃជំងឺកូវីដ -១៩ មានការរាតត្បាតក្នុងសហគមន៍កាន់តែធ្ងន់ធ្ងរឡើង សូមលោក ប្រធានមន្ទីរធម្មការ និងសាសនារាជធានី-ខេត្ត សហការជាមួយព្រះមេគណ ព្រះគ្រូអនុគណ ធ្វើការណែនាំទៅគ្រប់ វត្តអារាមទាំងអស់ នៅទូទាំងព្រះរាជាណាចក្រកម្ពុជា ឱ្យវាយគង ជួង តាំង ទូងស្គរ ព្រមៗគ្នាទាំងអស់ ជាសញ្ញាផ្សព្វផ្សាយ ព័ត៌មាន ដល់ប្រជាពលរដ្ឋ ពុទ្ធបរិស័ទ ឱ្យបង្កើនការប្រុងប្រយ័ត្ន ដោយអនុវត្តនូវវិធានការ “៣ការពារ” និង “៣ កុំ” របស់ប្រមុខរាជរដ្ឋាភិបាល និងតាមការណែនាំរបស់ក្រសួងសុខាភិបាល រហូតដល់ចប់ព្រឹត្តិការណ៍ ២០កុម្ភៈឱ្យបាន ០៥ដងក្នុង ០១ថ្ងៃ តាមពេលវេលាកំណត់ ដូចខាងក្រោម៖ លើកទី១ នៅម៉ោង៥:០០ នាទីព្រឹក លើកទី២ នៅម៉ោង១១ : ០០ នាទីព្រឹក លើកទី៣ នៅម៉ោង២:០០ នាទីរសៀល លើកទី៤ នៅម៉ោង ៥ : ០០ នាទីល្ងាច លើកទី៥ នៅម៉ោង ៨ : ០០ នាទីយប់ ទទួលបានសារាចរណែនាំនេះ សូម លោកប្រធានមន្ទីរធម្មការ និងសាសនារាជធានី -ខេត្ត ចូលរួមសហការនិងផ្សព្វផ្សាយដល់គ្រប់វត្តអារាមទូទាំងព្រះរាជាណាចក្រកម្ពុជា ដោយស្មារតីទទួលខុសត្រូវខ្ពស់៕ រក្សាសិទ្ធិដោយ៖បញ្ញាស័ក្តិ ព័ត៌មានលម្អិតសូមអានសារាចរណែនាំដូចខាងក្រោម ៖ | 2021-03-23T21:08:29+07:00 | cen.com.kh | https://cen.com.kh/archives/312691.html |
e4777ad0-572f-4b2d-a32c-4db6173cedfb | ការស្រាវជ្រាវថ្មីបង្ហាញថា អ្នកជំងឺកូវីដ-១៩បានបាត់បង់សមត្ថភាពស្តាប់សំឡេង | អ្នកវិទ្យាសាស្ត្រអង់គ្លេសប៉ាន់ប្រមាណថាជិត ១៥ ភាគរយនៃអ្នកដែលមានផ្ទុកវីរុសកូវីដ-៩ទទួលរងនូវការប៉ះទង្គិចខួរក្បាល ហើយជិត ៨ ភាគរយបានបាត់បង់សមត្ថភាពនៃការឮសំឡេង។ ក្រុមអ្នកស្រាវជ្រាវមកពីមជ្ឈមណ្ឌលស្រាវជ្រាវនៃសាកលវិទ្យាល័យ Manchester នៃចក្រភពអង់គ្លេស បានឱ្យដឹងថា អ្នកជំងឺ ៧,៦% ដែលឆ្លងមេរោគកូវីដ-១៩ មានបញ្ហាទៅលើការស្តាប់ ខណៈ ១៤,៨% ហ៊ឹងត្រចៀក និង ៧,២% ទទួលរងនូវការប៉ះទង្គិចក្រដាសត្រចៀក។ នេះបើយោងតាមទិន្នន័យចំនួន ២៤ ដែលបានសិក្សាពីការផ្សារភ្ជាប់គ្នារវាងជំងឺសរសៃឈាមនិងបញ្ហាសោតវិញ្ញាណ។ ការស្រាវជ្រាវពីក្រុមអ្នកវិទ្យសាស្ត្រដដែល បានសិក្សាទៅលើបុរសម្នាក់ អាយុ ៥៣ ឆ្នាំម្នាក់ដែលបានបញ្ជូនទៅមន្ទីរពេទ្យក្រោយតេស្តវិជ្ជមានកូវីដ-១៩ ហើយគាត់មានបញ្ហាត្រចៀកចាប់តាំងពីពេលនោះមក។ អ្នកជំងឺរូបនោះនិយាយថា ដំបូងគាត់ដូចជាឮសំឡេងខ្យល់ ហើយជួនកាលសំឡេងរំខានផ្សេងៗ និងក្រោយៗមកសំឡេងកាន់តែខ្សោយទៅ មិនអាចសម្គាល់បានថាជាសំឡេងអ្វី។ ទោះយ៉ាងណា សាស្ត្រាចារ្យ Kevin Munro ប្រធានមជ្ឈមណ្ឌលសោតទស្សន៍និងថ្លង់អះអាងថា បញ្ហានៃការស្តាប់អាចបណ្តាលមកពីជំងឺទៀតដទៃរួមមាន ជំងឺកញ្ជ្រិល ស្រឡទែន និងជំងឺរលាកស្រោមខួរក្បាល។ល។ ដែលជំងឺទាំងនេះអាចធ្វើឱ្យខូចកោសិកាសសៃប្រសាទនៅក្នុងត្រចៀកផ្នែកខាងក្នុងបាន។ ទន្ទឹមនឹងការឃើញថាអ្នកជំងឺជាច្រើនកំពុងរងផលប៉ះពាល់ពីបញ្ហាសោតញាណ ប៉ុន្តែអ្នកស្រាវជ្រាវមិនទាន់ដឹងថា ហេតុអ្វីបានជា COVID-19 អាចបង្កបញ្ហាទាំងនេះនៅឡើយទេ៕ ចុចអាន៖ ចុចអាន៖ | 2021-03-23T20:59:00+07:00 | kampucheathmey.com | https://www.kampucheathmey.com/global-news/87622 |
6c04744d-ba48-4dea-96ae-da432fd879d0 | អភិបាលខណ្ឌពោធិ៍សែនជ័យ នាំយកថវិកាសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្តិត ជូនគ្រួសារសពលោក ស្តើង ជា ដែលទទួលមរណភាពដោយជំងឺកូវីដ១៩ | លោក ហែម ដារិទ្ធ អភិបាលខណ្ឌពោធិ៍សែនជ័យ រួមជាមួយលោកអភិបាលរង មន្រ្តីរាជការសាលាខណ្ឌ និងលោកស្រី ចៅសង្កាត់កាកាបទី១ កាលពីល្ងាចថ្ងៃទី២២ ខែមីនា ឆ្នាំ២០២០១ បាននាំយកថវិការរបស់ សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តាមរយៈលោក ឃួង ស្រេង អភិបាលរាជធានីភ្នំពេញ ចំនួន៥លានរៀល សំភារៈមួយចំនួន ព្រមទាំងថវិការរបស់រដ្ឋបាលខណ្ឌ ១លាន និងសង្កាត់កាកាបទី១ ចំនួន២០ម៉ឺនរៀល អង្ករ១៥០គីឡូ និងសំភារៈមួយចំនួនទៀត ជូនដល់គ្រួសារលោក ស្តើង ជា អាយុ៧៥ឆ្នាំ ដែលបានទទួលមរណភាពដោយសារជំងឺ COVID-19 កាលពីរសៀលថ្ងៃទី២២ ខែមីនា ឆ្នាំ២០២១។ ក្នុងឱកាសនោះដែរ លោកអភិបាលខណ្ឌ បាននាំនូវការផ្តាំផ្ញើការចូលរួមរំលែកទុក្ខដ៏ក្រៀមក្រំជាទីបំផុតពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងលោក ឃួង ស្រេង អភិបាលរាជធានីភ្នំពេញជូនក្រុមគ្រួសារសព។ បុរសជនជាតិខ្មែរ ឈ្មោះ ឡៅ វណ្ណា មន្រ្តីនគរបាលនៅនាយកដ្ឋានអង្គរក្ស ក្រសួងមហាផ្ទៃ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) បុរសជនជាតិខ្មែរ ឈ្មោះ គឹម ឃីស៊ុន មន្រ្តីនគរបាលនៅនាយកដ្ឋានអក្សរសម្ងាត់ ក្រសួងមហាផ្ទៃ អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា វេជ្ជបណ្ឌិតចូលនិវត្តន៍ បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ៕ | 2021-03-23T20:11:00+07:00 | freshnewsasia.com | https://m.freshnewsasia.com/index.php/en/localnews/190581-2021-03-23-06-11-04.html |
018a1302-e70d-47b6-b275-80d1392b9380 | សម្ដេចតេជោ ប្រាប់ទូតសិង្ហបុរីថា ទោះកូវីដ១៩ ឲ្យនៅឆ្ងាយពីគ្នាក៏ដោយ តែត្រូវជំនះបញ្ហានេះ ដើម្បីបន្ដជំរុញទំនាក់ទំនងល្អ រវាងប្រទេសទាំងពីរ | ក្នុងជំនួបពិភាក្សាការងារជាមួយលោកស្រី ទាវ ឡាយចេង (Teo Lay Cheng) ឯកអគ្គរដ្ឋទូតថ្មីរបស់សិង្ហបុរីប្រចាំកម្ពុជា នាថ្ងៃទី២៣ ខែមីនា ឆ្នាំ២០២១ សម្ដេចតេជោបានថ្លែងថា ទំនាក់ទំនងរវាងកម្ពុជា-សិង្ហបុរី មានជាយូរលង់ណាស់មកហើយ ដែលចាប់ផ្ដើមតាំងពីប្រទេសសិង្ហបុរី ទទួលឯករាជ្យដោយបានភ្ជាប់ទំនាក់ទំនង ការទូតជាមួយកម្ពុជាតាំងពីពេលនោះមក។ សម្ដេចតេជោ មានប្រសាសន៍ថា «ជំងឺកូវីដ-១៩បានបំផ្លាញយើងគ្រប់គ្នា ដោយបានដាក់គម្លាតឲ្យយើង នៅឆ្ងាយពីគ្នាមិនតែប៉ុណ្ណោះទេ ថែមទាំងឲ្យយើងពាក់ម៉ាស នៅពេលសន្ទនាជាមួយគ្នា ទៅវិញ ទៅមក ទៀតផង ។ យើងត្រូវតែជំនះនូវបញ្ហានេះ គឺយើងត្រូវបន្តជំរុញទំនាក់ទំនងល្អ រវាងប្រទេសទាំងពីរ និងជំរុញការអនុវត្តរាល់កិច្ចព្រមព្រៀង និងអនុស្សារណៈទាំងឡាយ ដែលបានចុះហត្ថលេខាកន្លងមក និងបន្ថែមជាមួយនូវកិច្ចសហប្រតិបត្តិការ ផ្សេងៗជាច្រើនទៀត ស្របតាមសក្កានុពលដែល ប្រទេសយើងទាំងពីរមាន គឺយើងត្រូវខិតខំធ្វើទោះបីយើង ត្រូវអនុវត្តការងារនេះតាមគន្លង បែបថ្មីដូចសព្វថ្ងៃយ៉ាងណាក៏ដោយ»។ នាឱកាសនោះ លោកស្រី Teo Lay Cheng បានអបអរសាទរសម្ដេចតេជោ ដឹកនាំកម្ពុជាឆ្ពោះទៅរកការអភិវឌ្ឍ យ៉ាងឆាប់រហ័សធ្វើឲ្យកម្ពុជា មានកំណើនសេដ្ឋកិច្ចជាច្រើនឆ្នាំ។ រីឯការកាត់បន្ថយភាពក្រីក្រ ក៏មានល្បឿនលឿនគួរឲ្យកត់សម្គាល់។ លោកស្រីបន្ដថា កម្ពុជា-សិង្ហបុរី មានទំនាក់ទំនង និងកិច្ចសហប្រតិបត្តិការល្អ ក្នុងនោះ រួមទាំងវិស័យសេដ្ឋកិច្ច ពាណិជ្ជកម្ម វិនិយោគ បច្ចេកទេស និងវិស័យអភិវឌ្ឍន៍ធនធានមនុស្ស ។ ទោះជាយ៉ាងណាក៏ដោយលោកស្រី ក៏បានបញ្ជាក់ថា កម្ពុជា-សិង្ហបុរីនៅមានសក្ដានុពលច្រើនទៀត ៕ | 2021-03-23T19:57:00+07:00 | dap-news.com | https://dap-news.com/national/2021/03/23/129168/ |
bc14caa4-930b-475b-b4eb-06167e81199b | អំណោយរបស់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ប្រគល់ជូនគ្រួសារសព លោកស្រី អ៉ីន ម៉ានីតា ដែលស្លាប់ដោយសារជំងឺកូវីដ១៩ | លោក ឌី រ័ត្នខេមរុណ អភិបាលរងខណ្ឌមានជ័យ នៅព្រឹកថ្ងៃទី២៣ ខែមីនា ឆ្នាំ២០២១នេះ បាននាំយកថវិកាសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តាមរយៈលោក ឃួង ស្រេង អភិបាលរាជធានីភ្នំពេញ ប្រគលជូនគ្រួសារ នៃសពលោកស្រី អ៉ីន ម៉ានីតា ដែលបានទទួលមរណភាព ដោយសារជំងឺកូវីដ-១៩ ស្ថិតនៅភូមិមានជ័យ សង្កាត់ស្ទឹងមានជ័យ១ ខណ្ឌមានជ័យ។ ក្នុងឱកាសនោះ លោក ឌី រ័ត្នខេមរុណ បាននាំនូវការផ្តាំសាកសួរសុខទុក្ខ ពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តាមរយៈលោក ឃួង ស្រេង អភិបាលរាជធានីភ្នំពេញ និងបានសម្ដែងនូវសមាណទុក្ខដ៏ក្រៀមក្រំ សោកស្តាយ និងអាលោះអាល័យជាទីបំផុត និងសូមបួងសួងដល់ដួងវិញ្ញាណក្ខន្ធ របស់លោកស្រី អ៉ីន ម៉ានីតា បានសោយសុខក្នុងទីឋានសុគតិភព កុំបីឃ្លៀងឃ្លាតឡើយ។ លោក ឌី រ័ត្នខេមរុណ បានបន្តទៀតថា សូមកុំមានក្តីបារម្ភអំពីជីវភាពគ្រួសារ ក្នុងនោះ លោកអភិបាលរាជធានីភ្នំពេញ បានផ្តាំផ្ញើទៅលោក ពេជ្រ កែវមុនី អភិបាលខណ្ឌមានជ័យ ជួយពិនិត្យថែទាំ និងសម្រួលដល់ស្ថានភាពជីវភាពគ្រួសារសព ឲ្យបានសមរម្យផងដែរ។ អំណោយសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលនាំយកទៅប្រគល់ជូនគ្រួសារសព រួមមាន ថវិកា៥,០០០,០០០រៀល និងអង្ករ៤បាវ ស្មើ១០០គីឡូក្រាម ដើម្បីចូលរួមរំលែកទុក្ខដល់គ្រួសារសពយ៉ាងក្រៀមក្រំបំផុត។ បុរសជនជាតិខ្មែរ ឈ្មោះ ឡៅ វណ្ណា មន្រ្តីនគរបាលនៅនាយកដ្ឋានអង្គរក្ស ក្រសួងមហាផ្ទៃ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) បុរសជនជាតិខ្មែរ ឈ្មោះ គឹម ឃីស៊ុន មន្រ្តីនគរបាលនៅនាយកដ្ឋានអក្សរសម្ងាត់ ក្រសួងមហាផ្ទៃ អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា វេជ្ជបណ្ឌិតចូលនិវត្តន៍ បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ៕ | 2021-03-23T19:25:00+07:00 | freshnewsasia.com | https://m.freshnewsasia.com/index.php/en/localnews/190575-2021-03-23-05-25-00.html |
10e0e01c-1e67-4866-a0f0-b56cc9777157 | សម្ដេចពិជ័យសេនា ៖ វ៉ាក់សាំងការពារជំងឺកូវីដ១៩ ស៊ីណូហ្វាម ចំនួន៣០ម៉ឺនដូស នឹងមកដល់ប្រទេសកម្ពុជានៅយប់ថ្ងៃទី៣១ ខែមីនា | ភ្នំពេញ ៖ វ៉ាក់សាំងការពារជំងឺកូវីដ១៩ ស៊ីណូហ្វាម ដែលជាជំនួយបន្ថែមរបស់សាធារណៈរដ្ឋប្រជាមានិតចិន ចំនួន៣០ម៉ឺនដូស តាមរយៈក្រសួងការពារ ជាតិរបស់ចិន ប្រគល់ជូនក្រសួងការពារជាតិកម្ពុជា នឹងមកដល់ប្រទេសកម្ពុជានាពេលប៉ុន្មានថ្ងៃខាងមុខនេះ។ នេះបើតាមសម្ដេចពិជ័យសេនា ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ ថ្លែងនៅរសៀលថ្ងៃទី២៣ ខែមីនា ឆ្នាំ២០២១។ សម្ដេចពិជ័យសេនា ទៀ បាញ់ បានបញ្ជាក់យ៉ាងដូច្នេះថា «ខ្ញុំសូមបញ្ជាក់ថា វ៉ាក់សាំងស៊ីណូហ្វាមដែលជាជំនួយលើកទី២ របស់ចិន ចំនួន៣០ម៉ឺនដូស នឹងមកដល់ប្រទេសកម្ពុជាយើង នាពេលឆាប់ៗខាងមុខ នេះ ហើយវ៉ាក់សាំងនេះនឹងប្រគល់ជូនមកក្រសួងការពារ ជាតិ ដើម្បីដាក់ចូលក្នុងឃ្លាំង នឹងបន្ដចាក់ជូនកងទ័ព និងគ្រួសារកងទ័ព»។ សម្ដេចពិជ័យសេនា ទៀ បាញ់ បានថ្លែងបញ្ជាក់ថា នៅពេលវ៉ាក់សាំងស៊ីណូហ្វាម ដឹកមក ដល់អាកាសយានដ្ឋានអន្តរជាតិភ្នំពេញ សម្ដេចជាអ្នកអញ្ជើញទៅទទួលដោយផ្ទាល់ តំណាងសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ បើយោងតាមតាមលិខិតរបស់សម្ដេចពិជ័យសេនា ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ ផ្ញើទៅកាន់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានបង្ហាញឲ្យដឹងថា វ៉ាក់សាំងនេះ នឹងមកដល់អាកាសយានដ្ឋានអន្តរជាតិភ្នំពេញ នៃប្រទេសកម្ពុជា នាវេលាម៉ោង១៩៖០០នាទីយប់ថ្ងៃទី៣១ ខែមីនា ឆ្នាំ២០២១ខាងមុខនេះ៕ រក្សាសិទ្ធិដោយ៖បញ្ញាស័ក្តិ | 2021-03-23T19:23:24+07:00 | cen.com.kh | https://cen.com.kh/archives/312660.html |
23a761f5-1b43-48d3-a493-06fb2d5af479 | ឧបនាយករដ្ឋមន្រ្តី ហោ ណាំហុង ចូលរួមរំលែកទុក្ខ ចំពោះមរណភាព លោកវេជ្ជបណ្ឌិត ស្ដើង ជា ដែលស្លាប់ដោយជំងឺកូវីដ១៩ | ឧបនាយករដ្ឋមន្រ្តី ហោ ណាំហុង នៅថ្ងៃទី២៣ ខែមីនា ឆ្នាំ២០២១នេះ បានចូលរួមរំលែកទុក្ខ ចំពោះមរណភាព លោកវេជ្ជបណ្ឌិត ស្ដើង ជា ប្រធានគណៈកម្មការវេជ្ជសាស្ដ្រ និងវិទ្យាសាស្ដ្រកីឡា អមគណៈកម្មាធិការជាតិអូឡាំពិកកម្ពុជា និងជាទីប្រឹក្សាសហព័ន្ធកីឡាវាយសីកម្ពុជា ដែលបានស្លាប់ដោយជំងឺកូវីដ១៩។ តាមរយៈបណ្តាញព័ត៌មាន Fresh News លោកឧបនាយករដ្ឋមន្រ្តី បានថ្លែងថា៖ «ខ្ញុំសូមសម្ដែងនូវសេចក្ដីក្តុកក្ដួល និងសោកស្ដាយអាឡោះអាល័យយ៉ាងខ្លាំងចំពោះមរណភាព លោកវេជ្ជបណ្ឌិត ស្ដើង ជា ប្រធានគណៈកម្មការវេជ្ជសាស្ដ្រ និងវិទ្យាសាស្ដ្រកីឡា អមគណៈកម្មាធិការជាតិអូឡាំពិកកម្ពុជា និងជាទីប្រឹក្សាសហព័ន្ធកីឡាវាយសីកម្ពុជា ដែលបានទទួលមរណភាព កាលពីព្រឹកថ្ងៃចន្ទទី២២ ខែមីនា ឆ្នាំ២០២១ ដោយសារជំងឺកូវីដ-១៩ នៅមន្ទីរពេទ្យមិត្តភាពខ្មែរ-សូវៀត»។ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១៕ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ៕ | 2021-03-23T18:59:00+07:00 | freshnewsasia.com | https://m.freshnewsasia.com/index.php/en/localnews/190569-2021-03-23-04-59-39.html |
55f1ba42-36c5-47e6-888f-8c62384c283d | សម្ដេចតេជោ ឲ្យខិតខំបន្ថែមទៀត កាត់បន្ថយអត្រា ឈឺ-ស្លាប់ ដោយជំងឺរបេង ខណៈកម្ពុជាជំងឺនេះ ស្ថិតនៅលេខរៀងខ្ពស់ បើធៀបប្រទេសដទៃ | តាមរយៈសារលិខិត របស់សម្ដេចតេជោ ក្នុងឱកាសប្រារព្ធទិវាពិភពលោក កំចាត់មេរោគរបេង នៅថ្ងៃទី២៤ ខែមីនា ឆ្នាំ២០២១ បានឲ្យដឹងថា កម្ពុជាសម្រេចសមិទ្ធផល គួរជាទីមោទនៈ ក្នុងការប្រយុទ្ធនឹងជំងឺរបេង ក្នុងរយៈពេលប៉ុន្មានឆ្នាំកន្លងមកនេះ ខណៈកាលពី២០ឆ្នាំមុន កម្ពុជាស្ថិតក្នុងចំណោមប្រទេស មានអត្រាអ្នកកើតជំងឺ របេងខ្ពស់ជាងគេ ក្នុងពិភពលោក តែក្នុងរយៈពេលយ៉ាងខ្លីកម្ពុជា ក្លាយជាប្រទេសគំរូមួយសម្រាប់ពិភពលោក ចំពោះការងារ កំចាត់ជំងឺរបេងយ៉ាងសកម្ម និង ប្រកបដោយប្រសិទ្ធភាព។ សម្ដេចតេជោបន្ដថា លទ្ធផលដ៏គាប់ប្រសើរនេះ បានកើតចេញពីកិច្ចខិតខំប្រឹងប្រែងរួមគ្នា របស់ប្រជាជាតិកម្ពុជា ក្នុនោះរាជរដ្ឋាភិបាលបានពង្រីកសេវាពិនិត្យ និងព្យាបាលជំងឺរបេងតាមយុទ្ធសាស្ត្រដុតស៍ នៅគ្រប់មន្ទីរពេទ្យបង្អែក មណ្ឌលសុខភាព និងប៉ុស្តិ៍សុខភាពទាំងអស់ រួមទាំងថ្នាក់សហគមន៍ផងដែរ នៅទូទាំងប្រទេស ។ សម្ដេចតេជោមានប្រសាសន៍ថា សម្ដេចតេជោបន្ដថា រីឯអត្រាកើតមានជំងឺថ្មី (អាំងស៊ីដង់) បានធ្លាក់ចុះពី៥៧៩ករណី ក្នុងចំណោមប្រជាជន១០០ ០០០នាក់ នៅឆ្នាំ២០០០ មកដល់២៨៧ករណី ក្នុងចំណោមប្រជាជន ១០០ ០០០នាក់ នៅឆ្នាំ២០១៩ ដែលស្មើនឹង ៥០% ។ កម្ពុជាបានសម្រេចគោលដៅ អភិវឌ្ឍន៍សហស្សវត្សពាក់ព័ន្ធ នឹងអត្រាឈឺនឹងស្លាប់ដោយសារជំងឺ របេងនេះរួច ហើយនៅមុនកាលកំណត់៤ឆ្នាំ។ ជោគជ័យរបស់កម្ពុជា ក្នុងការកំចាត់ជំងឺរបេងគឺជាស្នាដៃមួយដែលមានប្រទេសក្នុងចំនួនតិចតួចប៉ុណ្ណោះ អាចសម្រេចបាន។ សម្ដេចតេជោបញ្ជាក់យ៉ាងដូច្នេះថា ៕ | 2021-03-23T18:57:00+07:00 | dap-news.com | https://dap-news.com/national/2021/03/23/129138/ |
1ca65b87-e62f-472e-9c1d-14c096186d3b | ស្នងការរាជធានីភ្នំពេញ ៖ កម្លាំងជាង ១ពាន់នាក់ ចូលរួមការពារសន្តិសុខនៅគ្រប់គោលដៅធ្វើចត្តាឡីស័ក និងគោលដៅមន្ទីរពេទ្យព្យាបាលជំងឺកូវីដ១៩ | ភ្នំពេញ ៖ លោកឧត្តមសេនីយ៍ឯក ស ថេត អគ្គស្នងការរងនគរបាលជាតិ និងជាស្នងការនគរបាលរាជធានីភ្នំពេញ បានបញ្ជាក់ថា ជុំវិញការងារបង្ការទប់ស្កាត់ជំងឺឆ្លងកូវីដ១៩ ស្នងការដ្ឋាននគរបាលរាជធានីភ្នំពេញ បានប្រើប្រាស់កម្លាំងបានប្រើប្រាស់កម្លាំងជាង ១ពាន់នាក់ ចូលរួមការពារសន្តិសុខ រក្សាសណ្តាប់ធ្នាប់នៅគ្រប់គោលដៅធ្វើចត្តាឡីស័ក និងគោលដៅមន្ទីរពេទ្យព្យាបាលជំងឺកូវីដ១៩ យ៉ាងម៉ឺងម៉ាត់ ដើម្បីទប់ស្កាត់អ្នកជំងឺ រឺអ្នកធ្វើចត្តាឡីស័ក ដែលមានបំណងរត់គេចវេសមិនអនុវត្តតាមវិធានរបស់ក្រសួងសុខាភិបាល។ ការបញ្ជាក់របស់ស្នងការនគរបាលរាជធានីភ្នំពេញ បានធ្វើឡើងក្នុងពិធីទទួល និងប្រគល់ម៉ាស់ចំនួន ៣០ម៉ឺនម៉ាស់ពីសប្បុរសជន នៅស្នងការដ្ឋាននគរបាលរាជធានីភ្នំពេញកាលពីព្រឹកថ្ងៃទី២៣ ខែមីនា ឆ្នាំ២០២១។ លោកឧត្តមសេនីយ៍ឯក ស ថេត បានបន្តថា បានប្រើប្រាស់កម្លាំងចេញល្បាតតាមរថយន្តចុះត្រួតពិនិត្យគោលដៅ ធ្វើចត្តាឡីស័កនិងគោលដៅព្យាបាលជំងឺកូវីដ១៩ និងបានចូលរួមសហការជាមួយអាជ្ញាធរមូលដ្ឋានបង្ការទប់ស្កាត់ និងបង្រ្កាបទីតាំងក្លឹបកម្សាន្ត ខារ៉ាអូខេ ហាងផឹកស៊ី មិនអនុវត្តតាមវិធានរបស់ក្រសួងសុខាភិបាល ចូលរួមចែកម៉ាស់ និងផ្សព្វផ្សាយជូនប្រជាពលរដ្ឋនៅតាមផ្លូវសាធារណៈ នៅតាមសហគមន៍ពីផលប៉ះពាល់ជំងឺឆ្លងកូវីដ១៩ ហើយឱ្យនាំគ្នាចូលរួមបង្ការទប់ស្កាត់ជំងឺឆ្លងកូវីដ១៩នេះ កុំឱ្យឆ្លងរាលដាលទៅចូលសហគមន៍ផ្សេងទៀត។ លោកស្នងការបានលើកឡើងថា អនុវត្តតាមបទបញ្ជារបស់រាជរដ្ឋាភិបាលកម្ពុជា និងវិធានរបស់ក្រសួងសុខាភិបាលកម្ពុជា កម្លាំងនគរបាលរាជធានីភ្នំពេញ ក្រោមការអនុវត្តតាមបទបញ្ជាផ្ទាល់ របស់នាយឧត្តមសេនីយ៍សន្តិបណ្ឌិត នេត សាវឿន អគ្គស្នងការនគរបាលជាតិ និងលោកឃួង ស្រេង អភិបាលរាជធានីភ្នំពេញ នៅក្នុងអង្គភាពតែងតែបានអនុវត្តតាមវិធាន របស់ក្រសួងសុខាភិបាលកម្ពុជាយ៉ាងខ្ជាប់ខ្ជួន៕ រក្សាសិទ្ធិដោយ ៖ ចេស្តារ | 2021-03-23T18:40:32+07:00 | cen.com.kh | https://cen.com.kh/archives/312643.html |
0463090b-dddc-4dbb-a4d5-81b136cbe065 | អភិបាលរាជធានីភ្នំពេញ ចុះពិនិត្យដំណើរការចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋអាយុ៦០ឆ្នាំឡើង និងណែនាំអនុវត្តឲ្យបានខ្ជាប់ខ្ជួនវិធានការ «៣ការពារ និង៣កុំ» | លោក ឃួង ស្រេង អភិបាលរាជធានីភ្នំពេញ នៅព្រឹកថ្ងៃទី២៣ ខែមីនា ឆ្នាំ២០២១នេះ បានចុះទៅពិនិត្យស្ថានភាពជាក់ស្តែង នៅទីតាំងចាក់សាំងការពារជំងឺកូវីដ-១៩ នៅមន្ទីរពេទ្យបង្អែករាជធានីភ្នំពេញ ខណៈដែលក្រុមការងារ និងក្រុមគ្រូពេទ្យកំពុងចាក់វ៉ាក់សាំង ការពារជំងឺកូវីដ-១៩ ជូនមនុស្សចាស់ដែលមានអាយុចាប់ពី៦០ឆ្នាំឡើង។ ថ្លែងក្នុងឱកាសនោះ លោក ឃួង ស្រេង បានណែនាំឲ្យប្រជាពលរដ្ឋទាំងអស់ ដែលបានចាក់វ៉ាក់សាំងការពារជំងឺកូវីដ-១៩រួចហើយ ត្រូវបន្តអនុវត្តនូវវិធានការការពារ របស់ក្រសួងសុខាភិបាល ពិសេសគឺអនុវត្តការ ៣កុំ និង៣ការពារ ដើម្បីចូលរួមទប់ស្កាត់ជំងឺកូវីដ-១៩ទាំងអស់គ្នា។ លោក ឃួង ស្រេង បានគូសបញ្ជាក់ទៀតថា ខណៈដែលប្រទេសកម្ពុជា បាននិងកំពុងរីករាលដាលនូវជំងឺកូវីដ-១៩ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានខិតខំរិះរកគ្រប់មធ្យោបាយដើម្បីរកវ៉ាក់សាំង មកចាក់ជូនប្រជាពលរដ្ឋថែមទៀត។ ពិតណាស់ថា ប្រជាពលរដ្ឋបានចាក់វ៉ាក់សាំងការពារជំងឺកូវីដ ក៏ពិតមែន ប៉ុន្តែត្រូវតែបន្តការពារខ្លួនឯងពីជំងឺនេះបន្តទៀត ពោលត្រូវអនុវត្តទៅតាមវិធានរបស់ ក្រសួងសុខាភិបាល ពិសេសគឺការអនុវត្ត៣កុំ និង៣ការពារ។ បើតាមលោក ឃួង ស្រេង យុទ្ធនាការ នៃការចាក់វ៉ាក់សាំងកូវីដ-១៩ សម្រាប់មនុស្ស ដែលមានអាយុ៦០ឆ្នាំឡើងនេះ ត្រូវធ្វើឡើងក្នុងរយៈពេល១៥ថ្ងៃ ដោយចាប់ផ្តើមយុទ្ធនាការ ចាប់ពីថ្ងៃទី២៣ ខែមីនានេះតទៅ ជាមួយទីតាំងចំនួន២០ ដែលរៀបចំឡើងដោយ រដ្ឋបាលរាជធានីភ្នំពេញ។ ជាមួយគ្នានេះ លោក ឃួង ស្រេង ក៏បានលើកឡើងថា ករណីប្រជាពលរដ្ឋដែលបាននិងកំពុងធ្វើចត្តាឡីស័ក ហើយមានបញ្ហាជីវភាពខ្វះខាត អាចធ្វើទំនាក់ទំនងមកអាជ្ញាធរមូលដ្ឋាន នោះអាជ្ញាធរនឹងចុះជួយឧបត្ថម្ភជាស្បៀងអាហារជូនភ្លាម។ គួរបញ្ជាក់ថា ក្រោយពីសួរសុខទុក្ខ និងផ្តាំផ្ញើប្រជាពលរដ្ឋដែលកំពុងចាក់វ៉ាក់សាំងកូវីដ-១៩ នៅមន្ទីរពេទ្យបង្អែករាជធានីភ្នំពេញ រួចហើយលោក ឃួង ស្រេង ក៏បានបន្តដឹកនាំមន្ត្រីបន្តចុះពិនិត្យស្ថានភាព និងសួរសុខទុក្ខប្រជាពលរដ្ឋ ដែលកំពុងចាក់វ៉ាក់សាំងនៅមណ្ឌលសុខភាពព្រែកឯង បន្តទៀតផងដែរ៕ | 2021-03-23T18:35:00+07:00 | freshnewsasia.com | https://m.freshnewsasia.com/index.php/en/localnews/190564-2021-03-23-04-35-27.html |
6d2da741-37bc-4f9b-ac69-7f0dd76a6210 | រកឃើញ អ្នកសង្ស័យ មានជំងឺកូវីដ១៩ ចំនួន ៤នាក់ នៅខណ្ឌដូនពេញ | យោងតាមហ្វេសប៊ុក រដ្ឋបាលខណ្ឌដូនពេញ បានឲ្យដឹងថា នៅព្រឹកថ្ងៃទី២៣ ខែមីនា ឆ្នាំ២០២១ វេលាម៉ោង ៩នាទី ក្រោមការបញ្ជាផ្ទាល់ពីលោក សុខ ពេញវុធ អភិបាលខណ្ឌដូនពេញ លោក ម៉ុក ច័ន្ទករុណា អភិបាលរង បានដឹកនាំគណៈបញ្ជាការ ឯកភាពរដ្ឋបាលខណ្ឌដូនពេញ សម្របសម្រួលជូនក្រុមគ្រូពេទ្យ ខាងមន្ទីរពេទ្យក្រុង ចុះយកអ្នកសង្ស័យដែលមានកូវីដចំនួន ៤នាក់ ( ស្រី ចំនួន២នាក់ កុមារ ចំនួន២នាក់ អាយុ២ឆ្នាំម្នាក់ និងអាយុ ៨ឆ្នាំម្នាក់ ) ដែលពាក់ព័ន្ធព្រឹត្តិការណ៍ ២០ កុម្ភៈ ផ្ទះលេខ៩៤E៤ មហាវិថីព្រះមុនីវង្ស សង្កាត់ផ្សារថ្មីទី២ ខណ្ឌដូនពេញទៅមន្ទីរសម្ភពក្រុង ។ សូមរំលឹកថា គិតត្រឹមព្រឹកថ្ងៃ២៣ មីនា កម្ពុជាមានអ្នកឆ្លងសរុបចំនួន១៧៨៨នាក់ ក្នុងនោះអ្នកជាសះស្បើយចំនួន ៩៩៩នាក់ អ្នកកំពុងព្យាបាលចំនួន ៧៨៣នាក់ និងមានអ្នកស្លាប់ចំនួន ៥នាក់ ៕ | 2021-03-23T18:28:00+07:00 | dap-news.com | https://dap-news.com/national/2021/03/23/129115/ |
21a14576-5955-47fd-a2fe-2a8d041f9aaa | បងស្រីរបស់តារាចម្រៀង វី ឌីណែត មានផ្ទៃពោះ៧ខែ ឆ្លងកូវីដ១៩ | ភ្នំពេញ ៖ ស្ត្រីម្នាក់មានផ្ទៃពោះ៧ខែដែលត្រូវបានឲ្យដឹងថា ជាបងស្រីបង្កើតរបស់តារាចម្រៀង វី ឌីណែត មានឈ្មោះថា វី ឌីណា បានឆ្លងជំងឺកូវីដ១៩។ នេះបើតាមការផ្សាយរបស់ផេកសិល្បករកម្ពុជា។ ស្រ្តីខាងលើ និងមនុស្ស៣នាក់ទៀតត្រូវបានរកឃើញឆ្លងកូវីដ១៩ ក្នុងហាងកែសម្ផស្សមួយកន្លែងឈ្មោះថា Master Care Cambodia មានទីតាំងនៅខណ្ឌបឹងកេងកង រាជធានីភ្នំពេញ នារសៀលថ្ងៃទី ២២ ខែមីនា ឆ្នាំ ២០២១ ។ បច្ចុប្បន្ន អ្នកជំងឺទាំង ៤ នាក់ ត្រូវបានដាក់ឲ្យសម្រាកព្យាបាលនៅសណ្ឋាគារ The Great Duke ។ សូមបញ្ជាក់ថា ម្តាយតារាចម្រៀងកញ្ញា វី ឌីណែត លោកស្រី ងួន សុផាន់នី អាយុ ៦២ ឆ្នាំ ដែលត្រូវជាភរិយាយលោក ហួរ ឡាវី បានទទួលមរណៈភាពនៅម៉ោងប្រមាណជា១១ និង៤៥នាទី នាថ្ងៃ១៩ មីនា ក្រោយឆ្លងជំងឺកូវីដ១៩ បន្ទាប់ពីកូនស្រី វី ឌីណែត ៕ | 2021-03-23T18:09:00+07:00 | dap-news.com | https://dap-news.com/national/2021/03/23/129069/ |
4c7460c6-ee6a-4b63-b6db-2aec06de376d | ក្រសួងសុខាភិបាល ប្រកាសពីកាតព្វកិច្ច ពាក់ម៉ាស និងរក្សាគម្លាត សុវត្ថិភាព អំឡុងពេល នៃការឆ្លងរាលដាល ជំងឺកូវីដ-១៩ ក្នុងសហគមន៍ | យោងតាមសេចក្ដីប្រកាសរបស់ ក្រសួងសុខាភិបាល កាលពីថ្ងៃទី២២ ខែមីនា ឆ្នាំ២០២១ បានឲ្យដឹងថា ប្រកាសនេះ កំណត់អំពីបុគ្គល ដែលមានកាតព្វកិច្ច ពាក់ម៉ាស និងរក្សាគម្លាតសុវត្ថិភាព និងទីកន្លែងដែលតម្រូវ ឲ្យមានការពាក់ម៉ាស និងការអនុវត្តវិធានការ រក្សាគម្លាតសុវត្ថិភាព ស្របតាមអនុក្រឹត្យ ស្តីពីវិធានការសុខាភិបាល ដើម្បីទប់ស្កាត់ការឆ្លងរាលដាល នៃជំងឺកូវីដ១៩ និងជំងឺឆ្លងកាចសាហាវ ប្រកបដោយគ្រោះថ្នាក់ធ្ងន់ធ្ងរ ផ្សេងទៀត៕ | 2021-03-23T17:58:00+07:00 | dap-news.com | https://dap-news.com/national/2021/03/23/129078/ |
84e8b2fc-25f3-4eee-920b-9724e1d257a3 | ក្រសួងសុខាភិបាល ចេញប្រកាសពីកាតព្វកិច្ចពាក់ម៉ាស និងរក្សាគម្លាតសុវត្ថិភាព ក្នុងអំឡុងពេលនៃការឆ្លងរាលដាលជំងឺកូវីដ១៩ ក្នុងសហគមន៍ (Video inside) | លោក ម៉ម ហ៊ុនហេង រដ្ឋមន្ត្រីក្រសួងសុខាភិបាល បានចេញប្រកាសថ្មីមួយ ស្តីពីកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ក្នុងអំឡុងពេលនៃការឆ្លងរាលដាលជំងឺកូវីដ១៩ ក្នុងសហគមន៍។ ប្រកាសដែលបណ្តាញព័ត៌មាន Fresh News ទទួលបាននៅថ្ងៃទី២៣ ខែមីនា ឆ្នាំ២០២១នេះបានបញ្ជាក់ថា ប្រកាសនេះ មានគោលបំណងកំណត់អំពីបុគ្គល ដែលមានកាតព្វកិច្ចពាក់ម៉ាស និងរក្សាគម្លាតសុវត្ថិភាព និងទីកន្លែងដែលតម្រូវឲ្យមានការពាក់ម៉ាស និងការអនុវត្តវិធានការរក្សាគម្លាតសុវត្ថិភាព ស្របតាមអនុក្រឹត្យស្តីពីវិធានការសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ ប្រកបដោយគ្រោះថ្នាក់ធ្ងន់ធ្ងរផ្សេងទៀត៕ | 2021-03-23T17:39:00+07:00 | freshnewsasia.com | https://m.freshnewsasia.com/index.php/en/localnews/190554-2021-03-23-03-39-04.html |
54565b38-aa41-4652-9197-3c0d88394b4f | ម្តាយរបស់តារាកំប្លែង ស្រីពីន ជាជនទី៥ ស្លាប់ដោយជំងឺកូវីដ១៩ | ភ្នំពេញ ៖ ក្រសួងសុខាភិបាលបានប្រកាសថា នាព្រឹកថ្ងៃទី២៣ ខែមីនា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ម្នាក់ទៀត នៅមន្ទីរពេទ្យរុស្ស៊ីដែលជាមនុស្សទី៥ បន្ទាប់ពីពេទ្យចូលនិវត្តន៍អាយុ៧៥ឆ្នាំបានស្លាប់កាលពីថ្ងៃ២២ មីនា ។ ស្រ្តីដែលស្លាប់នេះ មានអាយុជាង៦០ឆ្នាំ មានទីលំនៅក្នុងខណ្ឌមានជ័យ ត្រូវបានគេដឹងថា ជាម្តាយរបស់តារាកំប្លែងស្រី ឈ្មោះថា ស្រី ពីន ជាក្រុមកំប្លែងរបស់នាយក្រឹម ។ ស្រ្តីវ័យចំណាស់នេះ បានឆ្លងជំងឺកូវីដ១៩នាថ្ងៃ២០ មីនា ហើយក៏បានបញ្ជូនមកព្យាបាលនៅមន្ទីរពេទ្យ។ សូមបញ្ជាក់ថា គិតត្រឹមព្រឹកថ្ងៃ២៣ មីនា កម្ពុជាមានអ្នកឆ្លងសរុបចំនួន១៧៨៨ នាក់ អ្នកជាសះស្បើយចំនួន៩៩៩នាក់ អ្នកកំពុងព្យាបាលចំនួន៧៨៣នាក់ និងអ្នកស្លាប់ចំនួន៤នាក់ រាប់ទាំងស្រ្តីវ័យចំណាស់នេះគឺ៥នាក់ ៕ | 2021-03-23T17:34:00+07:00 | dap-news.com | https://dap-news.com/national/2021/03/23/129058/ |
e6e5180f-d9b8-445a-b637-4e4d4696d6db | TOP NEWS: ក្រសួងសុខាភិបាលប្រកាសផ្លូវការ៖ ករណីស្រ្តីជនជាតិខ្មែរម្នាក់ទៀត អាយុ៦២ឆ្នាំ បានស្លាប់ដោយសារជំងឺកូវីដ១៩ នៅមន្ទីរពេទ្យរុស្ស៉ី (Video inside) | ក្រសួងសុខាភិបាលបានចេញសេចក្តីប្រកាសផ្លូវការអំពី ស្រ្តីជនជាតិខ្មែរម្នាក់អាយុ៦២ឆ្នាំ រស់នៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ បានស្លាប់នៅមន្ទីរពេទ្យរុស្ស៉ី ដោយសារជំងឺកូវីដ១៩ នៅព្រឹកថ្ងៃទី២៣ ខែមីនា ឆ្នាំ២០២១នេះ ខណៈកំពុងសម្រាកព្យាបាលដែលនេះគឺករណីស្លាប់ទី៥ហើយ នៅក្នុងប្រទេសកម្ពុជា។ ក្រសួងសុខាភិបាល បានបញ្ជាក់ថា យោងតាមរបាយការណ៍ពីមន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្ត្រីជនជាតិខ្មែរអាយុ ៦២ឆ្នាំ មានអាសយដ្ឋាន នៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ បានស្លាប់បាត់បង់ជីវិតដោយសារជំងឺកូវីដ-១៩ នាថ្ងៃទី២៣ ខែមីនា ឆ្នាំ២០២១ វេលាម៉ោង ០៥:៤០នាទីព្រឹក។ បើតាមក្រសួងសុខាភិបាល, នៅថ្ងៃទី២០ ខែមីនា ឆ្នាំ២០២១ ស្ត្រីខាងលើនេះ ដោយមានអាការៈហត់ បានចូលសម្រាកពេទ្យនៅមន្ទីរពេទ្យមិត្តភាព ខ្មែរ-សូវៀត បន្ទាប់មក បានរកឃើញថាមានវិជ្ជមានវីរុសកូវីដ-១៩ នៅព្រឹកថ្ងៃទី២១ ខែមីនា ឆ្នាំ២០២១។ ការពិនិត្យសុខភាព និងការថតសួត បានបង្ហាញថា គាត់មានរលាកសួតទាំងសងខាងធ្ងន់ធ្ងរខ្លាំង និងខ្សោយសួតខ្លាំង (ដោយមានអាការហត់ ២-៣ ថ្ងៃ មុនចូលមកមន្ទីរពេទ្យនេះ ព្រមទាំងមានជំងឺធាត់កម្រិត១ផងដែរ) ហើយក្រុមគ្រូពេទ្យក្រៅពីផ្តល់ការព្យាបាលតាមបច្ចេកទេស ក៏បានប្រើប្រាស់ម៉ាស៊ីនជំនួយការដកដង្ហើមបន្ថែម នៅថ្ងៃទី២១ ខែមីនា ឆ្នាំ២០២១ ព្រមទាំងបានប្រើប្រាស់ម៉ាស៊ីនជំនួយផ្លូវដង្ហើម តែសួតគាត់កាន់តែខ្សោយទៅៗ ជាអកុសល មិនអាចជួយសង្គ្រោះបាន ហើយគាត់ក៏បានធ្វើមរណៈកាលនៅថ្ងៃទី២៣ ខែ មីនា ឆ្នាំ២០២១ ទៅ។ ការសន្និដ្ឋានរបស់ក្រុមគ្រូពេទ្យ៖ ស្ត្រីវ័យ ៦២ឆ្នាំខាងលើនេះ គឺបានស្លាប់បាត់បង់ជីវិត ដោយសារជំងឺកូវីដ-១៩ វៃលុក លឿន ធ្វើឱ្យរលាកសួតទាំងសងខាងធ្ងន់ធ្ងរ ខ្សោយសួតខ្លាំងពេក។ ក្រសួងសុខាភិបាល ក៏បានចូលរួមចំណែកសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុត ជាមួយក្រុមគ្រួសារសព។ | 2021-03-23T17:27:00+07:00 | freshnewsasia.com | https://m.freshnewsasia.com/index.php/en/localnews/190553-2021-03-23-03-27-13.html |
ed44bb0e-cab3-4811-bc1e-a483362e3fef | BREAKING: សហរដ្ឋអាមេរិក៖ មនុស្ស ៤.៥៧ម៉ឺននាក់ទៀតឆ្លងកូវីដ-១៩ និងអ្នកជំងឺ ៦៣៦នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤៥,៧៤៨នាក់ទៀតបានឆ្លងជំងឺ COVID-19 ខណៈអ្នកជំងឺ ៦៣៦នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី២៣ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,៥៧៦,៩៦២ករណី ក្នុងនោះមានអ្នកស្លាប់សរុបចំនួន ៥៥៥,៩៤៥នាក់ និងជាសះស្បើយឡើងសរុប ២២,៨៤៦,០០៣នាក់។ គួរបញ្ជាក់ថា នៅដើមសប្តាហ៍នេះ សហរដ្ឋអាមេរិកបានបញ្ចប់ការធ្វើតេស្ត វ៉ាក់សាំង AstraZeneca របស់អង់គ្លេសហើយ ដោយវាបានបង្ហាញប្រសិទ្ធភាព ៧៩% ប្រឆាំងនឹង COVID-19។ AstraZeneca កំពុងស្មើសុំទីភ្នាក់ងារត្រួតពិនិត្យ សុវត្ថិភាពឱសថ និងចំណីអាហារអាមេរិក (FDA) អនុម័តឲ្យប្រើវ៉ាក់សាំងរបស់ខ្លួនក្នុងករណីបន្ទាន់។ សហរដ្ឋអាមេរិកបានប្តេជ្ញា ចាក់វ៉ាក់សាំងដល់មនុស្សពេញវ័យទាំងអស់ជាង ២៥៨លាននាក់ នៅទូទាំងប្រទេស នៅត្រឹមដំណាច់ខែឧសភាខាងមុខនេះ៕ | 2021-03-23T17:15:00+07:00 | freshnewsasia.com | https://m.freshnewsasia.com/index.php/en/internationalnews/190552-2021-03-23-03-15-39.html |
4be62314-6508-4502-ab87-0e5528229591 | សម្ដេចក្រឡាហោម ណែនាំដល់ថ្នាក់ដឹកនាំ និងមន្ដ្រីក្រសួងមហាផ្ទៃ ពង្រឹងការអនុវត្ដវិធានការបង្ការទប់ស្កាត់ ការឆ្លងរាលដាលនៃជំងឺកូវីដ-១៩ | ភ្នំពេញ ៖ សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ នៅថ្ងៃទី២៣ ខែមីនា ឆ្នាំ២០២១នេះ បានចេញសេចក្ដីណែនាំ ស្ដីពី ការពង្រឹងការ អនុវត្ដវិធានការនានា ដើម្បីបង្ការទប់ស្កាត់ ការឆ្លងរាលដាលនៃជំងឺកូវីដ-១៩ ក្នុងព្រឹត្ដិការណ៍សហគមន៍ ២០កុម្ភៈ ដល់ថ្នាក់ដឹកនាំ មន្ដ្រីនគរបាលជាតិ មន្ដ្រីរាជការស៊ីវិល និងមន្ដ្រីពន្ធនាគារនៃក្រសួងមហាផ្ទៃ៕ រក្សាសិទ្ធិដោយ៖បញ្ញាស័ក្តិ | 2021-03-23T17:02:00+07:00 | cen.com.kh | https://cen.com.kh/archives/312586.html |
5c4ff1d3-8ea0-46b0-9e19-3f74e685e117 | TOP NEWS: ពលរដ្ឋខ្មែរម្នាក់ទៀត អាយុ៦២ឆ្នាំ បានស្លាប់ដោយសារជំងឺកូវីដ១៩ នៅមន្ទីរពេទ្យរុស្ស៉ី ដែលជាករណីស្លាប់ទី៥ នៅកម្ពុជា | ស្រ្តីម្នាក់អាយុ៦២ឆ្នាំ រស់នៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ បានស្លាប់នៅមន្ទីរពេទ្យរុស្ស៉ី ដោយសារជំងឺកូវីដ១៩ នៅព្រឹកថ្ងៃទី២៣ ខែមីនា ឆ្នាំ២០២១នេះ ខណៈកំពុងសម្រាកព្យាបាលដែលនេះគឺករណីស្លាប់ទី៥ហើយ នៅក្នុងប្រទេសកម្ពុជា។ នេះបើតាមមន្រ្តីជាន់ខ្ពស់ក្រសួងសុខាភិបាល បញ្ជាក់ប្រាប់បណ្តាញព័ត៌មាន Fresh News។ អ្នកជំងឺដែលបានបាត់បង់ជីវិតនេះមានឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយរបស់ស្រីពីនតារាកំប្លែងក្រុមនាយក្រឹម) រស់នៅក្រោយផ្សារសឡា ភូមិមានជ័យ ខណ្ឌមានជ័យ រាជធានីភ្នំពេញ ដែលត្រូវបានរកឃើញមានផ្ទុកជំងឺកូវីដ១៩ កាលពីថ្ងៃទី២០ ខែមីនា ឆ្នាំ២០២១ ហើយត្រូវបានបញ្ជូនទៅសម្រាកព្យាបាលនៅមន្ទីរពេទ្យមិត្តភាពខ្មែរសូវៀត។ ក្រសួងសុខាភិបាល នឹងចេញសេចក្តីជូនដំណឹងនៅពេលបន្ទាប់។ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១៕ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ៕ | 2021-03-23T16:57:00+07:00 | freshnewsasia.com | https://m.freshnewsasia.com/index.php/en/localnews/190550-2021-03-23-02-57-29.html |
66266a24-3c25-46bf-afaf-83aadc3d4e54 | កម្ពុជា មានអ្នកឆ្លងជំងឺកូវីដ១៩ថ្មី ចំនួន៣៥នាក់ និងអ្នកជាសះស្បើយ ចំនួន៣២នាក់ | ភ្នំពេញ ៖ ក្រសួងសុខាភិបាលបានប្រកាសថា នាព្រឹកថ្ងៃទី២៣ ខែមីនា ឆ្នាំ២០២១នេះ កម្ពុជាមានអ្នកឆ្លងជំងឺកូវីដ១៩ថ្មីចំនួន៣៥នាក់ទៀត និងមានករណីជាសះស្បើយចំនួន៣២នាក់ ។ ក្នុងនោះជាករណីឆ្លងក្នុងព្រឹត្តិការណ៍សហគមន៍២០កុម្ភៈចំនួន ៣៣នាក់ និងអ្នកដំណើរពីបរទេសចំនួន២នាក់។ សូមបញ្ជាក់ថា គិតត្រឹមព្រឹកថ្ងៃ២៣ មីនា កម្ពុជាមានអ្នកឆ្លងសរុបចំនួន១៧៨៨ នាក់ អ្នកជាសះស្បើយចំនួន៩៩៩នាក់ អ្នកកំពុងព្យាបាលចំនួន៧៨៣នាក់ និងអ្នកស្លាប់ចំនួន៤នាក់៕ | 2021-03-23T16:45:00+07:00 | dap-news.com | https://dap-news.com/national/2021/03/23/129025/ |
f5376a48-ddf7-4805-b783-5266bd352e88 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ចំនួន៣៥នាក់ ខណៈអ្នកជំងឺចំនួន៣២នាក់ជាសះស្បើយ | ក្រសួងសុខាភិបាល នៅព្រឹកថ្ងៃទី២៣ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់ ចំនួន៣៥នាក់ ក្នុងនោះករណីឆ្លងក្នុងសហគមន៍ «ព្រឹត្តិការណ៍២០កុម្ភៈ» ចំនួន៣៣នាក់ និង២នាក់ជាករណីនាំចូល ខណៈអ្នកជំងឺចំនួន៣២នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ អ្នកឆ្លងកូវីដ១៩ ទាំង៣៥នាក់នោះ មាន២នាក់ជាបុរសជនជាតិឥណ្ឌូនេស៊ី ធ្វើដំណើរមកពីប្រទេសឥណ្ឌូនេស៊ី មកដល់កម្ពុជា នៅថ្ងៃទី២១ ខែមីនា ឆ្នាំ២០២១ និង៣៣នាក់ផ្សេងទៀត ជាករណីឆ្លងក្នុង «សហគមន៍២០កុម្ភៈ» ដែលរួមមាន៖ ជនជាតិចិនចំនួន១០នាក់, ជនជាតិខ្មែរ២២នាក់ និងជនជាតិវៀតណាមម្នាក់ ដែលរកឃើញនៅរាជធានីភ្នំពេញ ខេត្តសៀរាប និងខេត្តព្រះសីហនុ។ ចំណែកអ្នកជាសះស្បើយទាំង៣២នាក់វិញ គឺមានម្នាក់ជាបុរសជនជាតិលីប៊ី អាយុ៥០ឆ្នាំ ដែលធ្វើដំណើរពីប្រទេសលីប៊ី មកដល់កម្ពុជា នៅថ្ងៃទី០៧ ខែមីនា ឆ្នាំ២០២១ និង៣១នាក់ ជាអ្នកឆ្លងក្នុងព្រឹត្តិការណ៍ «សហគមន៍២០កុម្ភៈ» ដោយទទួលបានលទ្ធផលអវិជ្ជមាន២ដង និងត្រូវបានអនុញ្ញាតឲ្យចេញពីមន្ទីរពេទ្យ។ សូមជម្រាបថា គិតត្រឹមម៉ោង ៧៖០០នាទីព្រឹកថ្ងៃទី២៣ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៧៨៨នាក់ ក្នុងនោះអ្នកជាសះស្បើយចំនួន ៩៩៩នាក់, អ្នកកំពុងសម្រាកព្យាបាលជំងឺ ចំនួន ៧៨៣នាក់, ស្លាប់ចំនួន៤នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-23T16:44:00+07:00 | freshnewsasia.com | https://m.freshnewsasia.com/index.php/en/localnews/190548-2021-03-23-02-44-22.html |
b98f0bc6-779d-4f2f-8a31-a4b549bc6ce7 | មន្ត្រីយោធាម្នាក់ទៀតហើយ ! ចាក់វ៉ាក់សាំងលើកទី២រួចរាល់ ឆ្លងជំងឺកូវីដ | យោធិនមួយរូប ឈ្មោះ សំ វិជ្ជា មានជាជំនួយការការិយាល័យបុគ្គលិក នៃអគ្គលេខាធិការដ្ឋាន ក្រសួងការពារជាតិ បានឆ្លងជំងឺកូវីដ-១៩ ទោះបីជាបានមកចាក់វ៉ាក់សាំងការពារជំងឺ កូវីដ-១៩ លើកទី២រួចរាល់ហើយក្តី៕ យោងតាមលិខិតរបស់កងទ័ពជើងទឹក មូលដ្ឋាសមុទ្រ នៅថ្ងៃទី២៣ ខែមីនា ឆ្នាំ២០២១ នេះ បានបញ្ជាក់ថា យោធិនឈ្មោះ សំ វិជ្ជា បានមកចាក់វ៉ាក់សាំង ការពារជំងឺ កូវីដ-១៩ ចំនួន២លើក នៅគិលានដ្ឋាន មូលដ្ឋានសមុទ្រ ដោយលើកទី១ នៅថ្ងៃទី២៥ ខែកុម្ភៈ ឆ្នាំ២០២១ និង លើកទី២ ថ្ងៃទី១២ ខែមីនា ឆ្នាំ២០២១ ។ បច្ចុប្បន្ន យោធិនរូបនេះ កំពុងសម្រាកព្យាបាលនៅសណ្ឋាគារមួយកន្លែង ឈ្មោះ សាកាណា ស្ថិតនៅសង្កាត់លេខ៣ ក្រុងព្រះសីហនុ ខេត្តព្រះសីហនុ ។ ករណីខាងលើនេះ មូលដ្ឋានសមុទ្រ បានត្រួតពិនិត្យ និងស្រាវជ្រាវ រកអ្នកប៉ះពាល់ចំនួន៥នាក់ ដែលបច្ចុប្បន្ន អ្នកទាំង៥ ត្រូវបានបញ្ជូនទៅមន្ទីរពេទ្យបង្អែកខេត្តព្រះសីហនុ ដើម្បីយកសំណាកធ្វើតេស្ត រកមេរោគ កូវីដ-១៩ ៕ | 2021-03-23T16:23:14+07:00 | kbnnews.com | https://kbn.news/archives/213036 |
b2d9e7e9-089a-405d-bc39-2e3bea89a466 | អ្នកនាំពាក្យក្រសួងសុខាភិបាល ច្រានចោលព័ត៌មានថា អ្នកស្លាប់ដោយជំងឺកូវីដ១៩ មកពីចាក់វ៉ាក់សាំងរបស់ចិន | ជាមួយគ្នានេះ លោកស្រីបានស្នើឲ្យអាជ្ញាធរមានសមត្ថកិច្ច ចាត់វិធានការតាមផ្លូវច្បាប់ ទៅលើអ្នកផ្សាយព័ត៌មានមិនពិត បំផ្លើសទាំងស្រុងនេះផង ។ សូមបញ្ជាក់ថា គិតមកដល់ថ្ងៃ២២មីនា កម្ពុជាមានពលរដ្ឋស្លាប់ ដោយសារជំងឺកូវីដ១៩ ចំនួន៤នាក់ហើយ ដោយ២នាក់ ជាមន្រ្តីប៉ូលិសនៅក្រសួងមហាផ្ទៃ និងស្ត្រីម្នាក់ជាម្តាយតារាចម្រៀង វី ឌីណែត អាយុ៦២ឆ្នាំ ព្រមទាំងលើកនេះ ជាមន្រ្តីពេទ្យចូលនិវត្តន៍៕ | 2021-03-23T15:54:00+07:00 | dap-news.com | https://dap-news.com/national/2021/03/23/128998/ |
9e9f6dde-4449-449c-97fa-d4388a345d0e | ឆន សុវណ្ណរាជ អវិជ្ជមានកូវីដ១៩ ក្រោយធ្វើតេស្តលើកទី៣ | តាមរយៈបណ្តាញ ទំនាក់ទំនងសង្គមហ្វេសប៊ុក នាព្រឹកថ្ងៃ២៣ មីនា នេះ លោក ឆន សុវណ្ណរាជ បានឲ្យដឹងថា បន្ទាប់ពីធ្វើតេស្តអវិជ្ជមាន (Negative)រកជំងឺកូវីដចំនួន៣ដង រួចរាល់បញ្ជាក់ថា ខ្លួនមិនបានឆ្លងកូវីដ១៩នោះទេ ហើយក៏បានធ្វើចត្តាឡីស័ក្តគ្រប់ ចំនួន១៤ថ្ងៃរួចរាល់ដែរ តាមការណែនាំ របស់ក្រសួងសុខាភិបាល ។ លោកថា សុខភាពខ្លួនពេលនេះ គឺធម្មតាមិនមានបញ្ហាអ្វី គួរឲ្យកត់សំគាល់នោះទេ ។ តែលោកថា យ៉ាងណាក៏ដោយទោះបីពេលនេះ បានរួចផុតការធ្វើចត្តាឡីស័ក្តហើយក្តី ក៏មិនទាន់ចេញពីផ្ទះទៅក្រៅនោះដែរ ព្រោះបើមិនចាំបាច់នៅផ្ទះ គឺសុវត្ថិភាពបំផុត ៕ | 2021-03-23T15:49:00+07:00 | dap-news.com | https://dap-news.com/national/2021/03/23/128989/ |
a005f48f-e4cb-4fbe-92cb-81d2bbb033ed | អ្នកនាំពាក្យក្រសួងអប់រំ ផ្ញើសារ៥ចំណុចជូនគ្រប់ភាគីពាក់ព័ន្ធ ជាពិសេសមាតាបិតា និងសិស្សានុសិស្ស ក្នុងបរិបទនៃការរីករាលដាលជំងឺកូវីដ១៩ ក្នុងសហគមន៍ | ដោយសារការផ្ទុះឡើងនៃការរីករាលដាលនៃជំងឺកូវីដ១៩ ក្នុងសហគមន៍ ទើបក្រសួងអប់រំ យុវជន និងកីឡា បានផ្អាកដំណើរការគ្រឹះស្ថានសិក្សាសាធារណៈ និងឯកជន គ្រប់កម្រិតជាបណ្តោះអាសន្ន នៅទូទាំងប្រទេស ចាប់ពីថ្ងៃ២០ ខែមីនា ឆ្នាំ២០២១ រហូតដល់មានការជូនដំណឹងជាថ្មី។ ក្រសួងអប់រំ យុវជន និងកីឡាសូមគោរពថ្លែងអំណរគុណ និងសូមអំពាវនាវមាតាបិតា មេត្តាបន្តជួយដំណើរការរៀនសូត្រតាមអនឡាញ ការអាន និងគ្រប់ទម្រង់នៃការអប់រំតាមគន្លងថ្មីនៃវិស័យអប់រំ។ ជាក់ស្តែង មាតាបិតាគួរចំណាយពេលនៅផ្ទះក្បែរកូន ដើម្បីអានឲ្យកូនស្តាប់ និងឲ្យកូនអានឲ្យស្តាប់វិញ ដោយជ្រើសរើសសៀវភៅអាន ឬខ្លឹមសារឌីជីថលដែលកូនចូលចិត្តអាន បន្ថែមពីសៀវភៅមេរៀនជាដើម។ សូមមាតាបិតាឲ្យកូននៅផ្ទះរៀនសូត្រ កម្សាន្ត គូររូប ហាត់ប្រាណ ធ្វើកិច្ចការផ្ទះទៅតាមលទ្ធភាព តែសូមកុំឲ្យកូនចេញទៅក្រៅផ្ទះធ្វើកិច្ចការផ្សេងដែលមិនចាំបាច់។ សូមប្អូនៗសិស្សានុសិស្សញាំឲ្យគ្រប់ គេងឲ្យគ្រាន់។ ខ្ញុំសូមឲ្យយើងទាំងអស់គ្នា បន្តមានចិត្តអាណិតខ្លួនឯង និងអាណិតគ្រូពេទ្យដោយគិតថា គឺបន្តមានគុណជាតិសម្រាប់បន្តចូលរួមប្រតិបត្តិ ដើម្បីរក្សាសុខភាពនិងជីវិត។ ញ៉ាំងកាយ វាចាឲ្យបរិសុទ្ធ (ក្នុងការស្តាប់ និង អនុវត្តវិធានការសុវត្ថិភាពសុខភាពមានជាធរមាន) ញ៉ាំងចិត្តឲ្យស្ងប់ (ទោះមាន រឺគ្មានផ្ទុកកូវីដ-១៩) នាំឲ្យស្គាល់ខុសត្រូវ, ឲ្យស្គាល់ការណ៍ពិត។ ក្រសួងអប់រំ យុវជន និងកីឡា សូមគោរពថ្លែងអំណរគុណ និងសូមអំពាវនាវបុគ្គលិកអប់រំ គណៈគ្រប់គ្រងគ្រឹះស្ថានសិក្សា លោកគ្រូ អ្នកគ្រូ និងគ្រប់ភាគីពាក់ព័ន្ធ សូមបន្តអនុវត្តវិធានការរបស់រាជរដ្ឋាភិបាល និងតាមការណែនាំរបស់ក្រសួងសុខាភិបាល ឱ្យបានខ្ជាប់ខ្ជួនបំផុត។ មជ្ឈមណ្ឌលសិក្សាតាមរយ:អេឡិចត្រូនិច elearning.moeys.gov.kh បណ្តាញ Youtube ផ្លូវការ youtube.com/moeyscambodia ហ្វេសប៊ុកផ្លូវការ facebook.com/moeys.gov.kh ការអប់រំកុមារតូច youtube.com/eccdcambodia * ប៉ុស្តិ៍ទូរទស្សន៍អប់រំថ្មី "ទទក២" របស់ក្រសួងព័ត៌មាន * Appក្រសួងប្រៃសណីយ៍និងទូរគមនាគមន៍ * Appសហភាពសហព័ន្ធយុវជនកម្ពុជា * Appវិស័យឯកជននានា កិច្ចសហការរវាងក្រសួងអប់រំ យុវជន និងកីឡា ជាមួយក្រសួងស្ថាប័នពាក់ព័ន្ធ រួមទាំងវិស័យឯកជន ដើរតួនាទីសំខាន់មួយ ក្នុងការលើកកម្ពស់ការផ្តល់សេវាសិក្សាពីចម្ងាយ ដែលក្រសួងអប់រំ យុវជន និងកីឡា បង្វែបញ្ហាប្រឈមដោយសារកូវីដ-១៩ ឲ្យក្លាយជាឱកាសពង្រឹងការអប់រំបែបឌីជីថល ដូចមានចែងក្នុងផែនការយុទ្ធសាស្រ្តវិស័យអប់រំឆ្នាំ២០១៩-២០២៣៕ | 2021-03-23T15:31:00+07:00 | freshnewsasia.com | https://m.freshnewsasia.com/index.php/en/localnews/190539-2021-03-23-01-31-49.html |
9eaaee98-fe40-4109-9165-e8710b9ee686 | សូមកុំមើលស្រាលឲ្យសោះ ! មកទល់ពេលនេះ វីរុសកូវីដ១៩ បានឆក់យកជីវិតពលរដ្ឋខ្មែរអស់ ៥ នាក់ហើយ | ចាប់តាំងពីផ្ទុះព្រឹត្តិការណ៍សហគមន៍ ២០ កុម្ភៈ មក ឃើញថាមានប្រជាពលរដ្ឋខ្មែរ និងបរទេសជាច្រើន បានឆ្លងកូវីដ១៩ ជាបន្តបន្ទាប់ ដែលគិតត្រឹមម៉ោង ៧៖០០នាទី ព្រឹកថ្ងៃទី២៣ ខែមីនា ឆ្នាំ២០២១ នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៧៨៨ នាក់។ ទន្ទឹមនឹងការកើនឡើងនៃចំនួនអ្នកឆ្លងដ៏គំហុកបែបនេះ គឺមកទល់ពលនេះ ជំងឺកូវីដ១៩ដ៏កាចសាហាវនេះ បានឆក់យកជីវិតប្រជាជនខ្មែរអស់ចំនួន ៥ នាក់ ហើយ។ ក្នុងនោះជនរងគ្រោះស្លាប់ដោយសារកូវីដ១៩ មានដូចខាងក្រោម៖ | 2021-03-23T15:15:36+07:00 | cen.com.kh | https://cen.com.kh/archives/312535.html |
7a7e2a85-4f15-4717-a984-fedebc16d45a | ស្វែងយល់អំពី ជំងឺដុំសាច់របស់ស្រោមខួរក្បាល! | ដុំសាច់នេះ គឺវាបានកើតឡើងពីស្រោមខួរក្បាលរបស់យើង ហើយគេសង្កេតឃើញថា វាកើតលើស្ត្រីច្រើនជាងបុរស។ ក) តើជំងឺនេះមានរោគសញ្ញាអ្វីខ្លះ? – ការរីកលូតលាស់របស់ដុំសាច់នេះមានសភាពយឺតយ៉ាវ ដូច្នេះរោគសញ្ញារបស់វាអាស្រ័យទៅតាមទំហំ និង ទីកន្លែងរបស់វា ។ – រោគសញ្ញាដែលជួបប្រទះញឹកញាប់ដូចជា៖ • ឈឺក្បាល • ប្រកាច់ • មើលពុំច្បាស់ • ភាពខ្សោយអវយវៈ • និងប្រសិនបើដុំសាច់នោះធំខ្លាំងអាចបណ្តាលឲ្យសន្លប់បាត់ស្មារតី។ ខ) មូលហេតុ៖ រហូតមកដល់បច្ចុប្បន្ននេះ នៅពុំទាន់មានការសិក្សាស្រាវជ្រាវគ្រប់គ្រាន់ ដែលបញ្ជាក់ពីមូលហេតុច្បាស់លាស់របស់ជំងឺនេះនៅឡើយទេ។ គ) តើមានមធ្យោបាយអ្វីដែលអាចឲ្យយើងដឹងថា មានដុំសាច់ប្រភេទនេះ? – កាថតដោយម៉ាស៊ីន CT Scan ឬ MRI អាចឲ្យយើងធ្វើរោគវិនិច្ឆ័យបាន។ ឃ) ការព្យាបាល៖ – ការវះកាត់ជាមធ្យោបាយ និងជាជម្រើសដំបូងបំផុត ដើម្បីព្យាបាល ដុំសាច់ប្រភេទនេះ ហើយប្រសិនបើការវះកាត់នោះពុំអាចយក ដុំសាច់នោះចេញអស់ យើងត្រូវបន្តការព្យាបាលដោយបាញ់កាំរស្មី (Radiation therapy)។ លើសពីនេះទៅទៀត ប្រសិនបើដុំសាច់នេះតូច ហើយស្ថិតនៅទីកន្លែងដែលលំបាក និងគ្រោះថ្នាក់បំផុត គេអាចធ្វើការព្យាបាលដោយ Radiosurgery ។ «ដោយសារតែភាពស្មុគស្មាញនៃរោគវិនិច្ឆ័យ និងការកំណត់វិធីសាស្ត្រនៃការព្យាបាល ប្រសិនបើលោកអ្នកមានអាការៈ និងរោគសញ្ញាដូចបានជម្រាបជូនខាងលើ សូមមេត្តាអញ្ជើញមកជួបពិគ្រោះជាមួយវេជ្ជបណ្ឌិតឯកទេសជំនាញនៅមន្ទីរពេទ្យកាល់ម៉ែត ដើម្បីការកំណត់រោគវិន្និច្ឆ័យ និងទទួលការព្យាបាលទាន់ពេលវេលា ប្រកបដោយជោគជ័យ និងប្រសិទ្ធភាពខ្ពស់ តាមរយៈសមត្ថភាពជំនាញពហុឯកទេស និងអមដោយបច្ចេកវិទ្យាវេជ្ជសាស្ត្រទំនើបចុងក្រោយ»៕ | 2021-03-23T15:14:00+07:00 | kampucheathmey.com | https://www.kampucheathmey.com/health/87224 |
3fbc5778-7ff9-4a24-8682-8ae009c42fea | ស្ងាត់ជ្រងំហើយ ផ្សារតាខ្មៅចាស់ ! អាជីវករបិទតូបប្រមាណ៨០ភាគរយ បន្ទាប់ពីមានអ្នកពាក់ព័ន្ធជាមួយអ្នកជំងឺកូវីដ | គិតត្រឹមព្រឹកថ្ងៃទី២៣ ខែមីនា ឆ្នាំ២០២១ មានអាជីវករលក់ដូរមួយចំនួនធំ នៅក្នុងផ្សារតាខ្មៅចាស់ បានសម្រេចចិត្តបិទតូបលក់ដូរទំនិញដោយខ្លួនឯង ប្រមាណជាង៨០ភាគរយហើយ បន្ទាប់ពីអាជ្ញាធរ ក្រុងតាខ្មៅ តម្រូវឲ្យអាជីវករចំនួន៤តូប មានការពាក់ព័ន្ធផ្ទាល់អ្នកផ្ទុកមេរោគកូវីដ-១៩ ផ្អាកការលក់ដូរជាបណ្តោះអាសន្ន ដើម្បីទៅធ្វើចត្តាឡីស័ក។ លោកគង់ សោភ័ណ្ឌ អភិបាលខេត្តកណ្តាល បានថ្លែងប្រាប់បណ្តាញសារព័ត៌មានថា នៅពេលនេះ រដ្ឋបាលខេត្តមិនមានផែនការបិទអាជីវកម្ម និងបិទមុខរបរការរកស៊ីប្រចាំថ្ងៃរបស់បងប្អូននោះទេ ប៉ុន្តែសម្រាប់មូលដ្ឋានអាជីវកម្ម ហាង និងតូបលក់ទំនិញ និងសេវាកម្មណាដែលពាក់ព័ន្ធផ្ទាល់អ្នកផ្ទុកកូវីដ-១៩ ចូលទៅទទួលសេវា គឺអាជ្ញាធរបានតម្រូវឲ្យពួកគាត់បិទ ដើម្បីឲ្យពួកគាត់ទៅធ្វើចត្តាឡីស័ក ១៤ថ្ងៃ ។ ដោយឡែកសម្រាប់អាជីវកម្ម ហាងលក់ទំនិញផ្សេងៗ អាជ្ញាធរមិនតម្រូវអោយបិទទេ តែពួកគាត់បានបិទដោយខ្លួនឯង ហើយរង់ចាំកូវីដ ធូរស្រាលវិញទើបបើកវិញ៕ | 2021-03-23T15:10:32+07:00 | kbnnews.com | https://kbn.news/archives/213088 |
80c044e4-b134-4dd8-8d26-0269831aaa72 | ក្រសួងការបរទេស ចេញសេចក្តីសម្រេចបង្កើតអនុគណៈកម្មការចំពោះកិច្ច ទទួលបន្ទុកកិច្ចការចាក់វ៉ាក់សាំងការពារជំងឺកូវីដ១៩ | ក្រសួងការបរទេស និងសហប្រតិបត្តិការអន្តរជាតិ បានចេញសេចក្តីសម្រេចបង្កើតអនុគណៈកម្មការចំពោះកិច្ច ទទួលបន្ទុកកិច្ចការចាក់វ៉ាក់សាំងការពារជំងឺកូវីដ១៩។ សេចក្តីសម្រេចដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៣ ខែមីនានេះ លោកឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស បានចាត់តាំងលោក ប្រាក់ ងួនហុង អគ្គលេខាធិការក្រសួងការបរទេស ជាប្រធានអនុគណៈកម្មការចំពោះកិច្ចនេះ និងមានអនុប្រធាន ព្រមទាំងសមាជិក ២០នាក់ផ្សេងទៀត៕ | 2021-03-23T14:23:00+07:00 | freshnewsasia.com | https://m.freshnewsasia.com/index.php/en/localnews/190534-2021-03-23-00-23-09.html |
9428acb9-62e2-42ab-ad17-44b1dd1dcbf5 | សម្តេចតេជោ និងសម្តេចកិត្តិព្រឹទ្ធបណ្ឌិត ផ្តល់អំណោយជូនគ្រួសារនៃសព លោកស្រី អ៉ីន ម៉ានីតា ដែលទទួលមរណភាព ដោយសារ ជំងឺកូវីដ-១៩ | ភ្នំពេញ ៖ នៅថ្ងៃអង្គារ ទី២៣ ខែមីនា ឆ្នាំ២០២១នេះ លោក ឌី រ័ត្នខេមរុណ អភិបាលរង ខណ្ឌមានជ័យ បាននាំយកថវិកា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និង សម្តេចកិត្តិព្រឹទ្ធបណ្ឌិត ប៊ុនរ៉ានី ហ៊ុន សែន តាមរយៈ ឯកឧត្ដម ឃួង ស្រេង អភិបាល នៃគណៈអភិបាលរាជធានីភ្នំពេញ ប្រគលជូនគ្រួសារ នៃ សព លោកស្រី អ៉ីន ម៉ានីតា ដែលបានទទួលមរណភាព ដោយសារ ជំងឺកូវីដ-១៩ ស្ថិតនៅភូមិមានជ័យ សង្កាត់ស្ទឹងមានជ័យ១ ខណ្ឌមានជ័យ រាជធានីភ្នំពេញ ដែលបានទទួលមរណៈភាព នៅវេលាម៉ោង ៥និង៤០ នាទីព្រឹក ដោយសារជម្ងឺ កូវីដ-១៩ ជន្មាយុ ៦២ឆ្នាំ ។ ក្នុងឱកាសនេះដែរ លោក ឌី រ័ត្នខេមរុណ អភិបាលរង ខណ្ឌមានជ័យ បានពាំនាំនូវការផ្តាំសាកសួរសុខទុក្ខ ពីសំណាក់ សម្តេចអគ្គមហាសេនាបតីតេជោ ហ៊ុន សែន និង សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន តាមរយៈ ឯកឧត្ដម ឃួង ស្រេង អភិបាល នៃគណៈអភិបាលរាជធានីភ្នំពេញ និង បានសំដែងនូវសមាណទុក្ខដ៏ក្រៀមក្រំ សោកស្តាយ និង អាលោះអាល័យជាទីបំផុត និង សូមបួងសួងដល់ដួងវិញ្ញាណក្ខន្ធ របស់លោកស្រី អ៉ីន ម៉ានីតា បានសោយសុខក្នុងទីឋានសុគតិភព កុំបីឃ្លៀងឃ្លាតឡើយ ។ លោក ឌី រ័ត្នខេមរុណ អភិបាលរងខ ណ្ឌមានជ័យ បានបន្តទៀតថា សូមកុំមានក្តីបារម្ភអំពីជីវភាពគ្រួសារ ក្នុងនោះ ឯកឧត្ដម អភិបាលរាជធានីភ្នំពេញ បានផ្តាំផ្ញើ ទៅលោកអភិបាលខណ្ឌ ជួយពិនិត្យថែទាំ និង សម្រួលដល់ស្ថានភាពជីវភាពគ្រួសារសព ឲ្យបានសមរម្យផងដែរ ។ ក្នុងនោះដែរ លោក ឌី រ័ត្នខេមរុណ អភិបាលរង ខណ្ឌមានជ័យ បាននាំយក ថវិកា សម្តេចអគ្គមហាសេនាបតីតេជោ ហ៊ុន សែន និង សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ៥,០០០,០០០៛ និង អង្ករ ៤បាវ ស្មើ ១០០គីឡូក្រាម ដើម្បីចូលរួមរំលែកទុក្ខដល់គ្រួសារសពយ៉ាងក្រៀមក្រំបំផុត៕ រក្សាសិទ្ធិដោយ៖មីដា | 2021-03-23T13:48:59+07:00 | cen.com.kh | https://cen.com.kh/archives/312463.html |
9ef9711f-3b6e-42c9-8850-9afe9a0548e5 | អភិបាលរាជធានី សំណូមពរប្រជាពលរដ្ឋបានចាក់វ៉ាក់សាំងការពារជំងឺកូវីដ-១៩រួចហើយក្ដី ត្រូវបន្តអនុវត្តនូវវិធានការការពាររបស់ក្រសួងសុខាភិបាល | ភ្នំពេញ ៖ លោកឃួង ស្រេង អភិបាលរាជធានីភ្នំពេញបានសូមសំណូមពរឲ្យប្រជាពលរដ្ឋទាំងអស់ដែលបាន ចាក់វ៉ាក់សាំងការពារជំងឺកូវីដ-១៩រួចហើយក្ដីក៏ត្រូវបន្តអនុវត្តនូវវិធានការការពាររបស់ក្រសួងសុខាភិបាលពិសេសគឺអនុវត្តការ ៣កុំនិង៣ការពារ ដើម្បីចូលរួមទប់ស្កាត់ជំងឺកូវីដ-១៩ទាំងអស់គ្នា ។ ការណែនាំបែបនេះរបស់លោកឃួង ស្រេង អភិបាលរាជធានីភ្នំពេញបានធ្វើឡើងនៅព្រឹកថ្ងៃទី២៣មីនាឆ្នាំ២០២១នេះ ក្នុងឱកាសដែលលោកអញ្ជើញចុះទៅពិនិត្យស្ថានភាពជាក់ស្តែងនៅទីតាំងចាក់សាំងការពារជម្ងឺកូវីដ-១៩ នៅមន្ទីរពេទ្យបង្អែករាជធានីភ្នំពេញក្នុងខណ្ឌ៧មករានិងមណ្ឌលសុខភាពព្រែកឯងក្នុងខណ្ឌច្បារអំពៅ ខណៈដែលក្រុមការងារនិងក្រុមគ្រូពេទ្យកំពុងចាក់វ៉ាក់សាំង ការពារជម្ងឺកូវីដ-១៩ ជូនមនុស្សចាស់ដែលមានអាយុចាប់ពី៦០ឆ្នាំឡើង ។ លោកឃួង ស្រេង បានមានប្រសាសន៍ថា៖ សម្ដេចតេជោហ៊ុន សែននាយករដ្ឋមន្ត្រីនៃកម្ពុជាមិនត្រឹមតែបានរំដោះប្រទេសជាតិ ចេញពីការកាប់សម្លាប់នៃរបបប៉ុលពតប៉ុណ្ណោះទេ តែសម្ដេចនៅបានអភិវឌ្ឍប្រទេសមួយនេះ ឲ្យមានការរីកចម្រើនរហូតមកដល់ពេលបច្ចុប្បន្ន ។ បន្ថែមពីលើនេះទៀតខណៈដែលប្រទេសកម្ពុជាយើងបាននិងកំពុងរីករាលដាលនូវជំងឺកូវីដ-១៩ សម្ដេចបានខិតខំរិះរកគ្រប់មធ្យោបាយ ដើម្បីរកវ៉ាក់សាំង មកចាក់ជូនបងប្អូនប្រជាពលរដ្ឋថែមទៀត។ លោកឃួង ស្រេង បានបន្តទៀតថា៖ ពិតណាស់ថាបងប្អូនប្រជាពលរដ្ឋបានចាក់វ៉ាក់សាំងការពារជំងឺកូវីដ-១៩ ក៏ពិតមែន ប៉ុន្តែបងប្អូនត្រូវតែបន្តការពារខ្លួនឯងពីជំងឺនេះបន្តទៀត ពោលគឺត្រូវអនុវត្តទៅតាមវិធានរបស់ក្រសួងសុខាភិបាល ពិសេសគឺការអនុវត្ត៣កុំនិង៣ការពារ ។លោកបន្តថា៖ យុទ្ធនាការនៃការចាក់វ៉ាក់សាំងកូវីដ-១៩ សម្រាប់មនុស្ស ដែលមានអាយុ៦០ឆ្នាំឡើងនេះ ត្រូវធ្វើឡើងក្នុងរយៈពេល១៥ថ្ងៃ ដោយចាប់ផ្តើមយុទ្ធនាការ ចាប់ពីថ្ងៃទី២៣ខែ មិនានេះតទៅ ជាមួយនិងទីតាំងចំនួន២០ ដែលរៀបចំឡើងដោយ រដ្ឋបាលរាជធានីភ្នំពេញ។ លោកឃួង ស្រេង ក៏បានបញ្ជាក់ផងដែរថា ៖ចំពោះបងប្អូនប្រជាពលរដ្ឋដែលបាននឹងកំពុងធ្វើចក្តាឡីស័កហើយមានបញ្ហាជីវភាពខ្វះខាត បងប្អូនអាចធ្វើទំនាក់ទំនងមកអាជ្ញាធរមូលដ្ឋាន នោះអាជ្ញាធរនឹងចុះជួយឧបត្ថម្ភជាស្បៀងអាហារជូនបងប្អូនភ្លាម។ គួរបញ្ជាក់ថា៖ ក្រោយពីសួរសុខ ទុក្ខនិងផ្តាំផ្ញើរប្រជាពលរដ្ឋដែលកំពុងចាក់វ៉ាក់សាំងកូវីដ-១៩ នៅមន្ទីរពេទ្យបង្អែករាជធានីភ្នំពេញរួចហើយ លោកឃួង ស្រេង ក៏បានបន្តដឹកនាំមន្ត្រីបន្តចុះពិនិត្យស្ថានភាពនិងសួរសុខទុក្ខបងប្អូនប្រជាពលរដ្ឋដែលកំពុងចាក់វ៉ាក់សាំងនៅមណ្ឌលសុខភាពព្រែកឯងបន្តទៀតផងដែរ៕ រក្សាសិទ្ធិដោយ៖បញ្ញាស័ក្តិ | 2021-03-23T13:19:26+07:00 | cen.com.kh | https://cen.com.kh/archives/312433.html |
080c2331-42f4-4acf-b15d-1bcd0f4acab6 | សម្តេចពិជ័យសេនា ទៀ បាញ់ ៖ កងទ័ពដែលកើតជំងឺកូវីដ១៩ គឺបានជាសះស្បើយច្រើននាក់ហើយ | ភ្នំពេញ ៖ ប្រមុខការពារជាតិ សម្តេចពិជ័យសេនា ទៀ បាញ់ បានបញ្ជាក់ប្រាប់ CEN ថា កងទ័ពដែលកើតជំងឺកូវីដ១៩ គឺមានអ្នកជាសះស្បើយបានច្រើននាក់ហើយ ចំណែកដំណើរការចាក់វ៉ាក់សាំងបង្ការជំងឺកូវីដ១៩ ដល់កងទ័ព គឺបានដំណើរការដោយរលូនមិនមានបញ្ហាអ្វីកើតឡើងទេ។ ដោយការចាក់វ៉ាក់សាំងដល់កងទ័ពមកដល់ពេលនេះបានចំនួនជាង ២សែននាក់ហើយ។ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានមានប្រសាសន៍បញ្ជាក់ថា កងទ័ពដែលឆ្លងជំងឺកូវីដ១៩ គឺមានអ្នកជាសះស្បើយបានច្រើននាក់ហើយ តែបើរាប់ទាំងកងទ័ពមួកខៀវថែមទៀត ក៏មានអ្នកឆ្លងច្រើនដែរ តែក៏មានអ្នកជាច្រើនដែរ នៅសល់តែ៤ ៥នាក់តែប៉ុណ្ណោះដែលមិនទាន់ជាសះស្បើយ។ ទាក់ទងដំណើរការចាក់វ៉ាក់សាំងបង្ការជំងឺកូវីដ១៩ ដល់កងទ័ព សម្តេចពិជ័យសេនាទៀ បាញ់ បានមានប្រសាសន៍បញ្ជាក់ថា ដំណើរការចាក់វ៉ាក់សាំងដល់កងទ័ព គឺដំណើរការទៅមុខជាបន្តបន្ទាប់មិនមានបញ្ហាអ្វីកើតឡើងនោះទេ។ ហើយការចាក់វ៉ាក់សាំងដល់កងទ័ព គឺបានបង្អង់បន្តិចដោយសារធ្វើសមតុល្យឲ្យបានជាក់លាក់រវាងការចាក់លើកទី១ និងការចាក់លើកទី២ ពីព្រោះការចាក់លើកទី១ វាលោតទៅខ្លាំង ហើយការចាក់លើកទី២ បើមិនគ្រប់គឺមិនបានទេ គឺត្រូវធ្វើយ៉ាងម៉េចឲ្យវាសមតុល្យគ្នាជាមួយនិងការចាក់លើកទី១។ សម្តេចពិជ័យសេនាទៀ បាញ់ បានមានប្រសាសន៍ថា ការចាក់វ៉ាក់សាំងលើកទី២ ដល់កងទ័ពមកដល់ពេលនេះ មានចំនួនជិត ១សែននាក់ហើយ។ ចំណែកការចាក់វ៉ាក់លើកទី១ ដល់កងទ័ព គឺមានចំនួនជាង ១សែន ១ម៉ឺននាក់៕ រក្សាសិទ្ធិ ដោយ ៖ ចេស្តារ | 2021-03-23T12:36:03+07:00 | cen.com.kh | https://cen.com.kh/archives/312409.html |
a724d4af-bb0c-4c15-bdcc-ddfc4b42d665 | គួរឲ្យខ្លាចខ្លាំងណាស់ ក្រោយឃើញលទ្ធផលវីរុសប្រែរូបថ្មី ចូលស៊ីសួតអ្នកជំងឺត្រឹមរយៈពេលតែ ៥ ថ្ងៃ គឺបែបនេះ! | លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល ធ្លាប់បានបញ្ជាក់ឲ្យដឹងថា តាមការសិក្សាស្រាវជ្រាវបានបញ្ជាក់ថា វីរុសកូវីដបំលែងថ្មីនេះ គឺកាចសាហាវណាស់ ដោយវាអាចចម្លងទៅមនុស្សរហូតដល់ ៧ នាក់ ក្នុងពេលតែមួយ បើប្រៀបធៀបទៅនឹងវីរុសចាស់ គឺចម្លងបានតែ ៣ ទៅ ៤ នាក់ ប៉ុណ្ណោះ។ លោកស្រីក៏បានឡើងថា ចាប់តាំងពីការផ្ទុះឡើងវីរុសថ្មីនេះមក វាមានការបំលែងខ្លួនដល់ ២៩ បែប គិតត្រឹមចុងឆ្នាំ២០២០ ប៉ុន្តែ វានៅរក្សាគោលការណ៍គ្រឹះរបស់វាដដែល ហើយគេក៏មិនទាន់រកឃើញភាពធ្ងន់ធ្ងរនៃការវាយលុករបស់វាទៅសរីរាង្គកាយមនុស្ស ខ្លាំងជាងវីរុសដើម ឬយ៉ាងណានោះទេ។ តែយ៉ាងណាមិញ បើតាមលោកគ្រូពេទ្យម្នាក់ បានបញ្ជាក់ប្រាប់ឲ្យគួរឲ្យស្លុតរន្ធត់ថា ក្រោយជួបបទពិសោធន៍ក្នុងការគ្រប់គ្រង និងព្យាបាលជំងឺកូវីដ១៩ អស់រយៈពេលជាង១ឆ្នាំមកនេះ លោកពិតជាមានការតក់ស្លុត និងភ័យខ្លាចជាខ្លាំង ចំពោះវីរុសបំលែងថ្មីនេះ ព្រោះថាវាពិតជាសាហាវខ្លាំងណាស់ ដោយក្នុងរយៈពេលត្រឹមតែ ៥ ថ្ងៃ ប៉ុណ្ណោះ វាអាចវាយលុកចូលស៊ីសួតអ្នកជំងឺឡើងខ្ទេចខ្ទីតែម្តង។ នេះបើយោងតាមគណនីហ្វេសប៊ុកលោកគ្រូពេទ្យម្នាក់ឈ្មោះ Vann Mich បានបញ្ជាក់ប្រាប់ឲ្យដឹងថា «មានបទពិសោធន៌ជាង1ឆ្នាំក្នុងគ្រប់គ្រង និងព្យាបាលជំងឺកូវីដដោយគ្មានការភ័យខ្លាចឬតក់ស្លុតឡើយ ។ តែក្នុង1ខែចុងក្រោយនេះចាប់ពី 20 កុម្ភៈ 2021 ខ្ញុំមានអារម្មណ៏ភ័យខ្លាច និងព្រួយបារម្ភណាស់ ពីព្រោះវាជាប្រភេទមេរោគប្រែរូបថ្មី (variant virus strain) ដែលក្នុងរយៈពេលតែ2ទៅ5ថ្ងៃវាវាយលុកចូលស៊ីសាច់សួតខ្ទេចខ្ទីទាំងសងខាង ។ រូបភាពសួតត្រូវបានមេរោគស៊ីសុះសាច់ដ៏គួអោយខ្លាច ។ គ្មានថ្នាំណាអាចសម្លាប់វាបានទេ គឺមានតែអនុវត្តន៌អោយបានដាច់ខាតតាមប្រសាសន៌របស់សម្តេចអគ្គមហាសេនាបតីតេជោ ហ៊ុន សែន គឺ 3កុំ 3ការពារទេទើបអាចទប់ស្កាត់ ឬកាត់បន្ថយការឆ្លងរាតត្បាតនៃមេរោគនេះ ។ សូមបួងសួងដល់ព្រះ និងវត្ថុស័កសិទ្ធក្នុងលោកជួយតាមថែររក្សាសម្តេចអគ្គមហាសេនាបតីតេជោហ៊ុន សែន និងសម្តេចគតិព្រឹទ្ធបណ្ឌិត និងក្រុមគ្រួសារ ដល់ថ្នាក់ដឹកនាំប្រទេស ប្រជាជនខ្មែរទាំងអស់ ក្រុមគ្រួសារខ្ញុំនិងខ្លួនខ្ញុំផ្ទាល់បានជៀសផុតពីជំងឺនេះ និងសូមអោយមេរោគនេះសាបរលុតចាកផុតពីប្រទេសខ្មែរយើងឆាប់ៗ ។»៕ រក្សាសិទ្ធិដោយ៖ លឹម ហុង | 2021-03-23T11:10:02+07:00 | cen.com.kh | https://cen.com.kh/archives/312381.html |
0ce42ef5-a1ae-4607-b8a1-9a608951b84f | ករណីស្លាប់ស្ត្រីជនជាតិខ្មែរអាយុ ៦២ឆ្នាំ ដោយសារជំងឺកូវីដ -១៩ | ភ្នំពេញ ៖ ក្រសួងសុខាភិបាលនៃព្រះរាជាណាចក្រកម្ពុជាបានឲ្យដឹងថា យោងតាម របាយការណ៍ពីមន្ទីរពេទ្យមិត្តភាពខ្មែរ -សូវៀត បានឱ្យដឹងថា ស្ត្រីជនជាតិខ្មែរអាយុ ៦២ឆ្នាំ មានអាសយដ្ឋាននៅសង្កាត់ស្ទឹងមាន ជ័យ ខណ្ឌមានជ័យ រាជធានីភ្នំពេញ បានស្លាប់បាត់បង់ជីវិតដោយសារជំងឺកូវីដ-១៩ នាថ្ងៃទី២៣ ខែមីនា ឆ្នាំ២០២១ វេលាម៉ោង ០៥និង៤០នាទីព្រឹក។ នៅថ្ងៃទី២០ ខែមីនា ឆ្នាំ២០២១ ស្ត្រីខាងលើនេះ ដោយមានអាការៈហត់ បានចូលសម្រាកពេទ្យនៅមន្ទីរពេទ្យមិត្តភាព ខ្មែរ-សូវៀត បន្ទាប់មក បានរកឃើញថាមានវិជ្ជមានវីរុសកូវីដ-១៩ នៅព្រឹកថ្ងៃទី២១ ខែមីនា ឆ្នាំ២០២១។ ការពិនិត្យសុខភាព និងការថតសួត បានបង្ហាញថា គាត់មានរលាកសួតទាំងសងខាងធ្ងន់ធ្ងរខ្លាំង និងខ្សោយសួតខ្លាំង (ដោយមានអាការហត់ ២-៣ ថ្ងៃ មុនចូលមកមន្ទីរពេទ្យនេះ ព្រមទាំងមានជំងឺធាត់កម្រិត១ផងដែរ ) ហើយក្រុមគ្រូពេទ្យក្រៅពីផ្តល់ការព្យាបាលតាមបច្ចេកទេស ក៏ បានប្រើប្រាស់ម៉ាស៊ីនជំនួយការដកដង្ហើមបន្ថែម នៅថ្ងៃទី២១ ខែមីនា ឆ្នាំ២០២១ ព្រមទាំងបានប្រើប្រាស់ម៉ាស៊ីនជំនួយផ្លូវ ដង្ហើម តែសួតគាត់កាន់តែខ្សោយទៅៗ ជាអកុសល មិនអាចជួយសង្គ្រោះបាន ហើយគាត់ក៏បានធ្វើមរណៈកាលនៅថ្ងៃទី២៣ ខែ មីនា ឆ្នាំ២០២១ ទៅ។ ការសន្និដ្ឋានរបស់ក្រុមគ្រូពេទ្យ៖ ស្ត្រីវ័យ ៦២ឆ្នាំខាងលើនេះ គឺបានស្លាប់បាត់បង់ជីវិត ដោយសារជំងឺកូវីដ-១៩ វ៉ៃលុក លឿន ធ្វើឱ្យរលាកសួតទាំងសងខាងធ្ងន់ធ្ងរ ខ្សោយស្ងួតខ្លាំងពេក។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព៕ រក្សាសិទ្ធិដោយ៖ចេស្តារ | 2021-03-23T11:00:26+07:00 | cen.com.kh | https://cen.com.kh/archives/312369.html |
ef84b9c3-0477-49ee-95ed-9af426674537 | វិស័យភោជនីយដ្ឋានមួយចំនួនធ្លាក់ចុះខ្លាំង ក្នុងអំឡុងរាតត្បាតជំងឺកូវីដ១៩នៃព្រឹត្តិការណ៍ សហគមន៍ ២០ កុម្ភៈ | ភ្នំពេញ៖ ម្ចាស់អាជីវកម្មមួយចំនួននៅភ្នំពេញ បានអះអាងថា ក្នុងអំឡុងពេលជំងឺរាតត្បាតកូវីដ១៩ នៃព្រឹត្តិ ការណ៍ សហគមន៍ ២០ កុម្ភៈ ការលក់ដូរបស់ខ្លួនមានការធ្លាក់ចុះខ្លាំង រហូតដល់មានការកាត់បន្ថយម៉ោងលក់ ផងដែរ។ ភោជនីយដ្ឋាន ផាកកាហ្វេ បានរាយការណ៍ថា ការលក់ដូររបស់ខ្លួន បានធ្លាក់ចុះចំនួន ៦០ ភាគរយ ក្នុងអំឡុងពេលមានជំងឺរាតត្បាតកូវីដ១៩ នៃព្រឹត្តិការណ៍ សហគមន៍ ២០ កុម្ភៈ បើប្រៀបធៀបនឹងព្រឹត្តិការណ៍ សហគមន៍កាលពីខែវិច្ឆិកា ឆ្នាំ២០២០កន្លងទៅ។ នាយកគ្រប់គ្រងក្រុមហ៊ុន Express Food Group (EFG) ដែលមានក្រុមហ៊ុន Pizza Company, និងការ៉េម Swensenជាដើម លោក ទេព វិរៈ បានឱ្យដឹងថា ការលក់បានធ្លាក់ចុះប្រមាណ ៨០ ភាគរយ ក្នុងអំឡុងពេលមានជំងឺរាតត្បាតនៃព្រឹត្តិការណ៍ សហគមន៍ ២០ កុម្ភៈ ផងដែរ។ លោក បានបន្តថា ដោយសារតែអតិថិជនខ្លាចមិនហ៊ានចេញក្រៅ ទីតាំងមួយចំនួនរបស់ EFG នៅក្នុងផ្សារទំនើបបានកាត់បន្ថយម៉ោងធ្វើការ ដោយសារកង្វះអតិថិជន។ លោកបានឱ្យដឹងទៀតថា រដ្ឋាភិបាលបានគាំទ្រដល់អាជីវកម្មនានា តាមរយៈការលើកលែងពន្ធ និងការផ្តល់ជំនួយសង្គ្រោះ ប៉ុន្តែលោកបន្ថែមថា ប្រសិនបើរដ្ឋាភិបាលអាចកាត់បន្ថយថ្លៃអគ្គិសនីបានបន្ថែមទៀតនោះ វានឹងជួយដល់វិស័យនេះ ក្នុងការបន្តប្រតិបត្តិការការ ងារ បន្តទៀត ។ គួរបញ្ជាក់ថា បើទោះបីជា មានការរាតត្បាតពីជំងឹកូវីដ១៩នេះយ៉ងណាក៏ដោយ ក៏វិស័យភោជនីយដ្ឋានមួយ នៅតែដំណើរការជាធម្មតាដដែល និងអនុវត្តតាមគោលការណ៍ណែនាំរបស់ក្រសួងសុខាភិបាល និងបទដ្ឋានផ្សេង ៗទៀត ដោយបានដាក់វិធានការណ៍ទាំងនោះ ដើម្បីធានាឲ្យបាននូវសុវត្ថិភាពសម្រាប់អតិថិជន៕ រក្សាសិទ្ធិដោយ ៖ CEN | 2021-03-23T10:59:51+07:00 | cen.com.kh | https://cen.com.kh/archives/312368.html |
6ed73ce7-b982-4a87-a823-1aa9bc5290eb | ម្ដាយស្លាប់មិនទាន់បានប៉ុន្មានថ្ងៃផង ពេលនេះបងស្រីតារាចម្រៀង វី ឌីណែត បានឆ្លងកូវីដ-១៩ ទាំងកំពុងពពោះ៧ខែ | បងស្រីបង្កើតរបស់តារាចម្រៀងនាង វី ឌីណែត ត្រូវបានគេរកឃើញថា ឆ្លងវីរុសជំងឺកូវីដ១៩ បន្ទាប់បងស្រីតារាចម្រៀងរូបនេះ ត្រូវបានគេរកឃើញឆ្លងនៅក្នុងហាងកែសម្ជស្សមួយកន្លែង។ នេះបើតាមការប្រកាសរបស់លោក អ៊ឹម ជីវ៉ា តាមរយៈហ្វេសប៊ុកផេកសិល្បករកម្ពុជា នាថ្ងៃនេះ។ បើតាមអ្វីដែលផេកខាងលើ បានសរសេរបង្ហោះនោះបានឱ្យដឹងថា នៅរសៀលថ្ងៃទី២២ ខែមីនា ឆ្នាំ២០២១ នេះ មនុស្សចំនួន៤នាក់ទៀតហើយ រកឃើញឆ្លងវីរុសកូវីដ-១៩ នៅក្នុងហាងកែសម្ផស្សមួយកន្លែងឈ្មោះថា «Master Care Cambodia» ដែលមានទីតាំងនៅខណ្ឌបឹងកេងកង រាជធានីភ្នំពេញ ។ ក្នុងចំណោមអ្នកឆ្លងថ្មីទាំង៤នាក់នេះ មានម្នាក់គឺជាស្ត្រីមានផ្ទៃពោះ៧ខែ ដែលត្រូវបានឲ្យដឹងថា គឺជាបងស្រីបង្កើតរបស់តារាចម្រៀង វី ឌីណែត មានឈ្មោះថា វី ឌីណា ។ បច្ចុប្បន្ន អ្នកជំងឺទាំង ៤ នាក់ ត្រូវបានដាក់ឲ្យសម្រាកព្យាបាលនៅសណ្ឋាគារ The Great Duke ៕ | 2021-03-23T10:56:18+07:00 | kbnnews.com | https://kbn.news/archives/213033 |
451645a0-fd84-4826-aa5a-867236b7918c | កូវីដលុកលុយ នៅខណ្ឌដូនពេញ ! គ្រូពេទ្យ ចុះយកអ្នកឆ្លងជំងឺកូវីដ៤នាក់ (កុមារអាយុ២ឆ្នំាម្នាក់ និង៨ឆ្នាំម្នាក់) | នៅព្រឹកថ្ងៃទី២៣ ខែមីនា ឆ្នាំ២០២១ វេលាម៉ោង៩:០០នាទី ក្រុមគ្រូពេទ្យបានចុះយក កុមារ អាយុ២ឆ្នំាម្នាក់ និង៨ឆ្នាំម្នាក់ និងស្រ្តី២នាក់ ដែលផ្ទុកជំងឺកូវីដ-១៩នៅខណ្ឌដូនពេញ។ រដ្ឋបាលខណ្ឌដូនពេញ បានឱ្យដឹងថា ករណីក្រុមគ្រូពេទ្យ ចុះយកពលរដ្ឋ ដែលផ្ទុកជំងឺកូវីដ-១៩ គឺក្រោមការបញ្ជាផ្ទាល់ពីលោក សុខ ពេញវុធ អភិបាលនៃគណៈអភិបាលខណ្ឌដូនពេញ លោក ម៉ុក ច័ន្ទករុណា អភិបាលរង បានដឹកនាំគណៈបញ្ជាការឯកភាពរដ្ឋបាលខណ្ឌដូនពេញ សម្របសម្រួលជូនក្រុមគ្រូពេទ្យ ខាងមន្ទីរពេទ្យក្រុង ចុះយកអ្នកសង្ស័យដែលមានកូវីដ ចំនួន០៤នាក់ ( ស្រីចំនួន០២នាក់ កុមារចំនួន ០២នាក់ អាយុ២ឆ្នាំម្នាក់ និងអាយុ៨ឆ្នាំម្នាក់ ) ដែលពាក់ព័ន្ធនិងព្រឹត្តិការណ៍ ២០កុម្ភៈ ផ្ទះលេខ៩៤E៤ មហាវិថីព្រះមុនីវង្ស សង្កាត់ផ្សារថ្មីទី២ ខណ្ឌដូនពេញ យកទៅមន្ទីរសម្ភពក្រុង ៕ | 2021-03-23T10:55:52+07:00 | kbnnews.com | https://kbn.news/archives/213034 |
ad3be091-fcc1-450c-937c-8ac4d9e56b0a | ក្រសួងសុខាភិបាល បញ្ជាក់ពីមូលហេតុ នៃមរណភាពម្តាយតារាកំប្លែង ស្រី ពីន ដោយសារជំងឺកូវីដ | មុននេះបន្តិច ក្រសួងសុខាភិបាល ប្រកាសថា ស្រ្តីជាតិខ្មែរអាយុ៦២ឆ្នាំ( ម្តាយរបស់ស្រីពីន តារាកំប្លែងក្រុមនាយក្រឹម ) បានស្លាប់ដោយសារជំងឺកូវីដ-១៩ នៅក្នុងមន្ទីរពេទ្យមិត្តភាពខ្មែរ-សូវៀត នាថ្ងៃទី២៣ ខែមីនា ឆ្នាំ២០២១។ បើតាមការបញ្ជាក់ឲ្យដឹងរបស់តារាកំប្លែងរួមក្រុមគឺ អ្នកនាងស្រីលាភ ភរិយា នាយក្រឹម ដែលបានប្រាប់ផេកសិល្បករថា អ៊ឹម ជីវ៉ា អើយ ម្តាយស្រីពីន ស្លាប់ហើយ គឺស្លាប់នៅព្រឹកនេះឯង នៅមន្ទីរពេទ្យរុស្សី សូមបងប្អូនជួយគាត់ផងគាត់ក្រណាស់ ហើយណាមួយទៀត ស្រីពីន ក៏មិនអាចចេញមកបានដែរ ដោយសារស្រីពិនជាប់ធ្វើចត្តាឡីស័កនៅមន្ទីរពេទ្យរុស្សី ! ។ សូមបញ្ជាក់ថា នៅព្រឹកថ្ងៃទី ២២ ខែមីនា ឆ្នាំ ២០២១ តារាកំប្លែង ស្រី ពីន ដែលស្តិតនៅក្នុង ក្រុមកំប្លែងរបស់នាយក្រឹម បានប្រកាសទាំងព្រឹក ពីស្ថានភាពម្តាយរបស់ខ្លួនលើបណ្តាញសង្គមហ្វេសប៊ុក បាន ស្រីពីន បានប្រាប់ថា ម្តាយរបស់នាង មានជំងឺកូវីដ ១៩។ នេះពិតជាដំណឹងមួយដ៏គួរឲ្យភ្ញាក់ផ្អើលយ៉ាងខ្លាំង និងព្រួយបារម្ភជាខ្លាំង។ អ្វីដែលគួរឲ្យព្រួយបារម្ភកាន់តែខ្លាំងនោះ ស្រី ពីន បានប្រាប់ថា “ម៉ាក់ខ្ញុំ មានកូវិត បង ប្អូនណាដែលបានប៉ះ បាល់ ម៉ាក់ខ្ញុំ សូមទៅយកសំណាក”។ ដោយទទួលដំណឹងថាអ្នកម្តាយជាទីស្រលាញ់ មានជំងឺកូវីដ ១៩ នោះ ធ្វើឲ្យតារាស្រីរូបនេះកាន់តែមានការព្រួយបាម្ភខ្លាំងឡើង។ ជាមួយគ្នានោះផងដែរ តារាកំប្លែង ស្រីពីនក៏បានធ្វើការបង្ហោះសារ ភ្ជាប់ជាមួយនឹង ការសូមអំពាវនាវ ដល់បងប្អូន សាច់ញាតិ ដែលបានប៉ះពាល់ ម្តាយរបស់នាង ដោយផ្ទាល់ និងដោយប្រយោល សូមប្រញាប់ទៅធ្វើតេស្ត រកជំងឺកូវីដ ១៩ ជាបន្ទាន់ និងធ្វើចត្តាឡីស័ក ចំនួន១៤ថ្ងៃ ដើម្បីធ្វើការតាមដានសុខភាព ។យ៉ាងណាមិញ ក៏មានបងប្អូនជាច្រើន បានសម្តែងការអាណិត និងសូមឲ្យ អ្នកមីង ឆាប់ជាសះស្បើយ ពីជំងឺដ៏កាចសាហាវនេះ៕ | 2021-03-23T10:39:13+07:00 | kbnnews.com | https://kbn.news/archives/213027 |
Subsets and Splits
No community queries yet
The top public SQL queries from the community will appear here once available.